
Osman Nuri TOPBASH 



PARATHËNIE 


Falënderimet e pafundme i takojnë Allahu të Madhëruar, 
i Cili na krijoi nga asgjëja, si krijesën më fisnike, atë “njerëzo- 
re”; na nderoi me mirësinë e Islamit dhe besimit dhe na bëri 
prej dëshmuesve të ekzistencës dhe njëshmërisë së Tij! 

Selamet dhe salavatet qofshin mbi Muhamed Mustafanë 
5H, i cili me personalitetin e tij shembullor e të pashoq, është 
udhëzuesi ynë i lumturisë në këtë botë dhe ndërmjetësuesi 
tek Allahu në botën tjetër! 

Nëse shohim nga horizonti i besimit, vihet re shumë 
qartë se e gjithë kjo botë, nga fillimi në fund, është një 
shkollë besimi; të gjitha ndodhitë janë shfaqje të sprova- 
ve hyjnore; ndërsa jeta, është një udhëtim drejt vendit të 
përjetësisë. Detyra jonë më e rëndësishme në këtë karvan 
të pafundësisë, është të mos kaplohemi nga plogështia e 
egos, të mos kapemi të papërgatitur nga sprovat hyjnore 
dhe të mos bëhemi udhëtarë të trashë, të tromaksur dhe 
të hutuar të kësaj jete të përkohshme. Përkundrazi, të jemi 
vigjilentë përballë shfaqjeve të mistershme dhe plot urtësi 
të madhështisë hyjnore. 


Padyshim se për një jetë të tillë kërkohet pjekuri shpirt- 
ërore; kërkohet qëndrueshmëri e fortë, e cila nuk do të 

mashtrohet nga iluzionet kalimtare të kësaj jete të shkur- 
tër; kërkohet urtësi e madhe, që të shohësh se sa gabim i 
rëndë është të grindesh, të thyesh zemra dhe të shkelësh 
të drejtat e të tjerëve për interesa të kësaj bote, të cilave 
pas njëfarë kohe do t’u vijë fundi; kërkohet mençuri, e cila 
brenda vetëdijes së përkohshmërisë do të kuptojë urtësinë 
e dërgimit në këtë botë. Dhe padyshim se burimi i të gjitha 
këtyre virtyteve është Islami. 

Mirëpo, është një fakt shumë i qartë se pa u përkushtuar 
ndaj diçkaje, është e pamundur ta zotërosh atë. Prandaj, 
për ta kuptuar sa më mirë mirësinë e Islamit, kërkohet që 
ta përvetësosh atë me zemër aq sa e përvetëson edhe me 
mendje dhe ta bësh atë mbizotërues në çdo periudhë të 
jetës. Për të arritur këtë, njeriu duhet të marrë një edukim 
të lartë shpirtëror. 

Ata që do të na e japin këtë edukim, janë Pejgamberi 
ynë ?H, i cili ka thënë: “Mua më ka edukuar Zoti im me 
një edukim të lartë. "(Sujuti, Xhamiu’s-Sagir , 1,12.) dhe dijetarët 
që i ndjekin me kujdes të veçantë gjurmët e tij dhe që në të 
njëjtën kohë janë edhe trashëgimtarët e pejgamberëve. Pa u 
vënë veshin thirrjeve të tyre udhëzuese, mendjet e kufizuara 
dhe zemrat e papjekura nuk mund ta dëgjojnë të vërtetën, 
të gjejnë rrugën e drejtë, të shohin urtësitë e kësaj bote dhe 
të zgjidhin enigmat e jetës dhe gjithësisë. 

Të dashur lexues! 

Në këtë libër janë përmbledhur një pjesë e kritereve të 
rëndësishme Islame, që janë të domosdoshme për një jetë 
të lumtur. Pothuajse të gjitha temat trajtohen përreth një 
tregimi apo historie të jetës së pejgamberëve, të sahabëve 

fisnikë, njerëzve të ditur e miqve të Allahut. Në këtë mënyrë, 
synohet që me ndihmën e shembujve konkretë të vërtetat 
të bëhen më të kuptueshme. 

Nëse do të shpreheshim shkurtimisht në lidhje me për- 
mbajtjen e librit, mund të themi se: 

Besimtari me shpirt të ndjeshëm, gjithmonë përpiqet të 
përmirësojë sjelljet dhe gjendjen e vet, duke marrë mësim 
prej çdo gjëje. “Një këshillë” që do të dëgjonte, do t’i mja- 
ftonte për të marrë “Njëmijë mësime”. 

Ndërsa një zemër e papjekur, që përpëlitet në pavetë- 
dije dhe ngurtësi, nuk merr mësim edhe prej këshillave më 
ndikuese. Njerëz të tillë nuk ndreqen me këshilla, por vetëm 
me fatkeqësi. Prandaj, mënyra më e mençur për të mos 
pësuar fatkeqësi, është të marrim mësim prej këshillave. Kjo, 
sepse dëmet e shumë prej fatkeqësive që e sjellin në vete 
njeriun, është e pamundur të korrigjohen përsëri. Për këtë 
arsye, çdo tablo mësimdhënëse që shohim dhe çdo këshillë 
që dëgjojmë, duhet ta konsiderojmë sikur është apostafat 
për ne, duke korrigjuar veten dhe duke bërë një vetëllogari 
të ndërgjegjes sonë. 

Ideali dhe pretendimi ynë më i madh si besimtarë në 
këtë botë, është “besimi”. Mirëpo, ashtu si çdo pretendim 
që ka nevojë për argument, është kusht që edhe ky ideal 
të argumentohet me prova dhe dëshmitarë. Pra, “Besimi 
kërkon prova”. Dhe kjo varet nga përgjigjet që bëhen në 
përputhje me besimin, si durimi, pranimi, mbështetja në 
Allahun, dorëzimi, falënderimi dhe mirënjohja, që u japim të 
gjitha shfaqjeve të sprovave hyjnore me të cilat përballemi. 

Vetëm kështu mund të arrihet sinqeriteti në besim, syni- 

mi i kënaqësisë së Allahut në çdo çështje dhe të realizohen 
shfaqjet e mirësive të veçanta hyjnore të lidhjes me dashuri 
ndaj Allahut; pra arritja e “Begatisë së sinqeritetit dhe 
devotshmërisë”. Allahu i Madhëruar, për robërit e Tij që 
jetojnë me devotshmëri, bëhet syri me të cilin shohin dhe 
veshi me të cilin dëgjojnë. (shih. Buhari, Rikak, 38) Mjafton që 
zemrat të pastrohen nga idhujt e dëshirave dhe epsheve dhe 
të bëhen vende të shfaqjeve hyjnore. Një rob i cili mund 
ta ruajë veten e tij nga idhujtaria e egos së vet, mund të 
kapërcejë çdo vështirësi dhe mund të hapë çdo kyç që duket 
i pahapshëm. Ndërsa, për të shtënë në dorë çelësin e derës 
që hapet në atmosferën e lumturisë së përjetshme, duhet 
jetuar në përputhje me përmbajtjen e “kelime-i teuhidit”. 
Ashtu siç kërkohen vepra të mira për të provuar besimin, 
ashtu duhet që edhe “Dhëmbëve të çelësit të kelime-i 
teuhidit” t’u jepet formë në bazë të kritereve të Kuranit dhe 
Sunetit, në mënyrë që të hapë derën e xhenetit. 

Kur arrihet një pjekuri e tillë shpirtërore, fillojnë dhe 
zgjidhen enigmat dhe të panjohurat e jetës dhe ngjarjeve. 
Mirësia e fshehur brenda shkatërrimit, mëshira e fshehur 
brenda vështirësive dhe mirësitë hyjnore të fshehura brenda 
vuajtjeve e hidhërimeve fillojnë e bëhen të qarta për robin. 
Një zemër e tillë e kupton se “E vërteta qartësohet me të 
kundërtën e saj”. Arritja e së vërtetës dhe mirësisë, bëhet 
e mundur me anë të ruajtjes nga të këqijat dhe të kotat. 

Udhëzuesi ynë më i saktë në lidhje me këtë çështje, 
është “Libri i gjithësisë: Kurani Fisnik”, çdo shkronjë e të 
cilit përmban shumë mistere dhe urtësi. Ai është një oqean i 
pafund shpirtëror brenda të cilit ndodhen të përmbledhura të 

gjitha të vërtetat e universit. Detyra jonë si besimtarë, është 
të hyjmë në horizontin e meditimit, që është edhe thesari i 
frymëzimit shpirtëror të Kuranit; të arrijmë pjekurinë shpirt- 
ërore, në sajë të së cilës do të mund të përdorim armën e 
“durimit” në momentet kur na lënë forcat nën presionin e 
situatave të ndryshme të jetës, duke i shikuar nga ky horizont 
të gjitha ngjitjet dhe zbritjet e saj, të cilat janë edhe shfaqje 
të sprovave hyjnore; t’i përballojmë me pjekuri surprizat e 
hidhura të jetës dhe ndodhive duke ndjerë vullnetin hyjnor 
në çdo gjë. 

Edukimi që synon një pjekuri e tillë shpirtërore, pra 
“tasavufi, është arti i të qenit i kënaqur me vullnetin 
hyjnor”. Të dish se gjithçka, e mira dhe e keqja vjen prej 
Allahut, e ruan zemrën prej lodhjes me shqetësime dhe 
hidhërime të panevojshme. Një besimtar që kërkon të arrijë 
kënaqësinë e Allahut, e di shumë mirë se më parë duhet të 
jetë i kënaqur vetë prej Allahut dhe se në çdo rast duhet ta 
falënderojë Atë. Ai i kupton “urtësitë dhe mrekullitë që 
gjenden tek vuajtjet”. Ai e ndjen urtësinë e faktit se vuajtjet 
më të mëdha i kalojnë robërit më të dashur të Allahut. Pra, 
e kupton në mënyrë të qartë se edukimi me vuajtje, është 
një metodë e lartë e përsosjes shpirtërore. 

Ja pra, detyra jonë më e rëndësishme si besimtarë, 
është fitimi i kësaj pjekurie shpirtërore, duke arritur meritën 
e përfaqësimit të bukurive hyjnore në çdo vend dhe kohë, 

pra “të shfaqim një personalitet islam” në kuptimin e 
plotë të fjalës. 


Thirrja më e bukur ndaj atyre që janë larg udhëzimit 
dhe nuk i njohin bukuritë e Islamit, është shfaqja e Islamit 

në jetën tonë të përditshme në mënyrë të gjallë. Dhe për 
këtë, më parë duhet ta ringjallim veten me përsosmërinë e 
sjelljeve islame dhe më pas, me anë të fjalës, gjendjes dhe 
sjelljes sonë duhet të shfaqim bukurinë e fytyrës së Islamit, 
botëkuptimin e tij ndaj së vërtetës dhe drejtësisë, butësinë, 
mëshirën; me një fjalë, të gjitha ndjesitë e tij shpirtërore. 

Historia, është dëshmitare se jeta me moral islam i ka 
kthyer shumë gjemba në kopshte trëndafilash dhe shumë 
armiqësi në miqësi. Nisur nga kjo, treguesi ynë në përfaqë- 
simin e moralit islam si besimtarë, duhet të jetë botëkuptimi: 
“Kush vjen për të të vrarë, të ngjallet tek ti!”. Kjo, sepse 
besimtar i vërtetë, është njeriu altruist, i cili është i vetëdij- 
shëm se shpëtimi i tij varet nga shërbimi në shpëtimin e të 
tjerëve. “Fruti i parë i besimit, është mëshira”. Butësia 
dhe mëshira ndaj krijesave për hir të krijuesit, është domos- 
doshmëri e besimit. Zemra e një besimtari që e përjeton 
besimin me dashuri, bëhet një vendpritje ambulante që i 
përqafon me mëshirë të gjitha krijesat. 

Hapja e këtyre vendpritjeve, pikësëpari, është 
“Përgjegjësi e prijësve” që udhëzojnë shoqëritë. Kjo, sepse 
çdo gjendje e prijësve, qoftë pozitive apo negative, përhapet 
shpejt përreth tyre si shembulli i valëve që formon një pikë 
që bie mbi ujin e qetë. Për këtë arsye, në mënyrë të veçantë 
ata janë të detyruar të tregojnë më tepër kujdes ndaj sjelljeve 
dhe prirjeve që kanë në zemra e tyre. 

Mirëpo edhe individët që formojnë shoqërinë, duhet 
të bëjnë kujdes ndaj sjelljeve të tyre, duke pasur gjithmonë 
parasysh hadithin fisnik: “Siç jeni, ashtu do të qeveriseni !”. 
(Sujuti, Xhamiu’s-Sagir, II, 82) Ata duhet të posedojnë një horizont 

shpirtëror të gjerë, në sajë të të cilit do ta konsiderojnë veten 
përgjegjës ndaj mbarëvajtjes së gjithë shoqërisë. 

Nga ana tjetër, të kaplohesh nga gëzimi i tepërt për- 
ballë lumturive kalimtare të kësaj bote të përkohshme dhe 
të harrosh se lumturia e vërtetë është në botën tjetër, nuk 
u shkon aspak besimtarëve të mirë. Kjo vlen edhe për kap- 
limin nga hidhërimi i tepërt përballë surprizave të hidhura 
të jetës. Në këtë aspekt, duke e kuptuar mirë se sa të parë- 
ndësishme janë shqetësimet kalimtare të kësaj bote që e 
lodhin shpirtin e njeriut, në krahasim me jetën e përjetshme, 
duhet të synojmë arritjen e “misterit të rinisë”, që shkon 
drejt pafundësisë. 

Padyshim se arritja e këtij misteri është e mundur vetëm 
për robërit fatlumë që vdesin para se t’u vijë vdekja, pra ata 
që e kthejnë vdekjen një festë, duke i eliminuar dëshirat e 
egos. Mesazhi më i madh që i lënë njerëzimit këta robër të 
tillë, që jetojnë në zemrat e njerëzve edhe pas jetës së tyre 
të përkohshme, është: “Bëj një jetë të tillë, që të vdesësh 
i përgëzuar!..” 

Shpirtrat e përsosur jetojnë me dashurinë dhe entu- 
ziazmin për të lënë një thirrje të këndshme në kupën qie- 
llore, duke kapërcyer ekzistencën e tyre të përkohshme e 
relative. Në të njëjtën kohë, duke u nisur nga fakti se në 
derën e varrit do t’i braktisin të gjitha gradat dhe pasuritë 
e kësaj bote e do të varrosen vetëm me punët e tyre, ata 
kanë vepruar me urtësinë e dërgimit të të mirave në botën 
tjetër në sajë të mirësive dhe bamirësive që kanë bërë që 
në këtë botë. Ruajtja e zemrës së tyre përballë mirësive të 
kësaj bote, shpreh faktin se nuk mund të arrihet tek Allahu 

pa u zhveshur nga rroba e ekzistencës dhe unit dhe pa e 
pastruar nga zemra çdo gjë që të bën të harrosh Zotin. Pra, 
ata sikur na thonë: “Lëshoje barrën dhe kalo!”. 

Gjithashtu, nëse foleja familjare, e cila është shkak për 
vazhdimësinë e ekzistencës njerëzore, ndërtohet nga bashkë- 
shortë me personalitet të pjekur, të cilët i kanë përvetësuar 
këto parime të larta, e bën të mundur paqen e xhenetit që në 
këtë botë. Edhe pse përputhja shpirtërore e bashkëshortëve 
zë një vend shumë të rëndësishëm në këtë paqe dhe lumturi, 
siç thotë edhe shprehja “folenë e bën zogu femër”, rëndësi 
të veçantë ka edhe edukimi i mirë i femrës. 

Njerëzit e urtë thonë: 

“Nëse edukoni një mashkull, keni edukuar një njeri. Por, 
nëse edukoni një femër, keni edukuar një familje, madje një 
pjesë të madhe të shoqërisë.” 

Nisur nga kjo, mund të themi se “gruaja e mirë është 
stolia më e bukur e racës njerëzore”. Gruaja e mirë është 
simboli i vlerave më të rëndësishme që e mbajnë në këmbë 
njerëzimin, si edukata, turpi, ndershmëria, namusi, mirësjell- 
ja, delikatesa, butësia, fisnikëria dhe pastërtia shpirtërore. 

Në ditët tona, nën emrin “barazi gjinore”, po bëhet 
një propagandë e madhe, që i ka vënë gratë në garë me 
burrat në çdo fushë të jetës. Për fat të keq, kjo është një nga 
gabimet më të mëdha të botës moderne, sepse struktura 
trupore dhe shpirtërore e grave nuk është e njëjtë me atë 
të burrave. Për këtë arsye, paqja në familje dhe shoqëri 
mund të arrihet vetëm nëse cilësitë dhe aftësitë e femrave 
dhe meshkujve mbrohen dhe përdoren në vendin e duhur. 

Përndryshe, njerëzimi do të shkatërrohet dhe shoqëria do 
të shndërrohet në një gërmadhë njerëzore. 

Nga kjo pikëpamje, duhet që vajzat e reja të marrin 
shembull prej “modelit të gruas së mirë në Epokën e 
Lumturisë”, pa u infektuar ende nga sëmundjet e botës 
moderne, në mënyrë që të shfaqin një personalitet islam të 
pastër e të paprishur, duke u bërë shembull në rrethin ku 
jetojnë. Lidhur me këtë çështje, “Këshillat e një nëne të 
mirë për vajzën e saj”, në prag të martesës, përbëjnë kapi- 
talin themelor për ndërtimin e një foleje të qetë familjare. 

Këto këshilla kanë zënë një vend të rëndësishëm në tra- 
ditën shumëshekullore islame. Dhe thelbi i këtyre këshillave 
është që më parë të mendosh shokun e jetës, jo veten; pra 
të tregohesh altruist e jo egoist. Përveç kësaj edhe nxitja në 
devotshmëri, edhe ndihma për arritjen e lumturisë në botën 
tjetër, që tregojnë bashkëshortët ndaj njëri-tjetrit, është një 
prej shkaqeve themelore të paqes familjare. Kjo varet nga 
gjendja e besimit dhe niveli i pjekurisë morale të bashkë- 
shortëve. 

Nga ana tjetër, rëndësi të madhe ka edhe “mehri”, 
të cilin Islami e ka përcaktuar si një nga të drejtat më të 
rëndësishme të gruas. Në dukje, mehri është një garanci 
materiale për këtë botë. Mirëpo, qëllimi i vërtetë i dhënies 
së kësaj mundësie materiale, është ruajtja e jetës shpirtërore 
të gruas, pra mbrojtja e virtytit të nderit dhe ndjeshmërisë 
femërore. 

Nisur nga kjo, në ditët tona, kur materializmi është 
kthyer në një sëmundje ngjitëse, ku vlerat shpirtërore janë 
përmbysur dhe në shoqëri kanë zënë rrënjë botëkuptime të 

devijuara, virtyti që shfaqi në lidhje me mehrin një prej grave 
sahabe, e cila ishte në majën më të lartë të dorëzimit ndaj 
Allahut dhe bindjes ndaj Pejgamberit është një shembull 
i mahnitshëm devotshmërie, aq sa të bën të thuash: “Një 
mehër i tillë!”. Padyshim se, zemrat që e njohin Allahun 
dhe përpiqen që çdo mundësi ta kthejnë në një fitim për 
botën tjetër, mund të marrin mësime të shumta nga këta 
shembuj. 

Allahu i Madhëruar i bëftë ndjenjat dhe mendimet 
tona në përputhje me kënaqësinë e Tij dhe sinqeritetin 
e devotshmërinë boshtin e veprave tona. Gjithashtu, 
i mbushtë zemrat tona me qetësinë e besimit dhe na 
bëftë të gjithëve prej robërve fatlumë, të cilët i përfaqë- 
sojnë bukuritë e Islamit duke i jetuar ato personalisht! 
Amin!.. 


Osman Nuri Topbash 

Nëntor 2009 
Yskydar 






nje mije e me mesime... 



Muhamedi gi në një thënie të Tij e përshkruan në këtë 
mënyrë besimtarin: 

"Ai është si bleta, e cila ushqehet me ushqim të 
pastër, prodhon ushqim të pastër e të shëndetshëm 
dhe kur qëndron mbi lule nuk e dëmton apo e prish 
atë." (Ahmed ibn Hanbel, II, 199) 

Ashtu si bleta që shëtit mbi një mijë lule për të mbledhur 
nektarin, për të prodhuar më pas mjaltin edhe ne si 
besimtarë duhet të marrim mësime ngajeta e Pejgamberit 
«H dhe miqve të dashur tëAllahut, për t'i pasqyruar në 
çdo moment tëjetës sonë. Në këtë mënyrë i ofrojmë gjithë 
njerëzimit mirësjelljen dhe ëmbëlsinë e Islamit. 

Çdo individ ndjen nevojën për këshilla gjatë jetës së tij, 
pavarësisht nivelit intelektual, social apo profesional në të 
cilin ndodhet. 

Pejgamberi $|S, duke e shprehur këtë realitet në hadithin: 
“Feja është këshillë. ” (Muslim, Iman, 95), pothuajse e deklaroi 
këshillën si mjetin e vetëm të shpjegimit të fesë. Për më 
tepër, përsëritja tri herë e kësaj porosie nga Pejgamberi ?H, 
tregon rëndësinë dhe nevojën e përsëritjes së këshillës. 

Nëse një besimtar në kohën dhe vendin ku jeton nuk 
gjen dot njerëz të urtë e të mençur, me këshillat e të cilëve 
mund të orientohet dhe ndriçojë rrugën drejt së vërtetës, 
duhet medoemos që mësimet prej të cilave mund të përfitojë, 
t’i nxjerrë nga ngjarjet dhe ndodhitë historike. Ky është edhe 
qëllimi kryesor i përpilimit të librave me tregime mistike. 
Këto vepra janë shkruar për të përfituar prej njerëzve të urtë, 
të cilët kanë jetuar në kohë dhe vende të ndryshme. 

Sundimi i katër halifëve të drejtë me gjithë gjashtë muajt 
e sundimit të Hasanit pati një jetëgjatësi totale prej 
tridhjetë vjetësh. Kjo periudhë e kalifatit, ngaqë u mbrujt 
me begatinë shpirtërore të Pejgamberit u përmbush në 

mënyrë të përsosur. Kurse në periudhën mbas kalifëve të 
drejtë, ashtu siç kishte paralajmëruar Pejgamberi do të 
sundonte despotizmi dhe, për këtë arsye, periudha mbas 
kalifëve të drejtë është quajtur “kalifat formal”. Të parët e 
kalifatit formal janë kalifët e dinastisë umejade. 

Megjithëse dinastia Umejade u kontestua në mënyrë 
masive nga myslimanët për shkak të qëndrimit të pahijshëm 
që mbajti ndaj Ehli Bejtit, në të pati edhe personalitete të 
shquara si Omer ibn Abdulazizi, i cili brenda një kohe mjaft 
të shkurtër në të cilën qëndroi në pushtet fitoi admirimin e 
të gjithë myslimanëve përmes përmbushjes me përpikëri të 
detyrave dhe respektimit të të drejtave të njeriut. 

Përveç Omer ibn Adulazizit, kalifët e dinastisë umejade 
ngaqë islamizimin e popullsisë e perceptuan edhe si arabizim 
të saj, u përballën me reagime dhe antipati të thellë nga ana 
e popujve të sapokonvertuar në Islam. Kjo bëri që jetëgjatësia 
e dinastisë umejade të mos i kalonte 92 vjetët. 

Paraardhësi i Omer ibn Abdulazizit ishte kalifi Sulejman 
ibn Abdulmelik. Dialogu i këtij të fundit, realizuar me një nga 
personalitet e shquara të brezit të tabiinëve, siç ishte Ebu 
Hazimi, ka zënë një vend të veçantë në literaturën islame të 
urtësisë për shkak të këshillave të vyera që përmban. 

Sulejman ibn Abdulmelik niset nga Meka për në Medine, 
për të qëndruar disa ditë në qytetin e Pejgamberit Kur 
arriti në Medine pyeti të pranishmit nëse jetonte ndonjë 
që kishte marrë mësim dhe ishte edukuar nën kujdesin e 
sahabëve të Pejgamberit Të pranishmit e informuan për 
dijetarin e famshëm Ebu Hazim. Kalifi menjëherë dërgoi 

një person për ta sjellë pranë tij. Kur mbërriti, midis tij dhe 
Kalifit u zhvillua ky dialog: 

Kalifi: 

- Unë erdha në Medine si kalif, përse kjo mungesë res- 
pekti dhe mosinteresimi nga ana juaj? Përse mbani distancë 
nga unë? 

Ebu Hazim: 

- O Prijësi i besimtarëve, çfarë marrëdhënieje mund të 
kem unë me ju? 

Kalifi: 

- Ndërsa paria e Medinës erdhi të më takojë, ti përse 
nuk erdhe? 

Ebu Hazim: 

- O Prijësi i besimtarëve! Deri më sot as ti nuk më njihje 
mua dhe as unë ty. Në këtë mënyrë, si mund të presësh një 
interesim të veçantë nga ana ime? 

Kalifi u kthye nga Muhamed ibn Shihab ez-Zuhri, duke 
i thënë: “Ky njeri ka të drejtë, unë bëra gabim.” Dhe duke 
ndjerë nevojën për këshillat e këtij njeriu të urtë, e pyeti: 

- Ebu Hazim! Si ka mundësi që ne e urrejmë vdekjen? 

Ebu Hazimi: 

- Sepse ju keni rënë pre e dëshirave epshore dhe pasio- 
neve, keni ndërtuar dynjanë duke rrënuar ahiretin. Për këtë 
arsye, urreni të shkoni nga një vend i mirëndërtuar në një 
vend të rrënuar. 

Kalifi: 

- Të vërtetën the, o Ebu Hazim! Si do të dalin para 
Allahut njerëzit në Ditën e Gjykimit? 

Ebu Hazim: 

- Vepërmirët do të dalin të lumtur e të qetë si perso- 
nat që kthehen në familjen e tyre pas një kurbeti të gjatë. 
Kurse ata që kanë qenë robër të epsheve të tyre do të dalin 
para Allahut si skllavi që kapet duke u arratisur dhe sillet 
para pronarit. Kalifi përballë kësaj përgjigjeje nuk mundi të 
duronte dhe filloi të qante me dënesë. Dhe duke shprehur 
keqardhjen, tha: 

- Ah, sikur ta dija si do ta takoj Allahun! 

Ebu Hazimi: 

- Atëherë rregulloji veprat sipas Librit të Allahut dhe 
Sunetit të Pejgamberit ^g. 

Kalifi: 

- Më trego çfarë duhet të bëj për të rregulluar pozitën 
time para Allahut. 

Ebu Hazimi lexoi ajetin: “Pa dyshim, të mirët janë 
në xhenet, kurse mëkatarët me siguri në xhehenem.” 

(Infitar, 13-14) 

Kalifi: 

- Po mëshira e Allahut, ku është? 

Këtë herë Ebu Hazimi lexoi ajetin: “Vërtet, mëshira 
e Allahut është afër punëmirëve.” (Araf, 56) 

Më pas dialogu vazhdoi kështu: 

Kalifi: 

- Cilët janë robërit më të mirë të Allahut? 

Ebu Hazimi: 

- Robërit më të mirë tek Allahu janë mëshiruesit, bujarët, 
modestët, të mençurit që nxjerrin mësime dhe njerëzit që 
janë në shërbim të njerëzimit. 

- Cila është vepra më e vyer? 

- Qëndrimi larg harameve dhe kryerja e detyrimeve me 
kënaqësi, nderim dhe përulje. 

- Cila është lutja më e pranueshme? 

- Lutja që bën për personin që ju ka bërë një të mirë. 

- Cila sadaka është më e çmuar? 

- Lëmosha e personit që është nevojtar dhe që nuk 
shoqërohet me përmendje. 

- Cila është fjala më e drejtë? 

- Thënia e së vërtetës personit që ke frikë ose personit 
prej të cilit shpreson të përfitosh diçka. 

- Cili është besimtari më i mençur? 

- Besimtari i përkushtuar në bindjen ndaj Allahut dhe 
që është shembull për njerëzit në këtë çështje. 

- Cili është personi më mendjelehtë? 

- Personi që anon nga dynjaja, duke harruar ahiretin. 
Ai i cili, duke ndjekur dëshirat e shokut të vet rrënoi ahiretin 

për dynjanë e tjetërkujt. 

- Të gjitha çfarë the janë më se të sakta, po për gjendjen 
tonë çfarë mendon? 

- O prijësi i besimtarëve, më lejoni të mos i përgjigjem 
kësaj pyetjeje. 

- Jo! Konsideroje si këshillë për mua këtë përgjigje. 

Ebu Hazimi: 

- O sundues i besimtarëve! Baballarët e tu i kanë shtypur 
njerëzit me shpatë dhe këtë mbretëri e morën me forcë pa u 
këshilluar me myslimanët dhe pa dëshirën e tyre, duke vrarë 
shumë prej tyre; tani ata janë larguar nga kjo botë, ah sikur 
t’i dëgjoje se ç’thanë e ç’iu tha atyre (para Zotit). 

Një i pranishëm, në formë qortimi i tha: 

- Këtu gabove, o Ebu Hazim! 

Ebu Hazimi: 

- Jo, këtu po gabon ti, sepse Allahu i ka urdhëruar 
dijetarët të thonë të vërtetën pa pasur frikë nga askush dhe 
të mos e fshehin atë. 

Sulejmani: 

- Si mund të përmirësohemi? 

Ebu Hazimi: 

- Braktisni padrejtësitë dhe dhunën, silluni mirë me 
njerëzit dhe gjykoni me drejtësi midis tyre, atëherë mund 
të përmirësoheni. 

- Si mund ta realizojmë këtë gjë? 

- Fitojeni pasurinë në mënyrë të drejtë, shpenzojeni 
pasurinë për ata që kanë nevojë. 

Sulejmani: 

- A do të na shoqërosh o Ebu Hazim, që të marrësh 
nga ne e të marrim nga ti? 

Ebu Hazimi: 

- Allahu më ruajtë prej kësaj. 

Pse pyeti kalifi? 

- Kam frikë se do të anoj pak nga ju, sepse ju jeni nën 
sundimin e dëshirave, nëse anoj nga ju, Allahu do të më 
bëjë të shijoj dobësinë e jetës dhe të vdekjes. 

Sulejmani: 

- Më thuaj, për çfarë ke nevojë? 

Ebu Hazimi: 

- Më shpëto nga zjarri dhe më bëj të mundur të hyj në 
xhenet. 

Sulejmani: 

- Nuk kam mundësi për një gjë të tillë. 

Ebu Hazimi: 

- Edhe unë nuk kam nevojë për gjë tjetër. 

Sulejmani: 

- Lutu për mua atëherë. 

- O Zot! Nëse Sulejmani është miku Yt, jepi atij mirë- 
si dhe begati në këtë botë dhe botën tjetër. Nëse është 

mëkatar, ndihmoje të kthehet në rrugën prej së cilës Ti je 
i kënaqur. 

- Kaq? 

- Nëse e meriton këtë lutje, unë me të vërtetë kam bërë 
një lutje shumë të vlefshme, nëse nuk e meriton apo nuk 
ke dëshirë të ecësh në rrugën e drejtë, atëherë kjo lutje i 
ngjan hedhjes së shigjetës me një hark që nuk ka fill, pra 
nuk shërben për asgjë. 

- Çfarë më këshillon tjetër? 

- Do të të jap një këshillë të urtë: Adhuroje Allahun me 
respekt dhe kujdes, tregohu i kujdesshëm në urdhëresat dhe 
ndalesat e Tij, në mënyrë që Allahu të të gjejë gjithmonë 
aty ku të ka urdhëruar e jo ku të ka ndaluar. 

Sapo Ebu Hazimi doli, Kalifi i dërgoi njëqind dinarë 
dhe një letër ku i shkruante që t’i shpenzonte, sepse do t’i 
jepte edhe më shumë. 

Por Ebu Hazimi nuk i pranoi dhe së bashku me dinarët 
i dërgoi edhe një letër, ku i shkruante: 

- O prijësi i besimtarëve! Më vjen shumë keq që nuk 
paske përfituar asnjë dobi nga këshillat dhe përgjigjet. Si 
mund t’ia lejoj vetes ato që t’i ndalova ty? Unë nuk të këshi- 
llova kundrejt shpërblimit, në lidhje me këtë dua të tregoj 
historinë e Musait S0\, me dy vajzat e Shuajbit $53. 

Kur Musai arriti te burimi i Medjenit, gjeti aty 
shumë njerëz duke u dhënë ujë bagëtive. Përveç tyre, ai vuri 
re edhe dy vajza që po mbanin kafshët e veta. Ai u tha: u Si 
e keni hallin ju?” Ato thanë: u Ne nuk mund t’u japim ujë 

bagëtive tona pa u larguar barinjtë. Babai ynë është shumë i 
moshuar”. Musai 8S0, pasi i ndihmoi t’u jepnin ujë bagëtive, 
u ul nën një hije aty pranë dhe iu lut Zotit: “Zoti im, unë 
jam nevojtar për çdo mirësi Tënden.” (Kassas, 23 26) 

Musai S®\, po lutej ndërsa ishte i lodhur dhe i uritur 
nga udhëtimi i gjatë, në të njëjtën kohë ishte i frikësuar nga 
rreziku që mund t’i vinte prej armiqve. Por Ai me gjithë atë 
gjendje të rënduar, strehimin dhe qetësinë e gjeti vetëm tek 
Allahu, duke injoruar çdo lloj ndihme tjetër. 

Vajzat e kuptuan menjëherë gjendjen e Musait $5®\ dhe 
sapo arritën në shtëpi, i treguan babait për të panjohurin 
që i ndihmoi. 

Shuajbi 8SB, i tha njërës prej vajzave: “Shko thirre të 
na nderojë në shtëpi, sepse duhet të jetë i uritur.” 

Vajza shkoi në vendin ku ishte Musai dhe gjithë 
respekt dhe nderim i tha: 

Babai ju fton në shtëpi, që t’ju shpërblejë për ndihmën 
që na bëtë. 

Musait i erdhi rëndë përmendja e shpërblimit, 
por nuk gjeti zgjidhje tjetër përveçse të ndiqte vajzën për 
në shtëpinë e Shuajbit $SS§\. 

Ndërsa vajza ecte para Musait S®, era që frynte i ngjiste 
rrobat pas trupit, duke i shfaqur linjat. Musai përpiqej 
të mbante larg shikimin, duke kthyer kokën herë djathtas 
herë majtas. Më në fund, i tha: 

- Ecni ju mbas meje dhe më oriento me fjalë cilën rrugë 
duhet të ndjek. 

Kur Musai SgëS, mbërriti te shtëpia e Shuajbit, e gjeti 
darkën të shtruar. Shuajbi SSB, e ftoi të ulej për të ngrënë, 
por Musai refuzoi të ulej. 

Shuajbi 3S0: 

- Përse nuk uleni apo nuk jeni i uritur? 

I uritur jam, por kam frikë se kjo bukë është si shpërblim 
i ndihmës që u bëra vajzave. Ne rrjedhim nga një familje, e 
cila çdo bamirësi e bën vetëm për hir të Allahut. 

Shuajbi u drejtua nga ai dhe i tha: “Jo, nuk është ashtu 
siç mendon ti, por mikpritja dhe përcjellja bujare e mysafi- 
rëve është traditë në familjen tonë.” 

Pas këtyre fjalëve të sinqerta dhe të përzemërta të 
Shuajbit, Musai u ul për të ngrënë. 

Ebu Hazimi, pasi i tregoi historinë e Musait e 
vazhdoi kështu letrën drejtuar Kalifit: 

“Nëse këto njëqind dinarë janë si shpërblim i këshillave 
të mia për ty, atëherë mishi i ngordhur, mishi i derrit dhe 
gjaku, të cilat janë të lejuara në raste të veçanta, janë më 
të mirë se këto njëqind dinarë. Nëse mendon se këto janë 
e drejta ime nga thesari i shtetit, atëherë ka shumë të tjerë 
para meje që kanë të drejtë të përfitojnë nga thesari i shte- 
tit. Vetëm nëse ke bërë një ndarje të drejtë, atëherë nuk ka 
problem, përndryshe unë nuk kam nevojë për dinarë. (Darimi, 
Mukaddime, 56/653; Ebu nuajm, Hilje, III, 234-236) 


Kalifi Suleiman ishte nië sundimtar i dreitë dhe i arsye- 

shëm. Por siç e theksoi edhe Ebu Hazimi, në një masë të 
vogël sundohej nga dëshirat dhe kënaqësitë e çastit. Por sa 
vetë në botë kanë arritur të shpëtojnë në mënyrë absolute 
nga kthetrat e nefsit?! 

Edhe ne ashtu si Kalifi Sulejman, dikush më pak dikush 
më shumë, jemi nën sundimin e nefsit. Këto këshilla të 
Ebu Hazimit drejtuar Kalifes duhet t’i vlerësojmë si këshilla 
drejtuar edhe ndaj nesh, në mënyrë që ta kemi më të lehtë 
për të mposhtur egon dhe rregulluar veprat sipas Kuranit 
dhe Traditës Profetike. 

Një mik i Zotit thotë: “Një bletë, për të mbushur një 
hoje me mjaltë mbledh nektar prej një mijë lulesh.” 

Ashtu si bleta që shëtit mbi një mijë lule për të mbledhur 
nektarin që të prodhojë më pas mjaltin edhe ne si besimtarë 
duhet të marrim mësime nga jeta e Pejgamberit ^ dhe miqve 
të dashur të Allahut, për t’i pasqyruar në çdo moment të 
jetës sonë, në mënyrë që t’i ofrojmë gjithë njerëzimit mirë- 
sjelljen dhe ëmbëlsinë e Islamit. 

O Zot, na mundëso të përfitojmë në jetën tonë copë- 
za nga morali dhe personaliteti shembullor i Muhamedit 
$H!.. Na ndihmo të përfitojmë nga mënyra e edukimit, 
mësimdhënies dhe të gjitha virtytet e larta të Tij!.. Na 
zbukuro me moralin e Tij të rrallë dhe na mundëso që 
përmes pasqyrimit të moralit të Tij të bëhemi shkak për 
udhëzimin e shumë njerëzve të tjerë! 

Amin...! 






'Besinii l(ërl(on dëshmi 



Ashtu si pastërtia e arit përftohet përmes nxehtësisë 
së tij në temperatura tepër të larta edhe besnikëria në 
besim provohet përmes durimit, pranimit, tevekkulit dhe 
ruajtjes së qetësisë dhe ekuilibrit përballë fatkeqësive dhe 
vështirësive të ndryshme në jetë. 

Nga kjo pikëpamje, besimtari i ngjason pozitës sëfloririt 
midis metaleve të tjera. Nëse bie në baltë, nuk humbet 
asgjë nga vlera e tij. 









BESIMI KËRKON DËSHMI 


Siç rrëfehet, i Dërguari i Allahut $|§, e ka pyetur një 
ditë Harithin 

- Si u gdhive sot, o Harith? 

Harithi: 

- Si një besimtar i vërtetë, o i Dërguari i Allahut. 

Pejgamberi $|g: 

- Çdo gjendje dhe e vërtetë ka dëshminë e vet. Cila 
është dëshmia e vërtetësisë së besimit tënd? 

Harithi: 

- O i Dërguari i Allahut. Hoqa dorë nga bota dhe këna- 
qësitë materiale të saj, në atë mënyrë që ditët i kaloj në 
agjërim, kurse netët në namaz. Derisa arrita një gjendje të 
tillë, që arshin e Zotit tim ta shoh qartë. 

Pas këtyre fjalëve, i Dërguari i Allahut iu përgjigj: 

“Tamarn, o Harith! Ruaje zemrën kështu siç e ke! Ti 
e ke ndriçuar zemrën me dritën e Allahut. (Hejthemi, Mexhmau 
z-Zevaid, I, 57) 


Në një version tjetër, Pejgamberi gjendjen dhe sin- 

qeritetin e Harithit e konfirmon kështu: 

“Kush dëshiron të shikojë një zemër të ndriçuar me 
dritën e AUahut, le të shikojë Harithin. ” (Ibn Haxher, el- Isabe, 
I, 289) 

Ky rrëfim tregon se çdo pohim kërkon vërtetim dhe 
çdo vërtetim kërkon argument dhe dëshmitar. Pohimi më i 
madh i njeriut para Allahut është deklarimi se e beson Atë. 
Argumentet që shërbejnë për vërtetimin e këtij pohimi janë 
veprat dhe jeta sipas programit hyjnor. 

Imani është përkufizuar si shqiptim me fjalë dhe miratim 
me zemër. Miratimin e saj, zemra e konfirmon, e shpreh 
përmes veprave të mira. 

Imani është dashuri dhe treguesi i dashurisë është sak- 
rifica. Sinqeriteti në besim është në raport të drejtë me sak- 
rificën në rrugën e Allahut. Pra, veprat e mira janë pasqyrë 
që tregon nivelin e besimit. 

Përsosja e imanit është e lidhur ngushtë me devocio- 
nin e thellë të jetës shpirtërore. Kurse devocioni është arti 
i krijimit të miqësisë së ngushtë midis njeriut dhe Krijuesit, 
përmes mbrojtjes së zemrës nga ndalesat e Allahut, disip- 
linimit të dëshirave dhe zhvillimit të dhuntive shpirtërore. 
Devotshmërinë mund ta përkufizojmë edhe si përpjekje 
për të shpëtuar nga zemërimi dhe dënimi i Allahut, duke u 
strehuar në hijen e mëshirës së Tij. 

Allahu në Kuran i porosit besimtarët: 

“...Bëhuni të devotshëm, që Allahu t’ju japë ditu- 
ri...” (Bekare, 282) Pra Allahu i dhuron dituri dhe urtësi njeriut 

sipas nivelit të marrëdhënies që ka me devocionin. 

Besnikëria e njeriut në besim vihet në provë përmes 
vështirësive të ndryshme gjatë jetës së tij. “Vërtet mendoj- 
në njerëzit, se do të lihen të thonë ‘Ne besojmë’, pa u 
vënë në provë?! Ne i kemi sprovuar ata që kanë qenë 
para tyre, në mënyrë që Allahu të dallojë ata që thonë 
të vërtetën dhe ata që gënjejnë.” (Ankebut, 2 3) 

Ashtu si pastërtia e arit përftohet përmes nxehtësisë së 
tij në temperatura tepër të larta edhe besnikëria në besim 
provohet përmes durimit, pranimit, tevekkulit dhe ruajtjes së 
qetësisë dhe ekuilibrit përballë fatkeqësive dhe vështirësive 
të ndryshme në jetë. 

Nga kjo pikëpamje, besimtari i ngjason pozitës së floririt 
midis metaleve të tjera. Nëse bie në baltë, nuk humbet asgjë 
nga vlera e tij. Por si Asija, e cila, megjithëse ishte bashkë- 
shortja e Faronit arriti përmes devotshmërisë, sinqeritetit 
dhe besnikërisë së saj të ruajë imanin. Ajo sakrifikoi veten 
për besimin. 

Besimtarët e vërtetë e ruajnë qëndrueshmërinë shpirt- 
ërore dhe vetëdijen e adhurimit përballë çdo lloj forme të 
shfaqjes së sprovës, si në formën e shfaqjes në begati, si 
në fatkeqësi. 

Pejgamberi jH, gjendjen e besimtarit e ka shprehur 
përmes këtij krahasimi të bukur; “Ai është si bleta, e cila 
ushqehet me ushqim tëpastër, prodhon ushqim tëpastër 
e të shëndetshëm dhe kur qëndron mbi lule, nuk e dëm- 
ton apo e prish atë. ” (Ahmed ibn Hanbel, II, 199.) 

Besnikëria e besimit vihet në provë, herë përmes fatke- 
qësive, herë përmes mirëqenies. Reagimi i besimtarit përba- 
llë fatkeqësive dhe vështirësive është durimi dhe mbështetja 
e plotë tek Allahu, e shoqëruar kjo me përpjekje të një- 
pasnjëshme për të kapërcyer vështirësitë. Kjo lloj sjelljeje e 
çon njeriun drejt fitores së dashurisë së Allahut, e kundërta 
e kësaj, pra reagimi përmes revoltës dhe zemërimit e çon 
njeriun në shkatërrim dhe rrënim të plotë shpirtëror. 

E njëjta gjë ndodh edhe me shfaqjen e sprovës në for- 
mën e mirëqenies dhe begatisë. Falënderimi ndaj Allahut 
për begatitë e dhëna dhe modestia përballë njerëzve çon në 
fitimin e dashurisë së Allahut, në rast të kundërt, kur njeriu 
ia atribuon vetes të gjitha meritat e begative të zotëruara 
dhe pushtohet nga mendjemadhësia si Karuni, ai në fakt 
është në një shkatërrim dhe humbje të vërtetë shpirtërore. 
Të dyja këto lloj sprovash janë për të testuar dhe provuar 
sinqeritetin e besimtarit. 

Reagimi i Pejgamberit $H, përballë sprovave të tilla për- 
bën shembullin më të përkryer dhe ideal për gjithë besim- 
tarët. Mbas goditjes së fuqishme që i dhanë myslimanët 
idhujtarisë në luftën e Bedrit, Allahu zbriti një ajet, i cili 
pengonte përfshirjen e myslimanëve nga ndjenjat egoiste. 
“Sigurisht, nuk ishit ju që i vratë ata, por i vrau Allahu! 
Kur gjuaje, nuk ishe ti (Muhamed) që gjuaje, por ishte 
Allahu Ai që gjuante, me qëllim që t’u bënte besimtarëve 
një dhuratë të bukur. Vërtet, Allahu dëgjon dhe di çdo 
gjë.” (Enfal, 17) 

Në vazhdën e frymës së ajetit dhe modestisë, i Dërguari i 

Allahut $H, megjithëse triumfator, hyri në Mekë gjithë modes- 
ti dhe thjeshtësi dhe nga goja e Tij e bekuar rridhnin vetëm 
fjalët: “Jeta e vërtetë është jeta e përtejme”. Me këtë 
qëndrim, Ai ia kushtonte të gjithë suksesin e arritur Allahut, 
duke refuzuar në mënyrë kategorike çdo prirje egoiste që 
mund t’i hapte rrugë mburrjes dhe lavdisë personale. 


Sprovat, siç nxjerrin në pah besimin e vërtetë, nxjerrin 
në pah edhe virtytet dhe aftësitë e vërteta të njeriut. 

Një ditë, kur Pejgamberi $H, po merrte abdest, sahabët 
u afruan dhe filluan të fërkonin dhe lagnin sytë me ujin e 
abdesit të Tij ||. Kur Pejgamberi i pyeti për shkakun e 
këtij veprimi, të gjithë njëzëri iu përgjigjën: u Për shkak të 
dashurisë ndaj Allahut dhe të Dërguarit të Tij.” 

Kundrejt mendimit të sahabëve, Muhamedi $H, e shpre- 
hu kështu provën e dashurisë ndaj Allahut dhe të Dërguarit 
të Tij: 

“Kush pretendon se do Allahun dhe Pejgamberin e Tij 
ose dëshiron të fitojë dashurinë e Allahut dhe Pejgamberit 
të Tij, atëherë, kur të flasë të thotë të vërtetën, të çojë 
në vend amanetin e dhënë dhe të sillet mirë me fqinjët.” 
(Bejhaki, Shuab, II, 201; Tebrizi, Mishkat, III, 81.) 

Pejgamberi $H, në hadithin e mësipërm deklaron qartë 
se dashuria nuk mund dhe nuk duhet të konsistojë vetëm në 
fjalë të thata. Dashuria shfaqet në ndjekjen e të dashuruarit. 
Është krejtësisht absurde të pretendosh se admiron dikë dhe 
nga ana tjetër të sillesh në kundërshtim me atë që të kërkon 

- 

ai. Një person i tillë, ose nuk është i sinqertë në dashuri, 
ose në veprimet që bën. 

Një tjetër argument i besimit është edhe mëshira dhe 
virtyti i faljes. Këtu nuk bëhet fjalë për mëshirën që pak a 
shumë e ka çdo njeri, por për mëshirën që ka përkufizuar 
Pejgamberi 5f§, në porosinë Profetike. 

“Betohem tek Allahu në duart e të cilit është shpirti 
im, se nuk do të hyni në xhenet deri sa të mëshironi 
njëri-tjetrin. ” 

Sahabët e nderuar i thanë: 

“Ne të gjithë jemi të mëshirshëm, o i Dërguari i 
Allahut.” 

“Pejgamberi $f|, i sqaroi duke thënë: “Mëshira që kam 
për qëllim nuk është vetëm mëshira midis jush, por mëshi- 
ra në përgjithësi.” 

Pra, zemra duhet shndërruar në një burim mëshire dhe 
dhembshurie, ku mund të shuajë etjen qetësisht çdo krijesë. 
Kjo mëshirë nënkupton mëshirën dhe dashurinë ndaj krije- 
save për hir të Krijuesit. Kur njerëzit duhen midis njëri-tjetrit 
për hir të Krijuesit, atëherë zemrat e tyre bëhen të ndjeshme 
dhe delikate, në këtë mënyrë shtohet edhe më shumë dashu- 
ria dhe mëshira për njëri-tjetrin. Ata e dinë mirë se fitimi i 
mëshirës së atyre që janë në qiell është i lidhur ngushtë me 
mëshirën që tregohet ndaj atyre që janë mbi tokë. 

Kur njeriu arrin këtë gjendje shpirtërore fillon të tole- 
rojë gabimet që bëjnë të tjerët ndaj tij. Ai për hir të Allahut 
mëshiron dhe fal gabimet që bëhen kundrejt tij, duke mos i 
shndërruar ato në shkak për urrejtje dhe armiqësi. 

Nga shembujt më unikë të kësaj gjendjeje është Ebu 
Bekri Ebu Bekri ndihmonte një sërë njerëzish të varfër. 
Midis tyre ishte edhe një person me emrin Mistah, të cilit 
Ebu Bekri 4fe, ia preu ndihmën, për shkak se ishte njëri nga 
ata që kishin trilluar shpifje për Aishen i|§, bashkëshorten 
e nderuar të Pejgamberit dhe njëkohësisht vajzën e Ebu 
Bekrit Për më tepër, u betua që nuk do ta ndihmonte 
më kurrë atë njeri. Si mundet një njeri të trillojë gjithfarë 
shpifjesh për vajzën e një personi, i cili i është gjendur pranë 
për çdo problem? Si mundet një njeri të shpifë kaq rëndë 
për bashkëshorten e nderuar të Pejgamberit $H? 

Por Allahu nuk e miratoi këtë vendim të Ebu Bekrit dhe 
urdhëroi që ndihma ndaj personit që shpifi ndaj Aishes i|§, 
vajzës së tij të mos ndërpritej. 

“Njerëzit e ndershëm dhe të pasur midis jush të mos 
betohen se nuk do t’u japin të afërmve, të varfërve dhe 
të mërguarve në rrugën e Allahut; le t’i falin ata dhe të 
mos ua marrin për keq! Vallë, a nuk doni ju që t’ju falë 
Allahu? Allahu është falës e mëshirëplotë.” (Nur, 22) 

Pas zbritjes së ajetit, Ebu Bekri tha: “Natyrisht që unë 
dëshiroj faljen e Allahut.” Pas shlyerjes së betimit, Ebu Bekri 
e vazhdoi ndihmën për Mistahun. (Buhari, Megazi, 34 ; Muslim, 
Tevbe, 56) 

Çfarë besimi, çfarë dashurie dhe çfarë nënshtrimi është 
ky që bën të mundur të falësh një njeri, i cili ka trilluar shpifje 
për familjen tënde? 

Vajza ndaj së cilës është trilluar është nëna e besimta- 

rëve, bashkëshortja e Pejgamberit iH, vajza e shokut më të 
ngushtë të Pejgamberit jfl dhe e familjes më të ndershme 
të ymetit. 

Megjithë ato arsye të forta për t’ia ndërprerë ndihmën, 
sahabiu i nderuar e besnik Ebu Bekri 4^, dëshmoi besni- 
kërinë dhe sinqeritetin në besimin e tij duke iu nënshtruar 
plotësisht vullnetit të Allahut. 

Prandaj, në momentin që deklarojmë: “Amentu billahi 
/ besoj Allahun”, duhet të veprojmë dhe jetojmë sipas saj. 
Sprovave të ndryshme hyjnore, me të cilat mund të përba- 
llemi në jetë duhet t’u përgjigjemi sipas kritereve të imanit. 
Duhet të strehohemi gjithmonë tek mëshira, dhembshuria 
dhe ndihma e Allahut. 

O Zot, mos na sprovo përtej fuqisë në këto ditë 
ku mbajtja e besimit në zemër është më e vështirë se 
mbajtja e thëngjillit. O Zot, na fal dhe na përfshij në 
mëshirën Tënde të pakufishme. Ti je shpëtimtari ynë. 
Sa mik dhe ndihmës i mirë je! 

Amin...! 






'Begatia e dfoocionit 



Devotshmëria është mësuesi më i mirë dhe udhërrëfyesi 
më i sigurt. Devotshmëria duket qartë në të drejtë dhe 
në shtrembër, në të mirë dhe në të keqe. Me devotshmë- 
rinë merret rruga e miqësisë për tekAllahu. Si pasojë e 
kësaj devotshmërie dhe miqësie, Allahu i hëhet robit të 
Tij, syri me të cilin shikon, veshi me të cilin dëgjon dhe 
zemra me të cilën kupton. 









BEGATIA E DEVOCIONIT 
DHE SINQERITETIT 


Vetitë më të rëndësishme që i japin kuptim dhe vlerë 
jetës së besimtarit janë sinqeriteti dhe devotshmëria. Sepse 
përmes devotshmërisë dhe sinqeritetit arrihet kulmi i adhuri- 
mit dhe robërimit ndaj Allahut, i cili është shkaku dhe qëllimi 
i ekzistencës së njeriut. 

Devotshmëria është frenimi i epsheve dhe zhvillimi i 
aftësive shpirtërore. Pra, dëshira e vetme e besimtarit është 
fitimi i dashurisë dhe miqësisë me Allahun e Lartësuar. 

Udhërrëfyesi më i rëndësishëm i besimtarit është devot- 
shmëria. Në lidhje me këtë Allahu urdhëron në Kuran: 

“...Bëhuni të devotshëm me Allahun, në mënyrë që 
t’ju mësojë.” (Bekare, 282) 


Devotshmëria është mësuesi më i mirë dhe udhërrëfyesi 
më i sigurt. Devotshmëria duket qartë në të drejtë dhe në 
të shtrembër, në të mirë dhe në të keqe. Me devotshmërinë 
merret rruga e miqësisë për tek Allahu. Si pasojë e kësaj 
devotshmërie dhe miqësie, Allahu bëhet syri i robit me të 
cilin shikon, veshi i tij me të cilin dëgjon dhe zemra e tij me 
të cilën kupton. 

Ata që arrijnë këtë gjendje, gjatë gjithë jetës janë të 
vetëdijshëm për natyrën provokuese të jetës tokësore. Ata e 
konsiderojnë jetën e kësaj bote si shkollë sprovash. Zemrat 
e tyre janë të mbushura me dashurinë ndaj Allahut. Pasuria 
dhe jeta e tyre është thjesht një mjet për të arritur dashurinë 
e Allahut. Këta shijojnë kënaqësinë e vërtetë të besimit. 
Shërbimi ndaj Allahut dhe robërve të Tij shndërrohet në 
stil jetese dhe bëhet qëllimi dhe kënaqësia më e madhe e 
jetës së tyre. 

Një nga personalitetet e historisë sonë, që e ka për- 
jetuar këtë gjendje është edhe Javuz Sulltan Selimi. Sulltani 
i gjashtë i dinastisë osmane, Sulltan Selimi në një periudhë 
gjashtëvjeçare, në të cilën qëndroi në pushtet, la gjurmë të 
paharrueshme, jo vetëm në historinë 620 vjeçare të histo- 
risë osmane, por edhe në 1400 vjet të historisë islame në 
përgjithësi. Sulltan Selimi me zgjuarsinë dhe herë-herë me 
rreptësinë dhe ashpërsinë e tij, sikur na kujton Omer ibn 
Hatabin 

Ky muxhahid i madh, për të siguruar unitetin e botës isla- 
me organizoi disa ekspedita të suksesshme ushtarake, duke 
përfshirë brenda kufijve të perandorisë Sirinë, Jordaninë, 
Palestinën, Egjiptin dhe Arabinë Saudite. Në këtë mënyrë, 
ai fitoi titullin Kalifi i parë i historisë Osmane. 

Kur imami në hutbe iu referua si sunduesi i dy vendeve 
të shenjta, e kundërshtoi menjëherë duke thënë: 

“Jo, jo!.. Përkundrazi, unë jam shërbyesi i dy vendeve të 
shenjta.” Kështu e shprehu Sulltani nderimin e vet kundrejt 
vendeve të shenjta. 

Kush është i devotshëm ndaj Allahut, Allahu i 
jep rrugëzgjidhje për çdo gjë.” (Talak, 2) 

Siç kuptohet lehtësisht nga ajeti, në themel të fitoreve 
dhe sukseseve të Sulltan Selimit qëndron devotshmëria. 
Si pasojë e begatisë së sinqeritetit dhe devotshmërisë ndaj 
Allahut, Sulltan Selimit në shumë çështje të rëndësishme 
dhe jetike i është gjendur pranë ndihma dhe frymëzimi hyj- 
nor. Ndodhia historike që do të tregojmë më poshtë është 
shembulli më i mirë i kësaj gjendjeje shpirtërore sublime të 
Sulltan Selimit. 


Pas fitores që korri kundër memlukëve në betejën 
Merxhidabëk më 1516, Sulltan Selimi vendosi të hynte në 
Egjipt për të fshirë përfundimisht nga historia shtetin mem- 
luk, i cili ishte bërë qendra e intrigave në botën islame. Por, 
para se të nisej për në Egjipt, qëndroi 3 muaj në Zonën e 
Shamit. Gjatë kësaj periudhe u angazhua me riorganizimin 
e sistemit administrativ të zonës, me pritjen e delegacio- 
neve nga vendet fqinje të Shamit dhe në vizitat e vendeve 
historike të Shamit. 


Por shkaku kryesor i qëndrimit në Sham ishte krejt tje- 
tër. Sipas një transmetimi, Ai e kishte vënë gjithë potencialin 
e tij në përmbushjen e një profecie të dëgjuar në Stamboll. 
Thelbi i kësaj profecie ishte zbulimi i varrit të Muhjiddin 
Arabiut, i cili rezultonte i zhdukur prej kohësh. Dijetarët në 
Stamboll, shprehjen në veprat e Ibn Arabiut: “Kur Sin-i të 
hyjë në Shin do të gjendet varri im”, (kur shkronja “S” të hyjë 
në shkronjën u Sh” do të gjendjet varri im), shkronjën “S” e 

kishin interpretuar si simbol të emrit Selim, kurse shkronjën 
“Sh” si simbol të Shamit. Duke u bazuar te ky interpretim, 
e kishin informuar Sulltan Selimin se pikërisht ai do të ishte 
personi që do të gjente varrin e Ibn Arabiut. 

Sulltan Selimi këtë e kishte mbajtur të fshehur edhe prej 
njerëzve më të afërt të tij. Gjatë kohës që ishte në Sham, 
herë pas here, duke u maskuar me rroba të vjetra hynte midis 
popullit për të mbledhur informacion mbi vendndodhjen e 
varrit. Por, megjithëse kaluan tre muaj Sulltani nuk arriti të 
siguronte një informacion të saktë për vendndodhjen e varrit. 
Kjo krijoi një gjendje të mërzitshme tek Sulltan Selimi, sepse 
ai dëshironte të nisej sa më parë për në Egjipt për t’i dhënë 
fund përfundimisht dinastisë memluke. Prandaj vendosi të 
dilte për herë të fundit në qytet me shpresën për të gjetur 
ndonjë informacion për vendndodhjen e varrit. 

Ndërsa shëtiste midis njerëzve pa rënë në sy, dalloi një 
hamam dhe u nis drejt tij për t’u freskuar. 

Kur hyri në hamam nuk gjeti askënd përveç një plaku 
që lahej në një qoshe të hamamit. Edhe Sulltan Selimi filloi 
të lahej në një cep tjetër të hamamit. Në ato momente plaku 
filloi të godiste tasin e hamamit në havuzin e mermerit. Ky 
veprim ishte një sinjal për të thirrur shërbyesit. Megjithëse 
plaku vazhdoi për një kohë të godiste tasin për të sinjalizuar 
shërbyesit, askush nuk po vinte. Sulltan Selimi mendoi t’i 
shkonte në ndihmë të moshuarit. 

- Xhaxha! Me sa kuptoj po jep sinjal për të thirrur 
shërbyesit apo jo? 

- Po, biri im, ata po thërras. 

- Nëse më lejon, të shërbej unë. 

- Shumë faleminderit. 

Sulltan Selimi u ngrit dhe filloi t’i shërbente të mos- 
huarit të panjohur. 

- Xhaxha! Megjithëse për minuta të tërë u përpoqe të 
thërrasësh dikë për të të shërbyer, askush nuk t’u përgjigj, 
kjo tregon se në rini nuk ke ndihmuar dhe nuk i je gjendur 
askujt pranë 

- Shiko! Në trupin tënd gjenden shtatë nishane. Dëshiron 
t’i tregoj? 

Sulltan Selimi mbeti i shtangur dhe i mahnitur nga kjo. 
Por plaku vazhdoi më tej: 

- Megjithë atë personel dhe me gjithë ato thirrje që bëra 
unë nuk u përgjigj askush, por vjen dhe përgjigjet gjithë ai 
Sulltan. A do të mund të ndodhte një gjë e tillë, po të mos 
i kisha shërbyer kujt në rini? 

Sulltani i kërkoi ndjesë menjëherë, sepse e kuptoi gra- 
dën e lartë shpirtërore të njeriut në fjalë. Pastaj e pyeti: 

-Mirë që e kuptove se unë jam Sulltan, por si e gjete 
që kam shtatë nishane në trup? 

- Nëna juaj ishte një grua e bekuar, e cila tani po pushon 
përjetësisht pranë xhamisë së Trabzonit. Iu bëftë vendi xhe- 
net. A nuk ke dëgjuar prej saj se ditën që ke lindur ka ardhur 
një njeri i urtë që i ka dhënë lajmin e mirë të lindjes së një 
djali, i cili do të ketë shtatë nishane, do të bëhet sulltan dhe 
do të fshijë shtatë shtete? Ndërsa njeriu i urtë jepte këtë 

sihariq, ti ishe duke lindur. A nuk e ke dëgjuar prej nënës 
këtë ngjarje? 

-Po, kam dëgjuar për këtë në fëmijëri, por kisha harruar. 
Nëna më thoshte shpesh mëso, puno shumë, sepse ti do të 
marrësh përgjegjësitë e ymetit mbi vete. 

Sulltan Selimi ishte i merakosur për sa i përket kalimit 
të shkretëtirës së Sinasë. Duke qenë se kishte pranë një 
njeri i cili ishte në gjendje të shikonte nga syri i zemrës, 
mendoi ta pyeste. 

-Zotëri! Është e qartë që ju jeni njeri zemre apo ndoshta 
edhe vetë Hidri SS0. Unë dëshiroj këshillën tënde në lidhje 
me iniciativën time për të kaluar ushtrinë mespërmes shkre- 
tëtirës së Sinasë, a do të ketë sukses? 

- Do të jap dy lajme të mira në lidhje me këtë çështje. 
Dhe vazhdoi: 

-Vazhdoni rrugën pa asnjë lloj ndrojtjeje, sepse pa hyrë 
në shkretëtirë do të bjerë një shi, i cili do t’ju lehtësojë udhë- 
timin. Ushtarët dhe topat do të kalojnë pa asnjë lloj vësh- 
tirësie nëpër shkretëtirë. Sepse Pejgamberi i|§, së bashku 
me katër kalifët do të ecin para teje. 

-A do të mund t’i shikoj unë Ata? 

-Ti do t’i shikosh kështu siç më shikon mua tani, zbrit 
nga kali dhe në shenjë respekti ndiqi në këmbë. Ky ishte 
lajmi i parë. Ndërsa i dyti, kur të marrësh Kajron, do të 
të dorëzohen amanetet e shenjta të historisë islame. Dy 
nga këto amanete mbajnë sihariqe për ty. Njëra është një 
stemë e vjetër egjiptiane, mbi të cilën shkruhet se ti do të 

marrësh përgjegjësinë e kalifatit. Prandaj, në Kajro do të 
hysh si fitimtar!.. Merre stemën dhe dërgoje në Stamboll së 
bashku me amanetet e tjera. Një amanet tjetër që do të të 
dorëzohet ty është edhe shpata e Davutit Kjo shpatë 
është një metër e gjatë dhe në njërën anë të dorezës është 
vizatuar një shpatë, kurse në anën tjetër një njeri që mban 
në dorë një kokë të prerë. Ajo figurë të simbolizon ty. Ngjitur 
me dorezën është një pllakëz mbi të cilën është shkruar një 
shprehje në gjuhën arabe, e cila profetizon qartë triumfin 
tënd mbi Egjiptin dhe marrjen e titullit shërbyesi i dy vend- 
eve të shenjta, Mekës dhe Medinës. 

Sulltan Selimi, i habitur nga fjalët e plakut harroi shka- 
kun e vërtetë për të cilin doli. Por plaku nuk vonoi dhe e 
pyeti: 

-Ti kërkon edhe diçka tjetër, por më duket se harrove. 
Sapo Sulltan Selimi po bëhej gati për ta pyetur për varrin, 
plaku i tha: 


-Nuk është e nevojshme biri im, tani do të të jap për- 
gjigje për atë që të mundon. Kthehu në rezidencë dhe jep 
urdhër që të prishet ky hamam, sepse pikërisht këtu nën 
hamam gjendet varri i Ibn Arabiut. 


Sulltan Selimi e kapi për dore plakun dhe filloi t’i puthte 
dorën, kur papritur vuri re se plaku ishte zhdukur. Sulltan 
Selimi nuk po e kuptonte, ishte në ëndërr apo zgjuar. 
Menjëherë u kthye në rezidencë dhe dha urdhër për prish- 
jen e hamamit. Dhe pikërisht nën hamam u shfaq varri i 
Ibn Arabiut. Sulltan Selimi urdhëroi që në vend të hamamit 
të ndërtohej tyrbja e Ibn Arabiut. 

Pas kësaj, Sulltan Selimi dha urdhër për t’u nisur për 
në Egjipt. Shkuarja në Egjipt ishte një domosdoshmëri stra- 
tegjike, por për të kaluar në Egjipt më parë duhej kaluar 
shkretëtira e egër dhe e rrezikshme e Sinasë. Por Sulltan 
Selimi arriti ta kalojë shkretëtirën për dhjetë ditë pa asnjë 
humbje jete, kurse Napoleon Bonaparti, i cili konsiderohet 
si një nga strategët më të mëdhenj të kohës, plot tre shekuj 
mbas Sulltan Selimit, nuk arriti ta kalonte këtë shkretëtirë. 

Por vezirët dhe ushtarët kishin dyshime për kalimin me 
sukses të kësaj shkretëtire të rrezikshme. Ditën temperaturat 
arrinin plus 40 gradë, kurse natën midis minus 20 dhe 50 
gradë. 

Sulltan Selimi, i vendosur në vendimin e tij, hyri në 
shkretëtirë dhe pas një kohe zbriti nga kali dhe filloi të ecte 
në këmbë. Ushtarët u habitën dhe pyesnin njëri-tjetrin përse 
ecte në këmbë Sulltani. 

Përballë kësaj gjendjeje edhe ushtarët vendosën të ecnin 
në këmbë si komandanti i tyre. Vezirët i kërkuan Hasan 
Xhanit, shokut të ngushtë të Sulltanit, të pyeste Sulltan 
Selimin për shkakun e ecjes në këmbë në këto kushte. 
Kur Hasan Xhani e pyeti Sulltanin për shkakun, përgjigjja 
ishte: 

“Hasan! A nuk e shikon se përpara nesh po ecën i 
Dërguari i Allahut? Ndërsa Ai ecën në këmbë, si mund të 
ecim ne hipur në kalë 

Shkretëtira u kalua me sukses dhe Egjipti u çlirua për- 
fundimisht prej dinastisë memluke. Por Sulltan Selimin e 
lëndoi shumë rënia dëshmor e Sinan Pashës, i cili dha një 

kontribut të madh në çlirimin e Egjiptit. Humbja e Sinan 
Pashës e detyroi Sulltan Selimin të thoshte: 

“Morëm Egjiptin, por humbëm Sinanin...” 

Hyrjen e Sulltan Selimit në Egjipt historianët e për- 
shkruajnë kështu: 

“Populli kishte dalë në rrugë për të parë madhështi- 
në e Sulltanit. Ata imagjinonin një sulltan krejt ndryshe. 
Mendonin se Sulltani do të hynte në qytet gjithë madhështi, 
por ai përkundrazi, qëndronte midis njerëzve duke ecur 
gjithë modesti.” 

Kjo është një nga tablotë e shumta të atyre që kanë 
arritur pjekurinë shpirtërore përmes devotshmërisë që kanë 
treguar ndaj Allahut. Sulltan Selimi mbërriti në lagjen perife- 
rike të Stambollit në mesditë, së bashku me 80 mijë ushtarë. 
Kur i erdhi lajmi se populli ishte përgatitur për ta pritur në 
mënyrë madhështore urdhëroi ushtrinë të priste në hyrje 
të qytetit, deri sa të errësohej dhe njerëzit të shkonin nëpër 
shtëpi, sepse ai frikësohej se duartrokitjet e njerëzve mund 
t’i errësonin zemrën dhe ngjallnin egon. Një nga shembujt e 
fundit të gjendjes shpirtërore të këtij Sulltani është në shtratin 
e vdekjes, megjithëse dëshira e tij ishte të binte dëshmor në 
fushën e betejës. Allahu e kishte caktuar të ndahej nga kjo 
jetë në shtratin e vdekjes porsi Halid ibn Velidi Kur shoku 
i ngushtë Hasan Xhani i tha se tani kishte ardhur koha për 
t’u takuar me Allahun, Sulltan Selimi iu përgjigj: 

“Miku im i dashur! Me kë pandeh se isha deri tani?” Në 
këtë mënyrë shprehu besimin, sinqeritetin dhe devotshmë- 
rinë ndaj Allahut në çastet e fundit të jetës. 

O Zot! Na mundëso të jetojmë një jetë të sinqertë 
dhe të devotshme. Na bëj të mundur të adhurojmë deri 
në fund të jetës. Na bëj të mundur të dalim para Teje si 
myslimanë dhe na e lehtëso rrugën drejt Teje! 

Amin...! 










Kalifi ifamshëm për asketizmin, Omer ibn Abdulazizi, e 
shpreh thjeshtësinë dhe modestinë e tij në një nga këshillat 
tij: "Bëjeni përgatitjen për Ditën e Kiametit sipas vendit 
që dëshironi të shkoni ." 

Harrimi i vdekjes është harrim i vetvetes, është rrënim i së 
ardhmes. Por të mos harrojmë që zemra është si kuti postare, 
që pret lajmin e vdekjes nga posta hyjnore. 

Bejazit Bistami i nxiste nxënësit për vepra të mira dhe i 
këshillonte të qëndronin larg veprave të këqija. U kërkonte 
të mos ndaheshin nga veprat e mira, si rruga më e mirë për 
të shfrytëzuar jetën në këtë botë. 

Një ditë, njëri nga nxënësit i tha: 

- Mësues i dashur! Pejgamberi ||, ka thënë që fjala 
“La ilahe il-lallah” është çelësi i xhenetit. Atëherë përse 
na mundon, na vështirëson rrugën për në xhenet? 

Bejazit Bistami: 

- A ke parë ti ndonjëherë çelës pa dhëmbë? 

Nxënësi: 

- Jo nuk kam parë! Normalisht që çdo çelës i ka dhë- 
mbët sipas kyçit të cilin hap ose mbyll. 

Bejazit Bistami: 

-Në të njëjtën mënyrë edhe Tevhidi ka dhëmbët e vet, 
pa të cilët dera e xhenetit nuk hapet. Katër janë dhëmbët 
më të rëndësishëm të Tevhidit. 

- 

ELEMENTII PARË I TEVHIDIT ËSHTË: 

Pastrimi nga çdo lloj gënjeshtre, përgojimi dhe 
thashethemi, duke e mbajtur gjuhën të njomë me lexi- 
min e Kuranit, përmendjen e Allahut dhe bekimet mbi 
Pejgamberin H. 

“Ata të cilët shmangen nga fjalët e kota.” (Muminun, 3) 

“(Kështu janë) edhe ata që nuk dëshmojnë në mënyrë 
të gënjeshtërt e, kur kalojnë pranë kotësive, kalojnë me 
dinjitet.” (Furkan, 72) 

Besimtari duhet të përpiqet të mos lëndojë zemrat e 
të tjerëve. Besimtari duhet të qëndrojë sa më larg të jetë 
e mundur nga përgojimi, sepse përgojimi është kancer i 
zemrës. 

Kurani e ka konsideruar përgojimin si ngrënien e mishit 
të vëllait: “Mos vallë dëshiron ndokush prej jush të hajë 
mishin e vëllait të vet të vdekur?!” (Huxhurat, 12) në një ajet 
tjetër: “Mjerë për çdo përqeshës - shpifës.” (Humeze, 72) 

Kur Ferezdakut, poetit më të madh të epokës Umejadi 
i vdiq bashkëshortja, në ceremoninë e varrimit mori pjesë 
edhe dijetari i famshëm asket Hasan Basriu. Ai, duke e ditur 
që poeti kishte përqeshur njerëzit me poezitë e tij, i tha duke 
i bërë me shenjë nga varri: 

-Çfarë ke përgatitur për ahiretin? 

Poeti: 

-Kam përgatitur shehadetin. 

Hasan Basriu, pasi i tha sa mirë për tv në formë qor- 

timi, e këshilloi me këto fjalë: 

- Shehadeti ka kushte. Prandaj mos lëndo njeri dhe 
qëndro larg fjalëve shpotitëse, mos i nënvlerëso krijesat e 
Allahut dhe qëndro larg përgojimit! 

Shkurtimisht, besimtari duhet të flasë fjalë të dobishme 
ose më mirë të heshtë. 

ELEMENTII DYTË I ÇELËSIT TË TEVHIDIT 

Pastrimi nga zilia, lakmia, ambicia, dhënia mbas 
kësaj bote dhe çdo lloj ndjenje armiqësie e hakmarrje- 
je, duke e zbukuruar zemrën me ndjenja të bukura si: 
mëshira, dhembshuria dhe dashuria për Allahun dhe 
të Dërguarin e Tij. 

Nuk duhet të harrojmë që zilia, mburrja, mendjema- 
dhësia, lakmia dhe ndjenja të tjera negative si këto, janë 
pengesë për hyrjen në xhenet. Sepse njerëzit, të ndotur 
me këto lloj cilësish negative, janë larg mëshirës së Allahut. 

Dhe për pasojë edhe larg xhenetit. 

Kujt i është dhënë ndonjë e mirë në këtë botë të për- 
kohshme, duhet ta dijë se ajo është borxh. Prandaj nuk duhet 
të mashtrohemi nga mirësitë e kësaj bote, por duhet të për- 
piqemi që zemra të jetë gjithmonë me Allahun. Dhënien pas 
kësaj bote, një i urtë e përshkruan kështu: “Jeta e atyre që 
jetojnë nën sundimin e dëshirave i ngjason pirjes së ujit 
të detit, prej të cilit, sa më shumë të pihet, aq më shumë 
shtohet etja. Zemra që zhytet pas kënaqësive të kësaj 
bote, nuk bën gjë tjetër veçse largohet nga Krijuesi i saj. ” 

- 

Lakmia dhe etja e pashuar për të fituar pasuri e çon 
njeriun drejt fitimit të pasurisë në mënyrë të padrejtë. Kurse 
ziliqari mbetet i privuar nga çdo lloj e mire. 

Siç thotë edhe Imam Shafiu: “Njeriu më fatkeq është 
ai që mban në zemrën e vet urrejtje dhe zili.” 

Kurse Rumiu e shpreh kështu gjendjen e lakmitarit: 
“Sa peshq të sigurt në ujë, kanë rënë në grep për shkak 
të lakmisë.” 

Në të vërtetë, peshku gënjehet nga karremi në majë të 
grepit, kurse grepin vdekjeprurës për të nën karrem nuk e 
shikon. Kështu është edhe gjendja e atyre që mashtrohen pas 
mirësive të kësaj bote, duke harruar botën e amëshuar. 

Pra lakmia, zilia, urrejtja, babëzia, pangopësia janë 
sëmundje shpirtërore të cilat dëmtojnë thelbin e Tevhidit. 

Prandaj Allahu në Kuran thotë: “Kushdo që pastron 
shpirtin do të shpëtojë.” (Shems, 9) 

Osmani 4^, thotë: “Pasioni për të fituar nga pasuritë 
e kësaj bote e shndërron zemrën në burg.” 

ELEMENTII TRETË I ÇELËSIT TË TEVHIDIT 

Një stomak i ushqyer me ushqim hallall dhe i mbroj- 
tur nga ushqimi haram dhe i dyshimtë. 

Një nga faktorët që ndikon negativisht në zemër është 
ushqimi i fituar në mënyrë të ndaluar ose të dyshimtë. Ushqimi 
haram dëmton rëndë gjendjen shpirtërore të njeriut, duke 

nxitur plotësimin e kënaqësive të shfrenuara. “Hani nga 
ushqimet e mira e të pastra që ju kemi dhënë.” (Araf, 160) 

Ndikimin e ushqimit hallall dhe të pastër në gjendjen 
shpirtërore dhe fizike të njeriut, Rumiu e shpreh kështu: 
“Ushqimi i fituar në mënyrë hallall shton dritën dhe ruha- 
nijetin e personit.” 

Ushqimi hallall mbron zemrën nga vrazhdësia dhe bruta- 
liteti, prandaj besimtari nuk duhet ta ndotë në asnjë mënyrë 
zemrën me ushqim haram apo të dyshimtë. 

Domosdoshmërinë e largimit nga ushqimi haram, 
Abdullah ibn Umeri e shpreh kështu: 

“Nëse nuk largoheni nga ushqimi haram, Allahu nuk 
jua pranon ibadetin, edhe sikur të bëheni hark nga falja e 
namazit dhe tel i hollë nga mbajtja e agjërimit.” 

Këtë thënie nuk duhet ta nxjerrim nga mendja për asnjë 
çast, largimi nga ushqimi hallall për një kohë qoftë edhe të 
shkurtër gjatë muajit të ramazanit, shërben për të treguar 
se sa të kujdesshëm duhet të jemi ndaj ushqimit haram. Pra, 
njeriut i kërkohet të bëjë kujdes në ushqimin hallall. Në lidhje 
me kujdesin e ushqimit hallall, Rumiu thotë: 

“Mos e ushqe shumë trupin me ushqime yndyrore dhe 
mjaltë. Sepse ai që ushqen tepër trupin bëhet pre e pasio- 
neve dhe dëshirave epshore, duke humbur në këtë mënyrë 
dinjitetin dhe nderin. Shpirtit jepi ushqim shpirtëror. Ushqeje 
shpirtin me mendime të pjekura, me intuitë të hollë dhe 
ushqime shpirtërore.” 

ELEMENTII KATËRT I ÇELËSIT TË TEVHIDIT 

Puno vetëm për hir të Allahut, duke u pastruar dhe 
qëndruar larg çdo lloj hipokrizie dhe servilizmi. 

Allahu në vlerësimin e veprave tona shikon nivelin e 
sinqeritetit. I Dërguari i Allahut SH, e shpreh kështu këtë 
të vërtetë: “Veprat vlerësohen sipas qëllimeve. ” (Buhari, 
Iman, 41) 

Qëllimet duhet të jenë për hir të Allahut, në mënyrë që 
të kenë vlerë tek Allahu, përndryshe të gjitha janë të refuzua- 
ra. Në një hadith Kudsi Allahu thotë: “Refuzojpersonin dh 
punën në të cilën më shoqërohet shok.” (Muslim, Zuhd, 46.) 

Omeri 4^b, thotë: “Njeriu më injorant është ai që shet 
ahiretin për botën e tjetërkujt. Pra, që në vend të këna- 
qësisë së Allahut, vendos kënaqësinë e njerëzve.” 

Kurse Jahja ibn Muadh 4^, jep këtë këshillë: “Kujdes 
nga dëmtuesit e imanit. Mos lejoni që syfaqësia dhe veset 
e këqija të shkatërrojnë besimin tuaj.” 

Sepse syfaqësia, përgojimi, nënçmimi dhe vese të tjera 
të këqija shkatërrojnë veprat e mira. 

Sadi Shirazi tregon një ngjarje personale të ndodhur 
në fëmijëri: 

“Në fëmijëri isha shumë i dhënë pas jetës askete dhe 
namazit të natës. Një natë, kur po qëndroja me babain duke 
lexuar Kuran, përreth kishte njerëz që po flinin. I thashë 
babait: 

- Baba! Të gjithë po flenë, askush nuk ngrihet për të 

falur namaz nate, por flenë si të vdekur. 

Babai u vërejt dhe tha: 

- Biri im! Do ishte më mirë të flije edhe ti si ata, sesa t’i 
përgojoje. Ata mund jenë të privuar nga merhameti hyjnor 
në këto momente, por në të njëjtën kohë në librin e tyre 
nuk shkruhen mëkate kurse, në librin tënd tashmë u shkrua 
një mëkat. 

Prandaj, për t’i ngritur veprat tona në Arshin e madhë- 
rishëm, duhet të qëndrojmë sa më larg nga mburrja dhe 
syfaqësia. Siç thotë Haxhi Bajram Veliu: 

“Mburrja është si një gur i rëndë, i lidhur për beli, me 
të cilin as nuk mund të notosh dhe as nuk mund të flutu- 
rosh.” 

Rumiu e përkufizon kështu gjendjen e pastrimit nga 
këto vese: 

“Duhet ta djegësh egoizmin, nëse dëshiron të shndrisësh 
dhe ndriçosh.” 


Pejgamberi g|, në një hadith tregon: 

“Kush thotë La ilahe illallah hyn në xhenet (Ebu 
Davut, Xhenaiz, 20) 


Por ka shpjeguar edhe rrugën për të dhënë shpirtin me 
fjalën e Tevhidit në gojë, duke thënë: 


“Si të jetoni, ashtu do të vdisni dhe si të vdisni, ashtu 
do të ringjalleni. ” (Fejdul Kadir, v, 663) 

Që Tevhidi të luajë rolin e çelësit të Xhenetit, duhet të 
jetohet një jetë në përputhje me atë që kërkohet prej tij. 
Prandaj fillimisht duhet të pastrojmë zemrën nga të gjitha 
ndjenjat negative dhe idhujt që janë në brendësinë tonë. 
Kuptimi i fjalës “La ilahe” në fillim të Tevhidit, është pikë- 
risht ky, pastrimi i zemrës nga çdo lloj idhulli apo zoti tjetër, 
duke vendosur në të vetëm Allahun. 

“A e ke parë ti atë që epshin e vet e ka marrë për 
zot? A do t’i bëhesh mbrojtës atij?” (Furkan, 43) 

Rumiu në lidhje me këtë, thotë: “Çdo gjë përveç Allahut 
është e përkohshme. Nëse dëshironi të jeni të përjetshëm, 
mbështetuni tek Ai që është i përjetshëm.” 

Ajeti kuranor na jep një mesazh shumë domethënës: 

“O besimtarë! Kijeni frikë Allahun ashtu si i takon Atij 
dhe vdisni vetëm duke qenë myslimanë!” (Al imran, 102) 

O Zot! Na bëj të mundur një jetë sipas modelit të 
Tevhidit dhe që fjala e fundit në çastin e vdekjes të jetë 
shehadeti... 

Amin... 






të I(iindërftfPe 



Muhamedi ill, sikur të mos zotëronte asnjë mrekulli 
tjetër për të vërtetuar profetësinë, do t'i mjaftonte si 
mrekulli dhe vërtetim i profetësisë ndërtimi i persona- 
liteteve shembullore të cilët do të nxirrnin nga një sho- 
qëri injorante dhe primitive qytetërimin e virtyteve dhe 
shoqërinë më ideale c\ë kishte parë ndonjëherë historia e 
njerëzimit. Pejgamberët nuk lënë pas trashëgimi mate- 
riale, trashëgimia e tyre është personaliteti dhe karakteri 
shembullor për brezat e ardhshëm. 









REALITETI NJIHET PËRMES 
TË KUNDËRTAVE 


Një ditë Symbyl Efendiu, i cili ishte një nga evlijatë e 
njohur të Stambollit, u bën këtë pyetje nxënësve të tij: 

- Nëse të jepet mundësia për të ndryshuar botën çfarë 
do të kishe bërë? 

Çdo nxënës kishte dhënë nga një përgjigje sipas hori- 
zontit dhe diapazonit të tij shpirtëror. Dikush kishte thënë: 

-Do të zhdukja të gjitha të këqijat e kësaj bote. 

Dikush tjetër: 

- Do ta shndërroja botën në parajsë. 

Dikush tjetër: 

- Do të doja një botë, ku çdo problem të gjente zgjidh- 
je dhe ku çdo sëmundje të gjente shërim, pra një botë pa 
probleme dhe sëmundje. 

Pasi i dëgjoi të gjithë, Symbyl Efendiu vuri re se njëri nga 
nxënësit nuk dha asnjë përgjigje dhe e pyeti për shkakun: 

- Biri im, po ti si mendon? Si do kishe dëshirë ta ndry- 
shoje botën? 

Nxënësi me emër Muslihiddin u përgjigj: 

- 

- Zotëri, unë nuk jam më i ditur dhe i urtë se Krijuesi i 
botës, unë thjesht jam një krijesë e dobët e Tij. Njeriu, nëse 
njeh vetveten, njeh më mirë Krijuesin. Nuk ka dyshim se në 
çdo gjë që Ai ka krijuar ka një urtësi. Unë për vete e kisha 
lënë çdo gjë ashtu siç është, duke u kënaqur me caktimin 
e Allahut. 

Në një skenë teatri ku luhet vetëm një skenar, është më 
se normale, por nëse në një skenë teatri luhen tre skenarë, 
atëherë rolet ngatërrohen me njëri-tjetrin. Kurse në botën 
përreth, ku ekziston një numër i pafund krijesash, të cilat 
të gjithë luajnë rolin e vet duke i përngjasuar një teatri, nuk 
ndodh asnjë lloj kaosi, përkundrazi, çdo gjë luan rolin e vet 
në një harmoni të plotë. Çdo gjë në këtë botë është rregu- 
lluar në atë mënyrë nga Allahu i gjithëdijshëm, që të jetë 
shkak dhe mjet për falënderim, lëvdim, dhikër dhe bindje. Në 
krijimin e Tij nuk ekziston asgjë që të jetë krijuar pa qëllim 
dhe pa urtësi. Prandaj, ngjarjet të cilave nuk u jep dot një 
shpjegim racional, njeriu duhet t’i pranojë me bindje. 

Njeriu është krijuar në atë mënyrë që çdo gjë e kup- 
ton përmes të kundërtave. Ngjyrat dallohen më lehtë nga 
njëra-tjetra, kur kontrasti midis tyre rritet. Ky realitet është 
i vlefshëm edhe për çështje materialo-shpirtërore. 

Njeriu nuk mund të perceptojë të ftohtin pa ekzistuar 
i nxehti apo pa ushqimet e kripura nuk mund të kuptohen 
ushqimet e ëmbla. Mosvlerësimi siç duhet i shëndetit para 
sëmundjes, i rinisë para pleqërisë, kohës së lirë para kohës 
së zënë me punë vjen pikërisht nga ky fakt. 

Si të gjitha këto edhe vlera e së mirës dhe së drejtës 
dallohet më lehtë përballë së keqes dhe padrejtësisë. 

Prandaj Kurani jep shembuj të këqinj, si Faraoni dhe 
Nemruti, për të kuptuar më mirë dhe lehtë shembujt e mirë, 
siç janë profetët dhe veçanërisht Pejgamberi $|§. 

Pra, çdo gjë në këtë botë fiton kuptim përmes të kundër- 
tave. Është e pamundur të perceptohet diçka që nuk ka 
të kundërtën. Dhe një nga shkaqet e mosperceptimit të 
qenies së Allahut është mosekzistenca e të ngjashmit dhe 
të kundërtës së Tij. 

Kur njeriu i qaset gjithësisë përmes urtësisë së besimit, 
çdo gjë në gjithësi fiton kuptim dhe vlerë, madje kupton 
që edhe e keqja nuk është pa vend dhe urtësi. Kur njeriu 
u qaset gjërave vetëm nga një këndvështrim, shumë gjëra 
duken të pakuptimta, por realiteti është krejt ndryshe, siç 
e tregon edhe Kurani në ajetin e mëposhtëm: “Mund të 
urreni diçka, ndërkohë që ajo është e mirë për ju dhe 
mund të doni diçka, ndërkohë që ajo është e dëmshme 
për ju. Allahu di, kurse ju nuk dini.” (Bekare, 216) 

Prandaj, njeriu që kërkon të njohë të vërtetën nuk duhet 
t’u qaset gjërave vetëm sipas kritereve të veta, por edhe 
sipas kritereve hyjnore, sepse ka shumë gjëra të cilat kur 
maten me kriteret e kësaj bote duken si të pavlefshme, por 
në realitet janë shumë të çmuara. 

Vejsel Karani e shpreh kështu ndërlidhjen dhe gërshe- 
timin e të kundërtave në fitimin e dashurisë së Allahut: 


1- KËRKOVA RESPEKT, 

E GJETA NË MODESTI 


Ajeti kuranor shprehet kështu: “Robërit e të 

Gjithëmëshirshmit janë ata që ecin thjesht nëpër Tokë...” 

(Furkan, 63) 

Kurse një këshillë e vendosur në gojën e Idrizit 
thotë: “Kur njeriut të mençur i rritet prestigji, i rritet 
edhe modestia. ” 

Kurse poeti i famshëm Mehmet Akif Ersoj, e shpreh 
kështu këtë të vërtetë: 

“Fara që nuk bie në tokë, nuk nxjerr filiz për t’u rri- 
tur, edhe mëshira eAllahut lartëson modestët, jo mendje- 
mëdhenjtë.” 

Mendjemadhësia, mburrja, vetëpëlqimi dhe kryelartësia 
shfaqen më shumë tek personat e pasur dhe me pozitë. Në 
fakt, të gjitha të mirat që i janë dhuruar njeriut janë si një 
thikë me dy presa, të cilat mund të përdoren si për mirë, 
ashtu edhe për keq. Në të vërtetë, madhështia e pasurisë dhe 
pozitës qëndron në kalimin e jetës larg koprracisë, shpen- 
zimeve të kota dhe mendjemadhësisë, duke u mbështetur 
tek modestia dhe bujaria. 

2- KËRKOVA POZITË 
E GJETA NË BAMIRËSI 

“Zotëria i popullit është ai që i shërben atij.” 

Rruga për t’u bërë i pari i një populli është shërbimi dhe 
bamirësia ndaj tij. Bamirësia zbut zemrat e vrazhda. Njeriu 
është i prirur t’i bindet plotësisht mirëbërësit. Sa e bukur 
është kjo shprehje e Osmanit >: “Madhështia e pasurisë 
është falënderimi, kurse falënderimi është të bësh sa më 
shumë bamirësi. ” 

Kurse ajeti kuranor, masën e shpenzimit për bamirësi e 
shpreh kështu: “Të pyesin ty çfarë duhet të të japin për 
bamirësi. Thuaju: ‘Tepricën’...” (Bekare, 219) 

3- KËRKOVA FISNIKËRI 
E GJETA NË DREJTËSI 

“Qëndro i patundur në udhën e drejtë, ashtu siç je 
urdhëruar.” (Hud, 112) 

“Kjo është dita në të cilën të sinqertëve u sjell dobi 
sinqeriteti i tyre.” (Maide, 119) 

Fisnikëria dhe trimëria e vërtetë qëndron në të qenët 
i drejtë. E drejta dhe e vërteta në disa raste kanë çmim 
shumë të shtrenjtë, por ata që besojnë në botën tjetër janë 
të gatshëm të paguajnë çfarëdo lloj çmimi për të mos devi- 
juar nga e drejta dhe e vërteta. Njeriu mendon se mund të 
përfitojë shumë gjëra përmes gënjeshtrës në këtë botë të 
përkohshme. Por nuk duhet harruar se këto në botën tjetër 
janë si fushë e minuar për personin. 

Jeta e ndershme arrihet duke qëndruar afër të vërtetës 
dhe të drejtës. 


4- KËRKOVA LAVDI 

E GJETA NË MOSQENIE 

Pejgamberi 5H, e shprehte dobësinë dhe pafuqinë e 
vet duke u strehuar dhe kërkuar falje nga Allahu. “O Zot! 
Nuk të rijoha Ty siç duhet, nuk munda të të adhuroj siç 
duhet. ” 

- 

Edhe ne si pasues të Muhamedit $H, nuk duhet ta shi- 
kojmë mjaftueshëm adhurimin dhe falënderimin tonë ndaj 
Allahut për mirësitë dhe begatitë e dhuruara. 

Prandaj duhet të kalojmë një jetë në lutje të vazhdue- 
shme ndaj Allahut. 

5- KËRKOVA FAMË 

E GJETA NË DEVOTSHMËRI 

“...bëhuni të devotshëm, Allahu ju mëson ju...” 

(Bekare, 282) 

“...Më i nderuari prej jush tek Allahu është ai që i 
frikësohet më shumë Atij...” (Huxhurat, 13) 

Nuk ka asnjë dyshim se fisi më i nderuar në botë është 
fisi që rrjedh nga familja e Pejgamberit $H, por devotshmëria 
është një veti që e bën njeriun pjesëtar të familjes më të 
fisme në botë, e bën atë pjesë të Ehli Bejtit. 

Selman Farisiu ekspozoi një gjendje morali aq të vyer, 
saqë ensarët dhe muhaxhirët nuk dëshironin ta ndanin midis 
tyre. Secili grup e pretendonte si të vetin Selman Farisiun. 
Përballë kësaj situate, Pejgamberi $H, në shenjë vlerësimi dhe 
komplimenti tha: “Selmani është prej nesh, prej Ehli Bejtit. ” 

Përveç atyre që janë trashëgimtarë biologjikë të drejt- 
përdrejtë të Pejgamberit $H, nderin për të qenë pjesëtarë të 
Ehli Bejtit e kanë edhe ata që ndjekin rrugën e të Dërguarit 
të Allahut 5H dhe kapen fort pas devotshmërisë. Kushti i 
vetëm për të fituar këtë privilegj është “devocioni”. Vlera e 
vërtetë e njeriut matet nga devotshmëria që ekspozon para 






REALITETINJIHET PERMES TE KUNDERTAVE 


Allahut, jo nga pasuria, pozita dhe fama në këtë botë. 

Devotshmëria është arti i adhurimit ndaj Allahut dhe 
zbukurimit me moralin e Pejgamberit jfl. 

6- KËRKOVA RESPEKT, NDERIM, KRENARI 
DHE E GJETA NË MJAFTUESHMËRI. 

Në hadithe thuhet: 

“Të qenët i kënaqur me atë që ke, është thesar i 
pashtershëm.” (Dejlemi, III, 236/4699) 

"Nëse dëshiron dashurinë e Allahut, mos e lidh zem- 
rën me këtë botë dhe, nëse dëshiron të jesh i dashur midis 
njerëze, mos kërko gjë prej tyre. ” (Ibn Maxhe, Zuhd, 1) 

“...Nderi i besimtarit është në qëndrimin natën në 
namaz, kurse krenaria në të mospasurit neuojë për nje- 
rëzit. ” (Hakim, IV, 360-361/7921) 

Shumë njerëz, megjithë pasurinë e madhe që kanë, 
përsëri janë të babëzitur. Sikur t’u jepet e gjithë bota, do 
t’i hedhin sytë nga hëna, duke thënë: “Sikur të kisha edhe 
një pjesë nga hëna.” Pejgamberi $H, njerëzit e pangopur 
i përshkruan kështu:“Në qoftë se i biri i Ademit do të 
kishte një luginë me flori, do të dëshironte të kishte 
dy lugina. Mirëpo, gojën e tij nuk e mbush asgjë tjetër 
përveç dheut. Allahu ia pranon pendesën atij njeriu që 
pendohet” (Buhari, Rikak, 10) 

Pra njeriun e lartëson ndjenja e mjaftueshmërisë me atë 
që ka, sepse, edhe sikur t’i jepet e gjithë pasuria e kësaj bote, 
në Ditën e Gjykimit ajo nuk mund t’i bëjë asnjë lloj dobie atij. 

7- KËRKOVA QETËSI 

DHE E GJETA NË THJESHTËSI 

Ajeti kuranor e formulon kështu sekretin e qetësisë së 
njeriut: “Vërtet zemrat gjejnë qetësi vetëm përmes për- 
mendjes së Allahut.” (Rad, 28) 

Jeta askete konsiston në shfrytëzimin e mirësive të kësaj 
bote pa e lidhur zemrën me to. Nëse do shpreheshim ndry- 
she, asketizmi shpreh lirinë duke mos u bërë rob i pasurisë 
së kësaj bote. Rumiu, i cili e ka krahasuar njeriun me një 
anije që lundron në detin e pasurisë, shprehet kështu: 

“Nëse deti është nën anije, bëhet mbështetës dhe 
bën të mundur lundrimin e anijes pa u mbytur, por nëse 
dallgët hyjnë në anije, atëherë e fundosin atë.” 

“Lakmia pas kësaj bote është të jesh i shkujdesur ndaj 
Krijuesit dhe jo të heqësh dorë nga pasuria, nga familja 
dhe begatitë e tjera të kësaj bote.” 

Zemrat e besimtarëve nuk gjejnë kënaqësi më të madhe 
sesa ndjenja e pranisë së Allahut në zemrat e tyre. Zemrat 
e atyre që jetojnë të shkujdesur ndaj Allahut janë gjithmonë 
të trishtuara dhe të brengosura. Pasuria dhe kënaqësitë e 
kësaj bote, me të cilat përpiqen të ngushëllojnë veten, nuk u 
siguron atyre asnjë lloj qetësie shpirtërore dhe psikologjike. 
Terapia e zemrës së vrazhdë është konsiderimi i pasurive dhe 
begative të kësaj bote si mjet për të fituar dashurinë e Allahut 
dhe jo si qëllim në vetvete. Kjo bën të mundur pastrimin e 
zemrës nga dashuria për këtë botë duke e përgatitur vetëm 
për dashurinë e Allahut. 

Lumturia është e fshehur në refuzimin e kënaqësive 
epshore. Abdurrahman ibn Auf e shpreh kështu këtë realitet: 
“Islami ka obliguar disa urdhëresa të vështira, që nuk i 
pëlqejnë njeriut. Ne, më të mirën e të mirave e gjetëm 
pikërisht në këto urdhëresa të vështira. Ne emigruam me 
Pejgamberin $f|. Largimi nga vendlindja ishte shumë i 
vështirë për ne, por Allahu na dhuroi fitore dhe privilegje 
me këtë veprim. Kurani tregon: 

“Zoti yt të nxori nga shtëpia për të vërtetën, edhe 
pse kjo nuk i pëlqeu një grupi prej besimtarëve. Ata 
polemizojnë me ty për të vërtetën, e cila u ishte bërë 
e qartë, sikur të ishin duke u çuar drejt vdekjes së 
sigurt.” (Enfal, 5-6) Siç e tregoi edhe Kurani, kishim dalë 
me të Dërguarin e Allahut në luftën e Bedrit. Kjo ishte e 
vështirë për ne, por Allahu na dhuroi fitore. Mirësitë më 
të mëdha i kemi arritur përmes urdhëresave që njeriut i 
Vijnë të Vështira.” (Hejthemi, VII, 26-27) 

Allahu na bëftë prej njerëzve që kërkojnë vetëm 
dashurinë e Allahut në këtë botë. I lutemi Allahut të 
na ruajë nga zhytja në plotësimin e dëshirave të nefsit, 
duke injoruar botën e amëshuar. O Zot, na i mbush 
zemrat me iman dhe dhikrullah! 





Amin!.. 






libri i gjitbësisë 



Kurani është gjithësia e shprehur nëfjalë, kurse gjithësia 
është shpjegim i Kuranit. Prandaj, ata që e kanë zemrën 
të lëmuar me Kuran, gjithmonë janë në gjendje reflektimi 
rreth gjithësisë. Kurani është begati për shpirtrat dhe 
furnizues i pashtershëm për ta. Kurani është një mre- 
kulli e qartë dedikuar njeriut. Është dhuratë e Allahut 
për robërit e Tij. 

Kurani është shprehje e mëshirës së madhe të Allahut 
për njerëzimin. Ai është një begati që nuk mund t’i përkufi- 
zohet vlera që ka për njerëzimin. Ky libër është udhërrëfyes 
për në xhenet, pishtar në errësirë, çelës për lumturinë dhe 
argument për çdo aspekt të jetës. 

Kurani shpreh vullnetin hyjnor. Prandaj, çdo shkronjë e 
tij përmban njëmijë mrekulli dhe urtësi të fshehura. Tefsirët 
që shpjegojnë atë, në krahasim me përmbajtjen e vërtetë 
të Kuranit, janë si një pikë ujë në oqean. Nga kjo pikëpam- 
je, njohuritë njerëzore nuk do të arrijnë kurrë të shprehin 
realisht përmbajtjen e Kuranit. 

Allahu në Kuran urdhëron: “Jini të devotshëm, që 
Allahu t’ju mësojë atë që nuk dini.” (Bekare, 282 ) Allahu 
i mëson të devotshmit atë që nuk duket në rreshtat e 
Kuranit. 


Lidhur me këtë veçori të Kuranit të Shenjtë, dëshirojmë 
të përmendim një ngjarje historike. 


Një diplomat anglez, në një takim me Said Halim 
Pashën, kryeministrin e atëhershëm, ndër të tjera i bën një 
pyetje të tillë: 

“Shkëlqesia juaj! Myslimanët pretendojnë vazhdimisht 
se të gjitha të vërtetat dhe, në këtë mes, të vërtetat e shken- 
cave të natyrës, ndodhen në Kuran, mirëpo nuk nxjerrin 
nga Kurani e të na e tregojnë ndonjë të vërtetë para se ta 
zbulojmë ne, perëndimorët. Dhe mua më rri vazhdimisht 
mendja në këtë! Ç’thoni ju vallë, për këtë? A është kështu 
apo jo? 

I rritur në Egjipt, njohës i mirë i arabishtes, njohës i mirë 
edhe i Islamit ashtu siç e kërkonte koha, Said Halim Pasha i 
bëri një shpjegim diplomatit, por shpjegimi i tij nuk e kënaqi 
diplomatin anglez. I mërzitur nga kjo situatë, kryeministri 
Halim Pasha telefonoi në parlament dhe kërkoi t’i dërgonin 
urgjentisht në kryeministri ndonjërin prej dijetarëve të shum- 
të fetarë që ndodheshin atje. Dhe pasi edhe përgjigjet dhe 
shpjegimi i dijetarit nuk e kënaqën diplomatin anglez, Said 
Halim Pasha iu lut diplomatit të priste deri të nesërmen për 
përgjigjen, kurse dijetarit që erdhi nga parlamenti i tha: 

“Ti je dijetar fetar! Edhe dijetarët e tjerë i njeh më 
mirë se unë! Kërko mes tyre atë i cili është më i aftë të 
bëjë një shpjegim, në mënyrë që të mbesë i kënaqur miku 
anglez.” 

Hoxha u ngrit e shkoi për këtë punë në fshatin Reshadije 
të qytetit Jalova, ku banonte Hirësia Sheh Sherafeddini nga 
shehlerët Nakshi. Sheh Sherafeddini, së bashku me Sheh 
Shamilin i përkisnin grupit që kishin ardhur dhe ishin vend- 
osur në Turqi. Meqë sulltan Reshadi ua pati dhënë atyre 
truallin-pronë shtetërore në fshatin ku qenë vendosur, fshati 
u mbiquajt Reshadije (sot Fshati i Jugut). Sheh Sherafeddin 

Efendiu u burgos për një farë kohe pas ngjarjes “Menem” 
të vitit 1930 dhe mori pafajësinë. Pasi e mësoi nga hoxha, 
situatën dijetari fetar që i shkoi për vizitë, e mbajti mikun 
atë natë në shtëpi dhe të nesërmen në mëngjes, menjëherë 
pas namazit të agimit, hipën të dy në një pajton dhe në 
mesditë, arritën në kryeministri. Diplomati anglez u thirr 
sërish në kryeministri, iu kërkua ta përsëriste pyetjen dhe 
Sheh Sherafeddin Efendiu, pasi i dëgjoi ato që ishin thënë, 
siç i përshkruam më lart, i tha kështu diplomatit anglez: 

“Po, në Kuranin e Shenjtë janë të pranishme të gjitha 
zbulimet e shkencave të natyrës që do të ndodhin gjer në 
Kiamet. 

Sepse ai është “Libri i Universit”! Edhe ajo që thoni ju 
perëndimorët se asnjë mysliman nuk i nxjerr nga Kurani për 
t’i treguar këto zbulime para se t’i bëni ju, është e vërtetë. 
Mirëpo kjo ka tri shkaqe, dy nga të cilat mund t’jua them, 
kurse të tretën, jo, sepse i kalon kufijtë e etikës së bisedës 
diplomatike meqë është kundër jush!” 

Por pasi diplomati anglez nguli këmbë që t’i dëgjonte 
të tri shkaqet, Hirësia Sheh Sherafeddini tha: 

“Prekja dhe trajtimi i të vërtetave të shkencave të natyrës 
në Kuran bëhet në aspektin argumentues dhe jo shtjellues, 
pra, ato preken thjesht si argumente, jo si shtjellime. Shkaku 
i parë i kësaj është se, po qe se këto të vërteta do të merre- 
shin dhe shtjelloheshin, vëllimi i Kuranit do të zgjerohej aq 
shumë, saqë mësimi i tij përmendsh do të bëhej i pamundur. 
Mirëpo është pikërisht mësimi përmendsh që e ka ruajtur 
Kuranin praktikisht nga ndryshimi që kanë pësuar të gjithë 

librat e tjerë qiellorë. Në një kohë kur shkrimi nuk ishte i 
përhapur, vetëm në këtë mënyrë mund të parandalohej 
ndërhyrja në të.” 

“Eh, ...”- tha diplomati anglez, duke u treguar se s’kishte 
mbetur fort i kënaqur. Sheh Sherafeddini vazhdoi: 

“Por nuk është ky shkaku esencial. Po qe se Kurani, 
vlefshmëria e të cilit gjer në Kiamet është domosdoshmë- 
ri hyjnore, do t’i kishte prekur dhe trajtuar të vërtetat e 
shkencave të natyrës me rrugën e shtjellimit, për shekuj 
me radhë, për shkak të nivelit të përparimit shkencor dhe 
teknologjik të kohës së tyre, shumica e myslimanëve nuk 
do t’i kishin pranuar ato dhe do të kishin dalë nga besimi. 
Kurse besimtarëve që i kuptojnë ajetet që argumentojnë të 
vërtetat e kohës së vet pasi të jenë provuar, përkundrazi, u 
forcohet besimi!” 

Pastaj, sado që Sheh Sherafeddin Efendiu i kërkoi diplo- 
matit ta shihte të justifikuar që nuk do t’ia parashtronte shka- 
kun e tretë, sepse e konsideronte në kundërshtim me etikën, 
pas këmbënguljeve të diplomatit anglez, i tha kështu: 

“Meqë Kurani i Shenjtë, për këto dy shkaqe që për- 
menda, i ka prekur të vërtetat e shkencave të natyrës jo me 
rrugën e shtjellimit, por të argumentit, jo çdokush mundet 
t’i kuptojë dhe t’i konceptojë ato. Por ka nga ata që i dinë 
dhe i njohin të vërtetat edhe pa i eksperimentuar ju, perë- 
ndimorët! Këta janë persona “të thelluar në dituri” dhe që 
i zotërojnë dituritë hyjnore po aq sa ato formale. Mirëpo, 
ata nuk e kanë të lejuar t’i thonë ato që dinë. Dhe kjo, jo 
vetëm për ta mbrojtur rregullin bazë të mbështetur në pari- 

min sipas të cilit kjo botë është botë përpjekjeje, por, në 
të njëjtën kohë, edhe për të mos ju dhënë mundësi juve, 
perëndimorëve, ta përdorni çdo zbulim shkencor në mënyrë 
egoiste për qëllimet tuaja dhe në dëm të popujve të tjerë. 
Ne, pra, na është ndaluar të flasim, sepse atëherë ju nuk 
do të pengoheshit dot nga askush që ta njihnit çdo zbulim 
shkencor që do të nxirrej nga Kurani!” 

Diplomati anglez e kundërshtoi këtë shpjegim duke e 
konsideruar thjesht si pretekst dhe, atëherë, kur Hirësia 
Sheh Sherafeddini e pa se do të ishte e pamundur të bindej 
ai, u detyrua të thoshte këto fjalë: 

“Shih, ekselencë! Edhe unë jam nga ata që e njoh si 
një dhuratë hyjnore kafazin e të vërtetave të shkencave të 
natyrës, të cilat Kur’ani i prek vetëm si argumente. Po të 
dua, mund t’jua numëroj të gjitha zbulimet shkencore që 
kanë për t’u bërë gjer në Kiamet! Mirëpo kjo do të ishte 
vetëvrasje shpirtërore për mua! Por mund t’ju ofroj infor- 
macione të tjera mrekullore, me qëllim që ta pranoni këtë 
të vërtetë ashtu siç jua thashë!” 

“Çfarë për shembull?”- pyeti diplomati anglez. 

“Për shembull, mund t’jua përmend të parët tuaj gjer 
te Adami!”- tha Sheh Sherafeddini. Dhe, meqë diplomati e 
kundërshtoi një mundësi të tillë, Sheh Sherafeddini nisi t’ia 
përmendë diplomatit emrat e të parëve të vet një pas një 
drejt së shkuarës. Atëherë, diplomati e ndërpreu: 

“Prit, një minutë! Ku i di ti këto? As unë s’e di se ç’kemi 
përtej shtatë brezave!” 

Si përgjigje për këtë pyetje që kishte kuptimin e një 
pranimi të diplomatit për thëniet e tij, Sheh Sherafeddini 
vazhdoi: 

“Unë mund t’jua përmend jo vetëm këta, por edhe të 
gjithë të parët tuaj si dhe të gjithë pasardhësit tuaj gjer në 
Kiamet! ” 

Dhe ia përmendi drejtpërdrejt diplomatit anglez një e 
nga një emrat e bijve dhe nipërve të gjallë si dhe të atyre 
që s’kishin lindur ende! Atëherë, diplomati, duke iu drejtuar 
kryeministrit, i tha: 

“Shkëlqesia juaj! Unë ju kërkova një dijetar fetar, kurse 
ju më nxorët para një magjistar!” 

Duke u shprehur kështu, diplomati iu shmang detyrimit 
për të besuar që, tashmë, ishte bërë diçka e logjikshme për 
të, dhe rasti i tij u bë edhe një shembull tjetër ilustrues i faktit 
se besimi varet nga vendimi hyjnor. 

Kjo ngjarje historike është një shembull interesant që 
tregon se në ç’thellësira mund të hyjnë dija dhe vullneti 
njerëzor kur ndihmohen nga favori dhe bujaria hyjnore! 

Siç e shprehu edhe ndodhia historike, Kurani është 
gjithësia e shprehur në fjalë, kurse gjithësia është shpjegim i 
Kuranit. Prandaj ata që e kanë zemrën të lëmuar me Kuran 
gjithmonë janë në gjendje reflektimi rreth gjithësisë. Kurani 
është begati për shpirtrat dhe furnizues i pashtershëm për 
ta. Kurani është një mrekulli e qartë dedikuar njeriut. Është 
mrekulli dhuruar njerëzve. 

Ashtu si fara ka nevojë për tokën për t’u bërë pemë 

edhe njeriu për t’u bërë i arrirë ka nevojë për Kuranin. 
Pejgamberi H e ka përshkruar zemrën që është larg Kuranit, 
kështu: 

“Personi që nuk ka në zemrën e tij sado pak Kuran 
është si një shtëpi e rrënuar. ” (Tirmidhi, Fedailul- Kuran.) 

Për të arritur kuptimet e larta të Kuranit dhe për t’i 
pasqyruar në vepra më pas, është e domosdoshme që zemra 
të mbushet me dashuri dhe ruhanijet. 

Historia është dëshmitare se individët, familjet apo 
popujt kanë qenë të lumtur në raport me ndjekjen e mësi- 
meve të Kuranit. 

Për të mos i shndërruar zemrat në një shkretëtirë të 
thatë duhet ta lexojmë, kuptojmë dhe jetojmë Kuranin. 

Sa mirë për besimtarët të cilët ushqejnë zemrat me 
Kuran, edukohen me porositë e tij dhe jetojnë sipas poro- 
sive të tij. 

O Zot! Na bëj prej tyre që përfitojnë nga mirësitë 
e Kuranit dhe prej të dashurve Tuaj. 

Amin!.. 







zJxGstity 

arti i të qenit i Içënaqur 
me caktimin byjnor 



Rumiu në një këshillë të tij thotë: "Nëse dëshiron paraj- 
sën në këtë botë, bëhu mik me të gjithë, mos mbaj mëri 
për askënd, sepse miqësia mbush zemrat me gëzim. Ai 
moment gëzimi është vetë parajsa. Nëse ke urrejtje për 
një person, ajo urrejtje të ndjek nga pas dhe gjithmonë do 
tëjesh i trishtuar. Ky trishtim është vetë xhehenemi ." 

Rumiu e këshillonte kështu të birin: 

“Bahaeddin! Nëse dëshiron parajsën në këtë botë, bëhu 
mik me të gjithë, mos mbaj mëri për askënd, sepse miqësia 
mbush zemrat me gëzim. Ai moment gëzimi është vetë 
parajsa. Nëse ke urrejtje për një person, ajo urrejtje të ndjek 
nga pas dhe gjithmonë do të jesh i trishtuar. Ky trishtim 
është vetë xhehenemi. 

Kur kujton miqtë, zemra shndërrohet në një kopsht të 
mbushur me lule dhe trëndafila. Kurse kur kujton armiqtë, 
në shpirtin tënd lulëzojnë ferrat dhe gjarpërinjtë. Të gjithë 
pejgamberët dhe njerëzit e dashur të Allahut i kanë përfshirë 
besimtarët në zemrat e tyre. Kjo veti e tyre i bëri për vete 
njerëzit dhe në këtë mënyrë u bënë ndjekësit e tyre.” (Ahmed 
Eflaki, Menakibul Arifin, II, 210.) 

Besimtari i qaset vëllait besimtar gjithmonë me mëshi- 
rë, dhembshuri, mirëkuptim dhe tolerancë. Besimtari nuk 
ushqen urrejtje, mëri, zemërim dhe inat ndaj vëllait mysli- 
man. Prandaj ajetin: “O Zoti ynë, na fal ne dhe vëllezërit 
tanë, të cilët kanë besuar para nesh dhe mos lejo që në 

zemrat tona të ketë ndonjë të keqe ndaj besimtarëve! 
O Zoti ynë, Ti je vërtet i Butë dhe Mëshirëplotë!” (Hashr, 

10) duhet ta përsërisim vazhdimisht në lutje. 

Tema e parë e tasavufit është moslëndimi i njerëzve, 
kurse mësimi i fundit është pritja me durim, madje me këna- 
qësi e lëndimeve dhe mundimeve që mund të vijnë prej 
të tjerëve. Mundimet që mund të vijnë prej të tjerëve nuk 
nënkupton vetëm mundimet që mund të vijnë prej njerëzve, 
por edhe vështirësitë, problemet dhe sprovat e ndryshme që 
mund të ofrojë jeta. Sepse është Allahu Ai që e ka caktuar 
botën si vend sprove me të mirat dhe të këqijat për njerëzit. 
Besimtari i përsosur është ai që e pret me kënaqësi çdo gjë 
që i vjen nga Allahu. Në thelbin e lumturisë së kësaj bote 
dhe botës tjetër qëndron kënaqja me caktimin hyjnor. 

Ata që duan të arrijnë dashurinë e Allahut, duhet së 
pari të jenë të kënaqur prej Tij. Besimtari është në gjendje 
falënderimi në çdo situatë. Besimtari nuk bie në kurthin e 
dëshirave të ulëta dhe mondane. Besimtari shikon anën e 
mirë të çdo gjëje, qoftë edhe fatkeqësi. 

I urti Llukman e shpreh kështu çelësin e lumturisë: 

“Dy gjëra mos i harro: Mos harro Zotin dhe vdekjen, 
dhe harro dy gjëra: Të këqijat që të bëjnë dhe të mirat që 
bën.” 

Besimtari i vërtetë e gjen lumturinë edhe me një copë 
bukë thatë dhe di të ruajë qetësinë përballë uljeve dhe zbrit- 
jeve që i servir jeta. 

Filibeli Hilmi Efendiu në veprën e tij u Ahmak-i Hayal”, 

- 

në mënyrë figurative tregon si t’i shndërrojmë momentet e 
trishtueshme në momente gëzimi. 

Heroi i tregimit, Raxhiu, gjatë kërkimit të lumturisë 
takon një njeri të urtë duke i rënë nejit dhe recituar poezi 
melodike. Raxhiu, i ndikuar nga gjendja, u zhyt thellë në 
botën e imagjinatave, ku e gjeti veten në një mexhlis, në të 
cilin merrnin pjesë Pejgamberë, filozofë, intelektualë dhe 
njerëz të thjeshtë. Një person në emër të gjithë njerëzimit 
ishte vënë në kërkim të lumturisë së vërtetë dhe iu drejtua 
me zë të lartë të gjithë të pranishmëve duke u thënë: 

- Më tregoni ju lutem; më është mërzitur jeta, por edhe 
pa të nuk bëj dot. Ju lutem më përkufizoni lumturinë e 
vërtetë. 

Nga të pranishmit u ngritën disa nga më ekselentët, ku 
secili bëri përkufizimin e vet. 

Platoni: “Lumturia është të mendosh gjithmonë gjëra 
të mëdha.” 

Aristoteli: “Logjika është lumturia e vërtetë.” 

Zerdushti: “Lumturia është të dalësh nga errësira.” 

Brahama: “Lumturia është e kundërta e saj që mendoni.” 

Buda: “Lumturia është nirvana, tretja në botën trans- 
hendentale.” 

Përballë këtyre fjalëve, personit që përfaqësonte njerë- 
zimin iu turbullua mendja. 

- Ju nuk jeni të dobishëm për veten tuaj, jetën tuaj e 
kaluat të gjithën të privuar nga lumturia. Edhe ato që thatë 

nuk kanë lidhje fare me lumturinë. As vetë nuk ishit të lumtur 
dhe as ndjekësit tuaj nuk i bëtë të lumtur. Mendimet tuaja 
kanë ngelur në librat e pluhurosur nëpër rafte librash. 

Pastaj çohen pejgamberët dhe shpjegojnë çfarë është 
lumturia. Më në fund çohet Pejgamberi i fundit dhe u 
drejtohet njerëzve: 

- O njerëz! Lumturia është të pranosh jetën siç është, 
të tregohesh i qetë përballë vështirësive dhe të përpiqesh 
ta përmirësosh jetën në tokë. 

Njerëzimi, i kënaqur nga përgjigjja, ngrihet në këmbë 
dhe i thotë Pejgamberit 

- O Krenaria e gjithë njerëzimit! Vetëm Ti i kupton 
shqetësimet e njerëzimit dhe vetëm Ti mund të gjesh ilaçin 
për shërimin e tyre. 

Prandaj është marrëzi që një njeri që i beson Allahut 
dhe Ditës së Gjykimit të mbytet në kënaqësitë e kësaj bote 
të përkohshme. Rruga e shpëtimit nga kjo marrëzi është ta 
konsiderosh botën si mjet për të fituar lumturinë në jetën e 
amëshuar. Kjo e bën njeriun të reflektojë mbi jetën në këtë 
botë. Njeriu që reflekton mbi jetën dhe ngjarjet në këtë botë 
nga këndvështrimi i besimit, nuk bëhet skllav i dëshirave dhe 
kënaqësive të kësaj bote. 

Njerëzit e dashur të Allahut e shikojnë shfaqjen e mre- 
kullisë hyjnore në bimët dhe pemët të cilat ushqehen nga 
e njëjta tokë, por që japin lule dhe fruta të ndryshme. Ata 
gjejnë qetësi shpirtërore në shikimin e një luleje dhe dëgjimin 
e një bilbili. Besimtarët e arrirë falënderojnë Allahun për të 

gjitha mirësitë e krijuara në këtë botë dhe botën tjetër. Ata 
e ruajnë lumturinë në këtë botë, duke qëndruar larg lakmisë 
ndaj të mirave të përkohshme. Ata u përgjigjen me “Selam” 
sjelljeve negative të injorantëve. 

Sadi Shirazi bën një krahasim të tillë për të ilustruar 
zemrën e zgjuar nga zemra e fjetur: 

“Për njerëzit vigjilentë çdo gjethe në pemë është një libër 
në vete, në rrugën për të njohur Krijuesin, kurse për njerëzit 
e shkujdesur të gjitha pemët nuk janë asnjë gjethe.” 

Rumiu e shpreh kështu gjendjen e të shkujdesurit: 

Një ditë, një person iu bë shok rruge Isait Duke 
shkuar së bashku, personi pa në një skaj të rrugës ca eshtra 
dhe iu lut Isait 

“Ma mëso emrin e madh të Allahut me të cilin t’i lutem 
për të ringjallur këto eshtra e t’i ngre në këmbë!” 

Isai iu përgjigj: 

“Kjo punë nuk është për ty! Për ta kënduar “Emrin e 
madh” dhe për ta ringjallur të vdekurin, duhet të kesh një 
frymë më të pastër se shiu, të jesh më i kuptueshëm në 
adhurim se engjëjt! Emri i madh kërkon një gjuhë të kulluar 
dhe një zemër të pastër. Pra, një njeri që të mos e ketë nef- 
sin të ngjyer me haram dhe, si engjëjt, të mos dijë ç’është 
kundërshtimi. Sepse njeriut që e ka nefsin të pastër, i pra- 
nohet lutja. Zoti i Lartë e bën atë njeri ruajtës të thesareve. 
Për shembull, ta zëmë se ti more në dorë shkopin e Musait. 
Mirë, po a ke fuqi ti ta bësh atë gjarpër dhe ta urdhërosh? 
Vetë Musai qe frikësuar kur i qe bërë shkopi gjarpër dhe Zoti 

i pat thënë: “Mos u frikëso, o Musa!” (Neml, 10) 

Ja, kështu edhe ti, ç’dobi do të kesh po ta këndosh dhe 
ta mësosh përmendsh “Emrin e madh”, në qoftë se nuk ke 
frymën e Musait?” 

Por ai njeriu indiferent e i paditur prapë nuk heshti, 
por i tha: 

“O Isa! Po s’e pata unë këtë fuqi, të paktën ringjalli ti 
ato eshtra!” 

Isait 8K0, i erdhi shumë turp nga fjalët e atij kokëtrashi 
dhe tha: 

“O Zot! Ç’është urtësia e kësaj këmbënguljeje? Cili është 
shkaku i kundërshtimit në këtë gradë të këtij kokëtrashi? 
Vetë e ka zemrën të vdekur, përpiqet ta ringjallë kufomën 
e tjetrit! Kurse atij që është vetë i vdekur, i takon ta ringjallë 
veten! Në vend që të lutet për ta ringjallur veten, përpiqet 
t’i ringjallë të tjerët! Ç’padituri e ç’indiferentizëm!” 


Ja pra, një besimtar i arrirë nuk i cenon kufijtë dhe 
caktimin e Allahut e percepton si gjënë më të mirë për të. 
Në vend që të shkatërroje veten për gjërat që nuk ka për- 
fituar në jetë, falënderon Allahun për gjërat që zotëron. Ai 
strehohet tek Allahu për t’u mbrojtur nga ata që e pandehin 
mjerimin lumturi. Ai, në çdo vështirësi dhe pengesë shikon 
një mirësi të fshehur. 

Allahu në Kuran thotë: 





“O ti shpirt i qetësuar! Kthehu te Zoti yt, ti i kënaqur 

me Atë dhe Ai kënaqur me ty! Bashkohu me robërit e 
Mi dhe hyr në Xhenetin 'Rm!” (Fexhr, 27 30) 

Allahu na mundësoftë të jemi prej atyre fatlumëve 
të cilët përfshihen në këtë ajet kuranor. 

Amin!.. 










Zlrtësia e leuajtjëëe 



Personi i pavuajtur dhe i paregjur bëhet arrogant. Një 
person i tillë mund të arrijë deri aty sa t'i atribuojë vetes 
cilësi hyjnore. Faraoni dhe Nemrudi janë dy shembujt 
më të spikatur të këtij fenomeni. Për këtë arsye, njerë- 
zit e dashur të Allahut i kanë konsideruar vuajtjet dhe 
vështirësitë gjithmonë si një mirësi, e cila i ndihmon 
për të kuptuar dobësinë dhe për të gjetur rrugën drejt 
parajsës. 

Allahu në një ajet shprehet kështu: 


Ajeti: “Allahu nuk e ngarkon askënd përtej fuqisë që 
ka...” (Bekare, 286), shpreh qartë që nuk e ngarkon njeriun me 
diçka që është jashtë mundësive të tij. Prandaj edhe masa e 
adhurimit ndaj Allahut është në raport me mundësinë për 
ta kryer adhurimin. 

Një person që mund të ngrejë 25 kg, nëse ngre 24 
kg, atëherë në Ditën e Gjykimit do të gjykohet për 1 kg të 
lënë pa ngritur. 

Obligimi i zekatit është i lidhur ngushtë me masën e 
duhur të pasurisë, e cila quhet nisab. Vetëm pasi të arrihet 
nisabi, personit i bëhet obligim dhënia e zeqatit. Përcaktimi 
i nisabit është shumë i thjeshtë, mirëpo ka shumë të mira 
të tjera materiale apo shpirtërore, të cilat janë shumë të 
vështira për t’u përcaktuar nisabin. 

Prandaj për të dalë faqebardhë para Allahut në Ditën e 
Kiametit, duhet të shfrytëzojmë maksimumin e fuqive tona 
për hir të Allahut. 


Ky tregim i Ibn Arabiut e ilustron në mënyrë të shkëlqyer 
shfrytëzimin e të gjitha mundësive për të adhuruar Allahun: 

Allahu i jep dy këshilla Musait 

1. Mos e lër pa shpresë këdo që shpreson tek ti! 

2. Ruaje atë që kërkon mbrojtjen tënde! 

Musai gjatë një udhëtimi shikon një skifter, i cili 
ishte në ndjekje të një pëllumbi. Pëllumbi kur shikoi Musain, 
menjëherë fluturoi në krahun e tij për t’u mbrojtur, të njëj- 
tën gjë bëri edhe skifteri duke qëndruar në krahun tjetër të 
Musait. Kur skifteri tentoi të sulmonte, pëllumbi iu drejtua 
Musait: 

- Më mbro prej skifterit, o Musa! 

Në krahun tjetër, skifteri iu drejtua Musait, duke i 
thënë: 

- O Musa! Unë erdha tek ti për ndihmë. Mos ma humb 
shpresën që kisha tek ti, prandaj mos ndërhyj midis meje 
dhe rrizkut tim! 

Kurse pëllumbi: 

- O Musa! Të lutem më ndihmo, më mbro prej skif- 

terit! 

Musai i ndodhur përballë dilemës, për të mbrojtur 
pëllumbin apo për të plotësuar kërkesën e skifterit, duke u 
qëndruar besnik edhe këshillave të Allahut, mendoi të presë 
një copë mish nga këmba. 

Kur pëllumbi dhe skifteri panë qëllimin sakrifikues të 
Musait 8SB, të dy njëzëri thirrën: 

- O Musa! Mos nxito! Ne jemi engjëjt, të cilët kemi ardhur 

për të vërtetuar besnikërinë tënde në fjalën e dhënë. 

Në këtë tregim plot urtësi, Musait së pari i trego- 
hen kufijtë e ndalesave dhe urdhëresave, pastaj për të pro- 
vuar besimin, bindjen dhe sinqeritetin e tij, testohet përmes 
një sakrifice shumë të vështirë. Sepse sinqeriteti në besim 
do të japë dobi në Ditën e Gjykimit, siç konfirmohet nga 
ajeti Kuranor. 

“Kjo është dita (Dita e Gjykimit), në të cilën të sin- 
qertëve u sjell dobi sinqeriteti i tyre...” (Maide, 119) 

Megjithë gjendjen jo të mirë ekonomike të Profetit H, 
jeta e Tij është e mbushur plot me shembuj të bujarisë. Siç 
tregon edhe Xhabiri, shoku i Pejgamberit 2f|, nuk kishte 
ndodhur ndonjëherë që Pejgamberit 5f§, t’i kërkohej diçka 
dhe Ai të thoshte “Jo”. 

Ja një shembull nga i Dërguari i Allahut: 

Një djalë i vogël shkoi te i Dërguari i Allahut dhe ia 
paraqiti kërkesën e nënës për t’i dhënë një këmishë. Në 
atë çast Profeti s’kishte këmishë tjetër veç asaj që kishte 
në trup. Ai i tha djalit të vinte një herë tjetër. Djali shkoi, 
por u kthye menjëherë me kërkesën e nënës për t’ia dhënë 
këmishën që kishte në trup. Profeti $f|, hyri në shtëpi, e 
nxori këmishën dhe ia dha djalit. 

Në atë mes, Bilali 4fe, po këndonte ezanin. Por i 
Dërguari i Allahut nuk doli të flasë, sepse nuk kishte këmishë 
në trup. Një pjesë e shokëve u shqetësuan, hynë në shtëpi 
te Profeti dhe e gjetën pa këmishë. (Vahidi, fq. 194-295.) 

Pra, besnikëria e pejgamberëve, të cilët janë dërguar si 

model shembullor për njerëzimin, është testuar me sprovat 
më të rënda dhe të vështira. Dikush është sprovuar me 
refuzimin e besimit nga ana e familjes, dikush me shëndetin, 
dikush me smirën e vëllezërve, dikush me shpifje dhe trillime, 
dikush me humbjen e të dashurve dhe pasurisë, dikush me 
humbjen e shikimit..., por ata të gjithë i kaluan sprovat me 
besim dhe bindje të plotë tek Krijuesi i tyre. 

Musai 8SSI, në tregimin e lartpërmendur tregon një 
kujdes të madh edhe në respektimin e urdhëresave hyjnore, 
por edhe në përmbushjen e kërkesave të pëllumbit dhe skif- 
terit, të cilat ishin të kundërta me njëra-tjetrën Musai 
zgjodhi sakrificën e një pjese të tij për hir të respektimit të 
urdhëresave hyjnore. 

Allahu e sprovoi Ibrahimin me jetën, me fëmijën 
dhe pasurinë, sepse këto tri mirësi krijojnë mbretëri në zem- 
rën e njeriut dhe Allahu kërkoi prej Ibrahimit ta shkatërronte 
këtë mbretëri. Së pari e sprovoi me pasuri dhe Ibrahimi 
e sakrifikoi gjithë pasurinë për hir të fitimit të dashurisë 
hyjnore. Pastaj e sprovoi me jetën, por hedhja në zjarr nuk 
e lëkundi besimin e tij tek Krijuesi. Të njëjtën bindje ndaj 
Allahut e tregoi edhe në gatishmërinë për të sakrifikuar birin 
e tij të dashur. Kur Allahu shikoi bindjen dhe besnikërinë e 
Ibrahimit, ia dhuroi të tria këto mirësi. Allahu e përgëzon 
kështu Ibrahimin 

Ne e thirrëm: “O Ibrahim, ti e përmbushe ëndrrën.” 
Vërtet, Ne kështu i shpërblejmë punëmirët! Kjo, me të 
vërtetë ka qenë një sprovë e qartë. Dhe Ne e zëvendë- 
suam atë (Ismailin) me një kurban të madh, dhe i lamë 

atij (Ibrahimit) kujtim të mirë në brezat e mëvonshëm. 
“Paqja qoftë mbi Ibrahimin!” (Saffat, 104 109) 

Kurse Muhamedi H, është testuar me sprova nga më 
të vështirat. Siç e konfirmon edhe vetë kur thotë: “...Jann 
përballur në rrugën e Allahut me vështirësi që nuk i ka 
hasur asnjë tjetër.” 

Dashuria dhe dhembshuria e Pejgamberit $H, për ymetin 
e kalonte dashurinë e prindërve për fëmijën e tyre. 

Muhamedi në Mekë u përgënjeshtrua, u ofendua, 
u bojkotua, u cenua fizikisht, kurse vështirësitë që hasi në 
Taif janë plot urtësi. 

Aisheja if§, thotë: 

E pyeta Pejgamberin “A ke pasur ndonjë ditë më të 
vështirë se ditën e luftës së Uhudit, o i Dërguar i Allahut?” 

Dhe Ai m’u përgjigj kështu: 


“Po, populli yt më ka përjetuar ditë shumë të vështira, 
kurse nga këto ditë më e vështirë dhe më e mundimshme 
ka qenë dita e Akabesë. Tjetër moment shumë i vështirë 
për mua ka qenë dita e Taifit, kur i kërkova Ibn Abdijalit 
mbrojtje nga kurejshët, por ai jo vetëm që refuzoi kërkesën 
time, por edhe nxiti njerëzit për të më qëlluar me gurë deri 
sa u mbulova me gjak. Në gjendje dëshpërimi të thellë mora 
rrugën e kthimit. Kur arrita në vendin e quajtur Karnu’tha- 
Thaealib, vura re që një re po më bënte hije. Kur pashë me 
vëmendje m’u shfaq Xhibrili dhe tha: 


‘Allahu i dëgjoi fjalët dhe refuzimin e popullit për të 
të mbrojtur Ty. Allahu ka dërguar engjëllin e maleve nën 
urdhrin për t’i dënuar.’ 

Pastaj engjëlli i maleve më bëri zë, dha selam dhe më tha: 

‘O Muhamed! Zoti i dëgjoi fjalët e popullit tënd. Unë 
jam engjëlli i maleve. Allahu i lartë më dërgoi nën urdhrat 
e tua. Ç’dëshiron të bëj? Nëse dëshiron, ua hedh këto dy 
male mbi kokë.’ 

Atëherë, unë iu përgjigja: 

‘Jo, unë dua nga Allahu që nga fisi i tyre të sjellë breza 
që të adhurojnë vetëm Allahun pa i shoqëruar shok Atij...” 

(Buhari, Bedu’l-Halk, 7; Muslim, Xhihad,lll) 

Kjo sjellje e Muhamedit $H, ndodhte sepse Ai dëshironte 
shpëtimin e gjithë njerëzimit, prandaj gjithmonë përhapte 
dashuri dhe dhembshuri. 

Ai gjithmonë dobësinë e tij ia paraqiste Allahut, Krijuesit 
të gjithësisë, siç bëri pas pritjes armiqësore në Taif: 

“O Allah, drejt Teje ankohem, shfaq pakënaqësi ndaj 
dobësisë time, paaftësisë time dhe përulësisë time. O më i 
Mëshirshmi i mëshiruesve, Ti je Zoti i të dobëtit. Dhe Ti je 
Zoti im. Në duart e kujt do të më lësh mua? Në disa të huaj 
të cilët do të më keqtrajtojnë? Apo tek ndonjë armik i cili 
më dominon mua? Nëse nuk je zemëruar me mua, atëherë 
nuk shqetësohem, por ndihma Jote mbështetëse do të ishte 
më e lehtë për mua. Unë mbështetem në dritën e Miratimit 
Tënd, ku të gjitha errësirat ndriçohen dhe gjërat e kësaj bote 
dhe të tjetrës janë me drejtësi të përgatitura. Ty dhe vetëm 
Ty të takon e drejta e faljes dhe ndëshkimit derisa të arrihet 
Kënaqësia Jote. Nuk ka fuqi dhe as forcë përveçse përmes 
Teje.” (Ibn Hisham, Vol. 2, f. 29-30; Hejthemi, IV, 35) 

Ja pra, pas durimit të treguar përballë gjithë atyre vësh- 
tirësive dhe mundimeve, të cilat harxhojnë gjithë energjinë 
e njeriut, vjen ndihma dhe mbështetja. Allahu i përjetoi 
Muhamedit $f|, miraxhin, të cilin nuk e ka arritur asnjë 
qenie njerëzore. 

Vështirësitë më të mëdha i kanë përjetuar pejgamberët, 
njerëzit e dashur të Allahut dhe pastaj të gjithë besimtarët 
sipas gradave shpirtërore që kanë pasur. Nëse vëmë re gurët 
nëpër brigjet e lumenjve janë të lëmuar dhe të fortë, sepse 
janë përballur me dallgët për shekuj të tërë. 

Njeriu që nuk heq vuajtje dhe mundime bëhet i harbuar 
dhe i shfrenuar. Shkon deri aty sa t’i mveshë vetes cilësi 
hyjnore. Faraoni dhe Nemrudi janë dy shembuj tipik të kësaj 
gjendjeje. Prandaj miqtë e Allahut vuajtjet, mundimet dhe 
vështirësitë i kanë konsideruar gjithmonë si mirësi që zbu- 
lon dobësinë e njeriut para Krijuesit. Shija e afrimitetit tek 
Krijuesi i bën të gjitha vuajtjet e kësaj bote të parëndësishme. 
Këtë gjendje mund ta përjetojnë ata që kanë arritur gradën 
“Radije” të gjendjes shpirtërore. 

O Zot! Dobësinë tonë ta shprehim vetëm Ty. Na 
bëj prej tyre që janë të kënaqur me caktimin Tënd. O 
Zot, na bëj prej tyre që në këmbim të Xhenetit kanë 
dhuruar pasurinë dhe jetën. 

Amin!.. 








8\spoxijni 

një personaliteti islam 



Evlijatë, njerëzit e dashur të Allahut janë 
njerëzit idealë për të shëruar zemrat e sëmu- 
ra, për të qetësuar shpirtrat e trazuar dhe 
për të orientuar mendjet kaotike. 

Allahu e dërgoi Pejgamberin $H, si mëshirë për nje- 
rëzimin. Ai është një model dhe shembull i përsosur për 
çdo nivel intelektual dhe pozite në çdo fushë të jetës së 
njeriut, deri në Ditën e Gjykimit. Çdo gjendje, sjellje dhe 
fjalë e tij përbën nivelin më të lartë të shkencave pedago- 
gjike dhe psikologjike. Zemra e besimtarit që merr për she- 
mbull Pejgamberin 5H, shndërrohet në një parajsë lumturie. 
Eksperti i famshëm i së drejtës islame Karafi, thotë: 

“Pejgamberi $H, sikur të mos kishte asnjë mrekulli tjetër, 
vetëm brezi që ka edukuar Ai, do të mjaftonte si mrekulli 
dhe si provë për të vërtetuar profetësinë” 

Në të vërtetë, ajo shoqëri e cila para se të vinte 
Pejgamberi ishte e zhytur në errësirë totale duke bërë padrej- 
tësi, duke vrarë foshnjat dhe duke shtypur të dobëtin, përmes 
Pejgamberit $H, u shndërrua në shoqërinë e virtyteve. 

Qëllimi kryesor i kësaj shoqërie ishte arritja në nivelin 
e njeriut ideal në të gjitha aspektet, në moral, në virtyt dhe 
në personalitet. 


Ka shembuj të shumtë të përpjekjeve titanike të saha- 
bëve për të arritur këtë ideal. Një nga këta shembuj plot 
mësime është: 

Xherir ibn Abdullah dëshironte të blinte një kalë. Një shi- 
tës kuajsh i ofroi kalin që pëlqeu për 500 dirhem. Abdullahu 
refuzoi ta merrte me këtë çmim, sepse mendonte se vlera e 
kalit mund të ishte 600 dirhem madje edhe 800 dirhem. Por 
shitësi nuk ishte shumë i aftë në vlerësimin e mallit që shiste. 

Shitësi i drejtohet Abdullahut, duke i thënë: 

- Përse e ngrite çmimin në 800 dirhem, kur kishe 
mundësi ta merrje për 500 dirhem? 

Xheriri dha këtë përgjigje mbresëlënëse: 

- Ne i kemi dhënë fjalën Pejgamberit 5§S, për të mos 
bërë hile në tregti. 

Sahabët bënë të gjitha përpjekjet për të përhapur në të 
gjitha anët e botës personalitetin dhe karakterin e gdhendur në 
zemrat e tyre përmes edukimit shembullor të Pejgamberit $H. 

Ata, me moralin e bukur dhe karakterin e përsosur, u 
bënë kopsht me lule për shumë njerëz, të cilët kishin qenë 
të privuar nga kopshti me trëndafila i Islamit. 

Njerëzit mahniten mbas njerëzve me karakter dhe perso- 
nalitet të përsosur. Sepse sjellja më e vogël e një personaliteti 
shembullor, në shumë raste ndikon më shumë se sa fjala. 
Shembull tipik i kësaj është kjo ndodhi historike: 

Një tregtar trikotazhi, i cili e kishte mbrujtur zemrën me 
bukuritë e Islamit, një ditë niset për tregti në Indonezi. Pasi 
vendoset në Indonezi, fillon të shesë mallin në Pazar. 

Malli që kishte sjellë ishte shumë cilësor, por ngaqë nuk 
ishte lakmitar për të fituar shumë, mendoi se ishte më mirë 

të fitonte pak, por në mënyrë hallall. Prandaj kërkesën e 
lartë për mallrat e tij nuk e kishte shfrytëzuar asnjëherë për 
të ngritur çmimin. 

Një ditë, kur erdhi vonë në punë, vuri re se shërbëtori 
kishte fituar shumë para nga mallrat e shitur. Dhe midis tyre 
u zhvillua ky dialog: 

- Prej cilit stof ke shitur? 

- Nga ky këtu zotëri. 

- Sa e shite? 


- Dhjetë dinarë. 

- Si e shite dhjetë dinarë një pëlhurë që kushton pesë 
dinarë? I kemi hyrë në hak njeriut të shkretë. Nëse e shikon, 
a e njeh? 

- Po zotëri, e njoh! 

- Atëherë, shko menjëherë, gjeje dhe sille këtu. 

Shërbëtori iku menjëherë, e gjeti klientin dhe e solli 
tek tregtari. 

Tregtari, sapo e pa klientin i kërkoi falje atij dhe iu lut 
që t’ia bënte hallall dhe tha: “Na falni, punëtori gabimisht 
stofin që kushtonte 5 dinarë e ka shitur 10 dinarë.” Dhe 
i zgjati klientit 5 dinarët e tepërt, duke i thënë se kjo ishte 
pjesa e tepërt që i përkiste atij. 


Klienti u mahnit nga kjo sjellje sublime. Ishte hera e parë 
që përballej me një sjellje të tillë. Kurrë më parë nuk kishte 
dëgjuar për një rast si ky. Blerësi po mendonte mbi fjalët 
“ma bëj hallall”. Si ka mundësi një gjë e tillë? Copën e stofit 

e kishte marrë me pëlqimin e vet. Megjithëatë, falënderoi 
tregtarin dhe doli nga dyqani. 

Ngjarja filloi të përcillej gojë më gojë dhe brenda një 
kohe të shkurtër u dëgjua në të gjithë qytetin. Të gjithë i tre- 
gonin njëri-tjetrit për këtë ngjarje. Pa kaluar shumë, çështja 
i ra në vesh mbretit dhe vendosi ta thërriste shitësin e stofit 
në sarajet e tij. Ai dëshironte të mësonte si qëndronte puna. 
Në mbretërinë e tij, për herë të parë ndodhte një gjë e tillë. 
Brenda popullit të tij ishte e pamundur të ndodhte një gjë e 
tillë sepse gjithkush e shiste mallin e tij sipas dëshirës. Cili 
ishte shkaku që e shtynte tregtarin të bënte një veprim të 
tillë? 

Mbreti e pyeti: 

- Këtë veprim që ju keni bërë, ne as e kemi parë as e 
kemi dëgjuar më parë. Si është e vërteta e kësaj sjelljeje? 
Cili është shkaku që ju shtyn të bëni një veprim të tillë? 

- Unë-, tha tregtari-, jam mysliman, jam besimtar. Feja 
islame kështu urdhëron. Atë stof e kisha blerë 4 dinarë dhe e 
shisja 5, por shërbëtori e kishte shitur 10 dinarë. Kështu që 
unë i kisha hyrë në hak klientit dhe për këtë shkak në mallin 
tim ishte përzier edhe fitimi haram. Unë vetëm rregullova 
një gabim të bërë. 

Mbreti bëri disa pyetje të njëpasnjëshme: 

Ç’është Islami? Ç’është morali islam? Tregtari iu përgjigj 
një e nga një pyetjeve të mbretit. Pa kaluar shumë kohë, 
mbreti pranoi Islamin dhe mbas tij i gjithë populli. 

Ndoshta shkaku i pranimit të Islamit nga një vend me 

popullsi 250 milion banorë është pikërisht ky moral i bukur 
islam, i shfaqur nga tregtari. 

Duhet që vazhdimisht në çdo situatë dhe vend të eks- 
pozojmë moralin e bukur të Islamit. 


Në mënyrën e sjelljes së njeriut ndikojnë dy faktorë, 
të cilët janë: 

1- Mënyra e fitimit të pasurisë: 

Besimtari duhet të tregojë kujdes të veçantë në mënyrën 
e fitimit të pasurisë, që ajo të mos ndotet me fitim haram. 
Sepse pasuria që fitohet në mënyrë jo të ndershme ndikon 
shumë në gjendjen shpirtërore të njeriut. 

2- Gjendja e njerëzve 

me të cilët ka marrëdhënie shoqërore 

Njeriu ndikohet prej personit që shoqërohet, si në aspek- 
tin pozitiv, ashtu edhe atë negativ. Prandaj duhet të bëjmë 
kujdes për ushqimin që hamë dhe miqtë që zgjedhim. 

Ndjeshmëria e tregtarit që përmendëm më sipër ndaj 
fitimit të pastër, jo vetëm që e mbrojti atë nga ndotja e 
zemrës me fitim haram, por u bë shkak për një lëmoshë 
rrjedhëse deri në Ditën e Gjykimit. 

Fjalët që dalin prej një zemre të sinqertë dhe të devot- 
shme lënë mbresa të jashtëzakonshme tek njerëzit, sidomos 
kur pasqyrohen në sjellje dhe moral. 


Me moralin e bukur dhe mënyrën e duhur të komuniki- 

mit arriti Xhaferi 4fe, të bëhet shkak që mbreti i Etiopisë të 
bëhej mysliman. Ushtritë myslimane, përpara se të çlironin 
një vend, dërgonin në ato vende njerëz të urtë dhe të ditur. 
Sepse gjendja ka një impakt të jashtëzakonshëm në jetën e 
njerëzve. Siç thotë Rumiu: 

“Ai që këshillon me gjendje është më i mirë se ai që 
këshillon me fjalë. ” 

Evlijatë, si ushtarë të zemrave, me gjendjen e tyre shpirt- 
ërore gdhendnin zemrën e popullit të sapoçliruar. 

Popujt e sapoçliruar mahniteshin prej moralit të bukur, 
mëshirës dhe dhembshurisë së myslimanëve. Kjo e bënte 
shumë të lehtë pranimin e Islamit nga ana e tyre. Në të 
vërtetë, çliruesit realë janë çliruesit e zemrave. Shpata është 
një copë hekur, e cila merr vlerë kur përdoret për të zhdu- 
kur padrejtësitë, përkundrazi, ajo shndërrohet në një mjet 
tiranie. 

Një nga mendimtarët e mëdhenj të botës islame të 
shekullit të kaluar, Muhamed Hamidullah thotë: 

“Më habit fakti se shkaku kryesor që i çon njerëzit sot 
në Evropë drejt Islamit, është misticizmi. Dritën e Islamit sot 
në botë nuk do të mund ta përçojë as shpata, as mendja, 
por vetëm zemra.” 

Evlijatë, njerëzit e dashur të Allahut, janë njerëzit idealë 
për të shëruar zemrat e sëmura, për të qetësuar shpirtrat e 
trazuar dhe për të orientuar mendjet kaotike në këtë botë 
të trazuar. 

Pejgamberi $H, sahabët dhe të dashurit e Allahut, më 

tepër sesa me fjalë, janë përpjekur për të paraqitur një per- 
sonalitet islam si rrugën më të shkurtër për tek Allahu. 

Çdo mysliman duhet të ndërtojë një personalitet islam, 
për ta përhapur më pas në mjedisin që e rrethon. Besimtari 
duhet të jetë një argument i gjallë i fesë islame, duke e për- 
faqësuar Islamin në mënyrën më të mirë. Allahu shprehet 
kështu në Kuran: 

“Kështu, Ne ju kemi bërë një bashkësi të drejtë, që 
të bëheni dëshmitarë përmbi njerëzit dhe që i Dërguari 
të jetë dëshmitar përmbi ju.” (Bekare, 143) 

O Zot! Na bëj përfaqësues të denjë të Islamit me 
personalitetin, me moralin dhe me çdo sjellje tonën. 

Amin... 






Z1 ngjalltë lyijshdo që lyën tej Ti 



Nuk është dobësi dhe burracakëri tëfalësh, kur i ke të gjitha 
mundësitë ])ër t'u hakmarrë. Falja është një nga virtytet 
më të vyera të njeriut. Njeriu, kur është i pafuqishëm, nuk 
mund të hakmerret, prandaj virtyti i vërtetë është tëfalësh, 
kur i ke tëgjitha mundësitë për t'u hakmarrë. Ajeti kuranor 
shprehet kështu: 

"Nuk barazohet e mira me të keqen! Të keqen ktheje me 
të mirë e atëherë armiku yt do të të bëhet menjëherë mik i 
ngushtë." (Fussilet, 34) 

Ebu Hanife, një nga juristët më të mëdhenj të së drejtës 
islame dhe njëkohësisht themeluesi i shkollës hanefite, ishte 
një njeri i ditur dhe i virtytshëm. Në periudhën në të cilën 
jetoi kishte shumë simpatizantë, të cilët vlerësonin punën e 
tij, por kishte edhe njerëz të cilët e kishin zili. Një ditë, njëri 
nga ata që e kishin zili e goditi Ebu Hanifen pa asnjë shkak. 
Ebu Hanife, duke e parë në sy, reagoi në këtë mënyrë: 

“Edhe unë mundem ta kthej me të njëjtën goditje, por 
nuk do ta bëj. 

Unë mund të ankohem edhe tek gjykata për të të dhënë 
dënimin e merituar, por as këtë nuk do ta bëj. 

Unë mund t’i ankohem edhe Allahut për këtë ofendim 
që më bëre, por as këtë nuk do ta bëj. 

Unë mund t’i lutem Allahut që të marr hakun prej teje 
në Ditën e Gjykimit, por as në atë ditë të tmerrshme nuk 
mendoj të të lë në pozitë të vështirë.” 

Përballë këtyre fjalëve gjithë mëshirë, burri mbeti i 
ngrirë. Këto fjalë gjithë dhembshuri të Ebu Hanifes janë si 
shembulli i fjalëve të prindërve për fëmijën e tyre. 


Zemra e agresorit, përballë sjelljes gjithë hijeshi dhe 

elegancë të Ebu Hanifes u trondit. Në pak momente urrejtja, 
mëria dhe armiqësia e tij ndaj Ebu Hanifes u zhduk krejtë- 
sisht, duke i lënë vendin simpatisë, respektit dhe dashurisë 
për Imamin. 

Ebu Hanife me këtë sjellje, nga njëra anë shpëtoi veten 
nga zjarri i hakmarrjes, kurse nga ana tjetër fitoi zemrën e 
armikut. 

Ky është morali që kërkon dhe nxit misticizmi. Në lidhje 
me këtë, Rislan Dimeshki thotë: 

“Nëse ke mundësi dhe fuqi të mundësh armikun, 
atëherë si falënderim për fuqinë e dhuruar nga Allahu 
fale atë.” 

Përballë butësisë dhe urtësisë së Ebu Hanifes, armiku 
u përkul duke i kërkuar ndjesë për veprimin e pahijshëm. 
Ebu Hanife u lut që Allahu t’i falte të dy për gabimet e 
mundshme. 

Mësimi i parë që duhet të marrim nga ky tregim është 
modestia dhe falja si dy virtyte që nuk duhen braktisur asnjë- 
herë. 

Ebu Hanife, nëse do të ishte sjellë në mënyrë të vrazh- 
dë, nuk kishte për të pasur asnjë ndikim mbi personin për- 
ballë, përveçse do t’i ndizte më keq zjarrin e mërisë dhe 
hakmarrjes. 

Një mësim tjetër që nxjerrim nga tregimi është mos 
marrja hak për çështje personale, edhe nëse kemi mundësi 
ta bëjmë një gjë të tillë. Njeriu kur është i pafuqishëm, nuk 
mund të hakmerret, prandaj virtyti i vërtetë është të falësh, 

kur i ke të gjitha mundësitë për t’u hakmarrë. 

Pejgamberi 5§I, kishte mundësi që me një urdhër të 
vetëm të hakmerrej kundër të gjithë politeistëve që e kishin 
torturuar dhe persekutuar për vite të tëra, por Ai përmes 
shpalljes së një amnistie të përgjithshme fitoi zemrat e tyre. 
Sepse qëllimi i Pejgamberit nuk ishte dënimi, por udhëzimi, 
shpëtimi dhe pastrimi i zemrave me ujin e pastër dhe të 
kthjellët të Islamit. 

Është virtyt i lartë që urrejtja ndaj veprimit të mos kalojë 
në urrejtje ndaj vepruesit. Ky është një virtyt që arrihet vetëm 
përmes rrugës së edukimit profetik. 

Arma më e fortë e personit që i bëhet padrejtësi, është 
lutja. Në rastin e Ebu Hanifes, ai shumë mirë mund ta për- 
dorte si mallkim për ofenduesin, por ai e përdori si bekim 
për të, duke i shkulur në këtë mënyrë urrejtjen dhe mërinë 
nga zemra. Me pjekurinë që tregoi Ebu Hanife, ndodhia u 
mbyll më përfitimin e të dy palëve. 

Pejgamberi H, me sjelljen që shfaqi përballë arrogan- 
cës së popullit të Taifit, duke u lutur për udhëzimin e tyre 
në vend të mallkimit të tyre, tregoi që ai ishte dërguar si 
mëshirë për gjithë njerëzimin. 

Si të gjithë njerëzit edhe besimtarët e devotshëm gjatë 
jetës, për shkaqe nga më të ndryshmet mund të bien pre 
e ofendimeve dhe sjelljeve armiqësore. Kjo sjellje mund të 
prekë vetë ata, familjen e tyre ose pasurinë e tyre, e rëndë- 
sishme është që përballë këtyre sjelljeve të ulëta besimtari të 
mos vrapojë menjëherë mbas hakmarrjes, por të përpiqet 
ta kthejë gjendjen në favorin e vet dhe të kundërshtarit si 

në shembujt e mësipërm. Thënë ndryshe, ne duhet të për- 
piqemi që me pjekurinë tonë morale të ringjallim personin 
që vjen për të na vrarë. 

Në lidhje me këtë, është shumë mësimdhënëse ndodhia 
që tregon pjekurinë morale të Aliut 4|ë>. 

Gjatë një beteje, Aliu 4§ë>, kishte vënë poshtë një ushtar 
armik dhe po bëhej gati ta vriste, por ushtari bëri një gjest 
shumë të ulët duke pështyrë në fytyrë Aliun 4fe. 

Për Aliun 4|s>, që ishte një person trim, pjesëtar i Ehli 
Bejtit dhe “Luani i Allahut”, nuk ishte e vështirë që me 
një të rënë t’ia fluturonte kokën atij qafiri që e kishte vënë 
poshtë në sheshin e luftës, por duke u frikësuar nga devijimi 
i qëllimit për të cilin luftonte, ai hoqi dorë nga vendimi për 
ta vrarë, duke e lënë të lirë. 

Ushtari, i cili kishte mbetur i shtrirë përtokë dhe po 
priste vdekjen në një gjendje të mjerueshme, u habit nga 
ky veprim, sepse mendoi se Aliu do t’ia fluturonte kokën 
menjëherë për shkak të veprimit që bëri duke e pështyrë në 
fytyrë. Por nuk ndodhi ashtu siç mendonte ai, përkundrazi, u 
ndodh përballë një realiteti, që as mund ta imagjinonte. Duke 
mos arritur ta perceptonte sjelljen e Aliut, e pyeti me habi: 

“O Ali! Përse hoqe dorë nga vendimi për të më vrarë? 
Çfarë ndodhi që nga një zemërim i ashpër kalove në qetësi? 
Teksa po shpërtheje si një rrufe, papritmas u paqtove dhe 
re në qetësi...” 

Aliu 4§ë>, i tha: 

“Këtë shpatë që e kam dhuratë nga Pejgamberi $H, e 

përdor vetëm për hir të Allahut. Edhe kokat e armiqve të 
Allahut i pres për hir të Tij. Nuk i përziej qëllimet vetjake 
me qëllimin hyjnor... Ti, duke më pështyrë, doje të më 
zemëroje dhe të më poshtëroje. Kjo do të thotë se, nëse 
do të të vrisja në gjendje zemërimi, do ta bëja për shkak 
të prekjes së dinjitetit tim personal, gjë që nuk i ka hije një 
besimtari. Por unë luftoj për hir të Allahut dhe jo për të 
kënaqur krenarinë time.” 

Së fundi, zemra e armikut gjeti përsëri jetë përballë 
moralit të lartë të një njeriu që kishte ardhur për ta vrarë. 
Ai u nderua me besim, duke marrë pjesë nga besimi dhe 
sinqeriteti Aliut 4^. 

Për këtë mënyrë sjelljeje, ajeti kuranor shprehet kështu: 

“Nuk barazohet e mira me të keqen! Të keqen kthe- 
je me të mirë e atëherë armiku yt do të bëhet menjëherë 
mik i ngushtë.” (Fussilet, 34) 

“Thirr në rrugën e Zotit tënd me mençuri dhe këshi- 
llë të bukur dhe diskuto me ata në mënyrën më të 
mirë! Me të vërtetë, Zoti yt i di më së miri ata që janë 
shmangur nga rruga e Tij, i di më së miri ata, që janë 
në rrugë të drejtë.” (Nahl, 125) 

Këto dy ajete kanë vendosur kriteret më të bukura që 
mund të ekzistojnë, në lidhje me komunikimin dhe marrë- 
dhëniet njerëzore. Nëse respektohen këto kritere, personat 
që kanë gabuar, herët ose vonë do ta kuptojnë gabimin e 
tyre porsi vëllezërit e Jusufit të cilët e pranuan gabimin 
pas shumë vitesh. 

Mirësjellja dhe bamirësia që tregoi Jusufi 8S0, në përm- 

bushjen e të gjitha kërkesave të vëllezërve që vite më parë 
kishin dashur ta vrisnin, është një cilësi e lartë morale e 
vështirë për t’u arritur, sepse ai shumë lehtë me fuqinë dhe 
pushtetin që zotëronte mund të hakmerrej ndaj tyre, por 
Pejgamberi i Allahut zgjodhi t’ua kthejë të keqen me të mirë, 
t’ua mbulojë gabimet për hir të Allahut. Ky është shembulli i 
një virtyti të pashembullt. Allahu e shpreh kështu në Kuran 
mirësjelljen e Jusufit 8S0, ndaj vëllezërve: Ai u tha: “Sot 
s’ka qortim për ju; Allahu do t’ju falë. Ai është më i 
mëshirshmi i mëshiruesve!” (Jusuf, 92) 

Përballë kësaj sjelljeje shembullore dhe profetike, vëlle- 
zërit u penduan thellë për veprimin e shëmtuar që kishin bërë 
ndaj vëllait të tyre dhe në këtë mënyrë pranuan epërsinë e 
Jusufit SS®, duke thënë: “Betohemi për Allahun, vërtet 
që Allahu të ka ngritur ty mbi ne dhe ne paskemi qenë 
vërtet të gabuar.” (Jusuf, 91) 

O Zot! Na zbukuro me moralin e pejgamberëve 
dhe njerëzve Tuaj të dashur. Na bëj të denjë për të për- 
faqësuar fenë Tënde në tokë dhe na ringjall së bashku 
me njerëzit Tuaj të preferuar. 

Amin!.. 







fryti i parë i besimit 



Një besimtar i përsosur është njeri i zemrës. Mëshira dhe 
vetëmohimi janë vetitë më të spikatura dhe natyra bazë 
e tij. Mëshira është si një zjarr që nuk shuhet kurrë në 
zemrën e tij. Rruga për t'u ngjitur në qiellin e pjekurisë, 
ku mund të arrijë shpirti njerëzor, kalon nëpër nivelet e 
mëshirës dhe shërbimit. Mëshira është një element hyj- 
nor, që përbën dëshminë e besimit tonë në këtë botë dhe 
na afron me zemër te Zoti ynë. 









MËSHIRA, FRYTII PARË I BESIMIT 


Një besimtar i përsosur është njeri i zemrës. Mëshira 
dhe vetëmohimi janë vetitë më të spikatura dhe natyra bazë 
e tij. Mëshira është një element hyjnor, që përbën dëshminë 
e besimit tonë në këtë botë dhe na afron me zemër te Zoti 
ynë. Rruga e vetme e shpirtit për të arritur pjekurinë dhe 
përsosjen është mëshira dhe zemërbutësia. 

Mëshira e treguar ndaj çdo lloj krijese është një bega- 
ti, e cila e përfshin njeriun në detin e mëshirës hyjnore. 
Pejgamberi e shpreh kështu mirësinë e mëshirës ndaj 
krijesave: 

“Mëshironi ata që janë mhi tokë, që t’ju mëshirojnë 
ata që janë mhi qiell.” (Tirmidhi, Birr, 16) 

Ata që kanë arritur këtë gjendje, vazhdimisht janë pranë 
nevojtarëve dhe të dobtëve duke kërkuar mëshirën hyjnore. 
Në të njëjtën kohë, ata janë edhe një strehim për gjithë 
krijesat. 

Rasti i Hasanit, i cili ishte rritur nën edukimin e të 
Dërguarit të Allahut H, është një shembull i përkryer i 
kësaj gjendjeje: 


Një ditë, kur Hasani 4fe, po shkonte në vreshta takon 

një skllav me ngjyrë. Skllavi, me bukën që kishte në dorë, 
një herë ushqente veten një herë qenin që kishte pranë. 

Hasani u mahnit nga shfaqja e kësaj mëshire te ky 
skllav. Pasi e shikoi për një kohë, për të mësuar dhe matur 
thellësinë shpirtërore të tij, vendoi ta pyeste se përse e 
ndante bukën me qenin. Hasani 4fe, e pyeti: 

- Kush je ti? 

Skllavi gjithë respekt i tha që ishte shërbëtori i Ebanit, 
djalit të Osmanit 4fe. 

Hasani 4fe: 

- E kujt është kjo vreshtë? 

Skllavi: 

- E djalit të Osmanit 4^. 

Hasani 4^, me dëshirën e madhe për ta pasur pranë 
këtë njeri plot urtësi dhe pjekuri i tha: 

- Mos u largo prej këtu, pas pak do të kthehem. 

Hasani 4^, u largua prej aty dhe shkoi tek Ebabini për 
të blerë prej tij vreshtën dhe skllavin. Hasani 4fe, kthehet 
dhe i thotë: 

- Djalosh! Ty të bleva unë. 

Skllavi ngrihet dhe i thotë: 

- Bindja ime për Allahun, Pejgamberin dhe ty. 

Hasani 4^, përjetoi emocione të forta nga besnikëria dhe 
bindja e tij. Dhe përballë kësaj sjelljeje, Hasani 4^, i thotë: 

- Ti je i lirë dhe kjo vreshtë është dhurata ime për ty. 

- 

Një tablo shumë e bukur e dashurisë dhe mëshirës për 
hir të Allahut!.. 

Dashuria dhe miqësia janë burim i qetësisë dhe gëzimit 
të jetës sonë në këtë botë të përkohshme. Aftësia për të 
dashuruar është një nga dhuratat më të mëdha që Allahu 
u ka dhënë krijesave të veta. Dashuria jonë duhet të orien- 
tohet drejt simbolit të mëshirës dhe dashurisë, Muhamedit 
$!§. Ndjenja e mëshirës dhe dashurisë në zemrën tonë rri- 
tet në përpjesëtim të drejtë me dashurinë që ndjejmë për 
Pejgamberin ?§§. 

Të gjithë miqtë e Allahut, duke qenë të mbrujtur me 
moralin e Pejgamberit ?§§, kanë qenë gjithmonë qendër e 
dashurisë dhe mëshirës. Këshilla e Bahauddin Nakshibendiut 
e shpreh shumë bukur ndjeshmërinë e lartë ndaj mëshirës 
dhe dashurisë: 

“Përpiqu të fitosh një zemër; shërbeju të pafuqish- 
mëvel Mbroji të dobëtit dhe zemërthyeritl Ata jetojnë 
pa asnjë lloj të ardhure dhe krejtësisht të privuar nga të 
mirat e përkohshme të kësaj bote. Megjithatë, një pjesë 
emirë e tyre jetojnë të qetë, të lumtur dhe të pasur nga 
ana shpirtërore. Kërkoji këta lloj njerëzish dhe shërbimin 
ndaj tyre konsideroje si mirësi.” 

Nakshibendiu e shpreh kështu arritjen e gradës shpirt- 
ërore përmes mëshirës: 

“Punova për një kohë të gjatë sipas porosive të mje- 
shtrit. Të gjitha shërbimet i kreva me përkushtim. Vetëdija 
m’u bë e tillë saqë, kur kaloja në rrugë, nëse më dilte para 
ndonjë krijesë çfarëdo e Allahut, ndaloja dhe prisja të kalon- 

te. Kjo gjendje më vazhdoi shtatë vjet. Në shpërblim të këtij 
shërbimi, arrita të dëgjoj se si qeniet nxirrnin zëra ankues 
dhe përgjërues drejtuar Zotit.” 

Mëshira është fryti i parë i besimit. Nga kjo pikëpamje, 
zemra e besimtarit që e përjeton besimin me entuziazëm, 
përfshin brenda mëshirës së saj gjithë krijesat e Allahut, 
sepse persona të tillë e kanë kuptuar mirë burimin e dashu- 
risë, prandaj kanë krijuar miqësi me çdo krijesë. Kanë fituar 
aftësinë për ta parë krijesën me syrin e dashurisë dhe dhemb- 
shurisë. 

Allahu na bëftë prej atyre që falin, duan dhe mëshi- 
rojnë për hir të Allahut. Allahu na mëshiroftë dhe na 
përfshiftë në grupin e fatmirëve. 

Amin..! 








Drejtuesit e çdo niveli duhet te tregojnë 
kujdes në sjelljet dhe veprimet që kryejnë, 
sepse një gabim i tyre përfshin gjithë sho- 
qërinë. 















PËRGJEGJËSIA E UDHËRRËFYESVE 


Begatia në të cilën jetojnë udhëheqësit shpirtërorë është 
e shoqëruar me përgjegjësi të madhe, sepse sjelljet dhe 
gjendjet e tyre kanë ndikim të madh në shoqëri. 

Në një fabul të njohur gaforrja nënë i thotë së bijës: 

-Përse ecën shtrembër? Ec drejt bija ime! 

Gaforrja bijë i përgjigjet: 

- Mirë nënë! Ec drejt ti që je para meje dhe të ndjek unë. 

Kjo e vërtetë është e vlefshme në rrafshin, familjar, sho- 
qëror dhe shtetëror. Historia është e mbushur me shembuj 
të pafund në lidhje me këtë të vërtetë. 


Në kohën e dinastisë Umejade, drejtuesit ishin të dhënë 
pas jetës luksoze dhe ndërtesave madhështore. Edhe populli, 
duke ndjekur drejtuesit, filloi ndërtimin e godinave luksoze. 
Në të gjitha tubimet flitej vetëm për jetën mondane. Njerëzit 
filluan të garonin me njëri-tjetrin për shtëpinë më të madhe 
dhe të shtrenjtë. 


Kurse kalifi Omer ibn Abdulaziz ishte një besimtar i 
devotshëm, i drejtë dhe modest. Në kohën e tij populli filloi 
të garonte kush adhuron më shumë dhe kush kontribuon 

më shumë në rrugën e Allahut. Megjithëse drejtimi i Omer 
ibn Abdulazizit zgjati vetëm dy vjet e gjysmë, në kohën e tij 
për herë të parë në histori të pasurit nuk gjenin njerëz të 
varfër për të dhënë zekatin. 

Prandaj drejtuesit e çdo niveli duhet të tregojnë kujdes 
në sjelljet dhe veprimet që kryejnë, sepse një gabim i tyre 
përfshin gjithë shoqërinë. 

Një ditë, Ebu Hanife has një fëmijë që po ecte përmes 
baltës. Duke i buzëqeshur me mëshirë dhe dhembshuri, i tha: 

- O bir, ki kujdes, të mos rrëzohesh! 

Me sytë që i shndrisnin nga zgjuarsia, fëmija u kthye 
nga imami dhe i dha këtë përgjigje befasuese: 

- O imam, rrëzimi im është i thjeshtë se, po të rrëzo- 
hem, dëmtohem vetëm unë! Në fakt, ju duhet të keni kuj- 
des, sepse, po ju rrëshqiti këmba juve, ka për t’u rrëshqitur 
edhe atyre që vijnë pas jush dhe do të rrëzohen e pastaj 
për t’i ngritur në këmbë të gjithë ata, do të jetë shumë e 
vështirë! 

Imami, që mbeti i mahnitur dhe admirues ndaj fjalëve 
të fëmijës, nisi të qante dhe u tha kështu nxënësve: 

- Po qe se në një çështje ju arrini ndonjë provë apo 
argument më të fuqishëm, mos më ndiqni në atë çështje. 
Ky është në Islam treguesi i përkryerjes. Dashuria dhe bes- 
nikëria që keni ndaj meje vetëm në këtë mënyrë le të dalë 
në shesh!.. 

Drejtuesit janë pasqyrë e shoqërisë dhe shoqëria është 
pasqyrë e drejtuesve. Pejgamberi i|t, thotë: 

“Si të jeni, ashtu do të drejtoheni. ” (Sujuti, XhamiusSagir, II, 82) 

Prandaj Allahu kërkon prej nesh të ndërtojmë një shoqë- 
ri të bazuar mbi devotshmëri dhe të marrim si pikë orientimi 
njerëzit e devotshëm dhe të sinqertë. Allahu në lidhje me 
këtë, thotë: “O Zoti ynë, na dhuro nga gratë tona dhe 
trashëgimtarët tanë, ç’është prehje për sytë tanë dhe 
na bëj shembull për të mirët!” (Furkan,74) 

Sepse një shoqëri e përbërë nga anëtarë të devotshëm 
nuk lejon devijimin nga e drejta të personave që udhëheqin. 
Ditën që Ebu Bekri u zgjodh kalif mbajti para popullit këtë 
fjalim: 

“O njerëz u zgjodha i pari juaj duke mos qenë më i 
miri prej jush. Nëse e kryej mirë detyrën, më ndihmoni 
dhe nëse gaboj, më tregoni të drejtën...m’u bindni mua, 
përderisa unë i bindem Allahut, nëse unë nuk i bindem 
Allahut, as ju mos m’u bindni mua. Allahu ju mëshiroftë.” 
(Ibn Sad, III, 182-183) 

Nga ana tjetër, një shoqëri e zhytur në mëkate nuk 
dëshiron një drejtues të devotshëm. Sepse të gjithë duan të 
ngjashmin e vet. Ata ndjejnë kënaqësi nga degjenerimi ku 
ndodhen. Nuk marrin kënaqësi nga trëndafili dhe misku, për- 
kundrazi, ata shqetësohen nga aroma e mirë e tyre. Populli 
i degjeneruar i Lutit 8SS, ndjente neveri prej njerëzve të 
moralshëm dhe të pastër. Dhe për shkak të moralit të tyre, 
i kërcënuan me dëbim nga vendi. 

Jeta e njerëzve të mirë që prijnë shoqërinë dhe i eks- 
pozojnë zemrat e tyre plot virtyte njerëzimit, vazhdon edhe 
pas kësaj jete të përkohshme. Shembuj të gjallë të kësaj janë 

pejgamberët dhe ndjekësit e sinqertë të tyre. Sa më shumë 
që këshillat dhe porositë e tyre të shkrihen dhe gdhenden 
në zemrat tona, aq më të mbrojtur jemi ne ndaj dëmeve të 
shthurjes. 

Në një kohë, në tokë shëtisnin njerëz plot vlera të cilët 
prinin njerëzimin, kurse sot, toka është mbushur me njerëz 
me xhybe, por pa zemër. 

Në një botë gjithnjë e më globale bota shpirtërore po 
humbet dhe po shkrihet. Mozaiku i përgjithshëm i botës 
të kujton një karvan që ka humbur rrugën dhe të privuar 
nga udhërrëfyesi. Ringjallja e ymetit arrihet vetëm përmes 
ringjalljes shpirtërore dhe ringjallja shpirtërore arrihet duke 
ndjekur Pejgamberin dhe njerëzit e dashur të Allahut. 
Mevlana e shpreh kështu këtë realitet: 

“Nëse dëshiron të më kuptosh, të më dëgjosh, të thello- 
hesh dhe të lexosh të vërtetën duhet të bëhesh si unë...” 

I lutemi Allahut të na mbajë në rrugën e njerëzve të 
Tij të dashur dhe të na ndihmojë për të qenë besimtarë 
të mirë dhe shembull për njerëzit! 

Amin!.. 






^elfreti i rinisë 



Rinia e çdo epoke jeton në një atmosferë të mbu- 
shur me entuziazëm. Kjo atmosferë shërben si 
barometër për të matur ecurinë e gjithë shoqërisë. 
Thënë ndryshe, çdo komb merr formë dhe karakter 
sipas botës shpirtërore dhe intelektuale të rinisë. 









SEKRETII RINISË 


Nuk është mrekulli për të parashikuar të ardhmen e 
një populli. Sepse për të parashikuar të ardhmen e një 
vendi mjafton të shikosh rininë e atij vendi. Rinia e çdo 
epoke jeton në një atmosferë të mbushur me entuziazëm. 
Kjo atmosferë shërben si barometër për të matur ecurinë e 
gjithë shoqërisë. Thënë ndryshe, çdo komb merr formë dhe 
karakter sipas botës shpirtërore dhe intelektuale të rinisë. 
Nëse rinia e një kombi e harxhon energjinë për mirë, e 
ardhmja e atij kombi është e ndritur dhe e kundërta, nëse 
energjinë e harxhojnë në gjëra boshe, atëherë e ardhmja e 
atij kombi është e zymtë. 

Një shembull historik i kësaj të vërtete është sulltan 
Fatihu, i cili me bindje dhe vendosmëri të fortë mori inicia- 
tivën për të çliruar Stambollin. Idealet e fëmijërisë dhe rinisë 
ishin shenjat e para që ai në të ardhmen do të bëhej një 
personalitet i madh. Shkaku që e shtyu sulltan Muratin të 
ulte në fron Fatihun, ishte zbulimi i virtyteve të larta tek 
personi i tij. 


Një herë, kur po qëndronin në bahçe, u zhvillua ky dia- 
log mbresëlënës midis Sulltan Muratit dhe djalit të tij, Fatihut. 

“0 baba! Ku qëndron sekreti që nuk shikoj tek ju shenjat 
e pleqërisë si tek moshatarët tuaj, megjithëse ju keni vuajtur 
dhe keni një barrë të rëndë mbi shpinë. Ju jeni plakur si të 
tjerët, por nuk jeni kërrusur dhe shtrembëruar si ata. Edhe 
pse keni vuajtur dhe jeni munduar shumë, e përdorni shumë 
mirë mendjen dhe vullnetin tuaj bashkë me energjinë, heroiz- 
min dhe trimërinë e moshës së re. Shikoj se në fushat e luftës 
jeni një komandant që korr fitore, në kuvendet e dijes jeni 
një mjeshtër i thellë, jeni një dervish i sinqertë që i shërben 
popullit!.. Nuk keni as natë as ditë! Si ia dilni mbanë kun- 
drejt këtyre, duke e mbajtur trupin drejt dhe pa e vjetëruar 
shpirtin tuaj delikat? Ç’është kjo punë baba?.. Në një kohë 
kur preokupimi i vazhdueshëm i mendjes e tret dhe mbaron 
njeriun, te ju s’ka arritur të shkaktojë ndonjë ndryshim dhe 
nuk ka mundur ta prishë gjendjen tuaj të qetë!.. Çfarë ilaçi 
pini për karakterin e veçantë që keni dhe çfarë lëngu për- 
dorni për mendjen tuaj brilante? A mund të m’i mësoni edhe 
mua këto, që të eci edhe unë në rrugën tuaj...” 

Përveçse u habit shumë nga këto pyetje që nuk i priste 
prej birit të tij, Sulltan Murat Hani II u gëzua shumë dhe i 
dha këtë këshillë historike: 

“O biri im i dashur! Më gëzove. Zoti i lartë, të cilin e 
adhurojnë gjithësia dhe të gjitha krijesat, t’i shtoftë virtytet 
që t’i ka dhënë. Të bëftë që të interesohesh vazhdimisht 
për të studiuar dhe për të kërkuar rreth çështjeve të tilla të 
mëdha dhe të gjera. 

O biri im! Le të thonë ç’të duan, por unë besoj se ata 

që jetojnë në drejtësi, kur ndahen nga kjo botë do të fitojnë 
në Ahiret mirësi të pafundme që nuk mund të imagjinohen. 
Në këtë që besoj nuk kam as dyshimin më të vogël. Për 
këtë arsye, adhurimet që i bëj për Allahun e lartë, i bëj 
në mënyrën më të sinqertë dhe të përzemërt. Unë besoj 
shpërblimin e këtyre vuajtjeve që kam hequr dhe këtë botë 
brengash dhe mundimesh, do të ma japë Allahu në Ahiret 
dhe në çdo çështje i kërkoj mbrojtje Atij, veçanërisht, mendoj 
se caktimi i Tij, domethënë kaderi i Tij për mua është një 
nder i madh. 

O biri im! Mos i beso dhe mos u mashtro ndaj çdo gjëje 
që thuhet, duhet ta mësosh dhe mendosh fytyrën e brend- 
shme të çdo lloj situate dhe t’i qasesh vetë së vërtetës! 

Siç hahet mirë një frut vetëm atëherë kur piqet, ashtu 
edhe ata të cilët kanë dije dhe përvojë, janë përherë të për- 
shtatshëm për t’i zgjedhur, përndryshe, të hash fruta akoma 
të papjekura, kur ka rrush të pjekur dhe të shijshëm, është 
dobësi e mendjes. 

O biri im! Herë-herë kujtoj gjyshërit e mi të nderuar. 
Humbas në mendime për të ardhmen e brezave të mëvon- 
shëm. Elhamdulillah, deri sot kemi ardhur me dashuri, res- 
pekt dhe besnikëri. Shpresoj se edhe pas të sotmes të vazh- 
dojmë në të njëjtën mënyrë. Ashtu siç lindëm dhe erdhëm, 
përsëri ashtu dua të shkojmë... 

Dije mirë se vazhdimi i çdo lloj gjëje nuk është i mundur 
me forcë, shpatë, heroizëm dhe me poshtërim. Mendja, 
marrja e masave, durimi, largpamësia, provimi dhe përvojat 

lodhëse janë shumë të rëndësishme. Mënyra e parë, pra 
forca dhe shpata nuk është gjithmonë e suksesshme por 
edhe vetëm mënyra e dytë nuk mjafton. Për të pasur sukses 
duhet një harmonizim i mirë midis forcës dhe mendjes! Mos 
harro, në të vërtetë gjyshërit tanë të vyer i kanë korrur fitoret 
e mëdha me mendje, logjikë dhe me forcën e dashurisë, dhe 
jo nën hijen e shpatës siç duket në pamjen e jashtme. 

O biri im! Kujdes, mos e lër drejtësinë qoftë edhe një 
çast, sepse Allahu i madhërishëm është i drejtë dhe e do të 
drejtin. Nga një aspekt, ti je halifja e Tij në këtë tokë. Ai të 
ka dhënë disa të mira dhe të ka bërë komandant në krye të 
robërve të Tij, këtë mos e harro!.. 

O biri im! Në këtë botë ka tre lloj njerëzish: 

Grupi i parë, janë njerëzit që e kanë mendjen në vend, 
e shikojnë pak a shumë të ardhmen dhe janë besnikë. 

Grupi i dytë, janë ata njerëz që nuk e dinë se cila rrugë 
është e vërtetë apo e gabuar, por nuk kanë rënë në këtë 
gjendje me dëshirën e tyre, por me ndikimin e njerëzve. Kur 
këshillohen, vijnë në rrugë të drejtë, e pranojnë të vërtetën 
dhe ta dëgjojnë fjalën. Krahas kësaj, shumicën e kohës e 
jetojnë duke iu përshtatur atyre që kanë dëgjuar. 

Ndërsa grupi i tretë, janë njerëz që nuk dinë gjë dhe 
nuk dëgjojnë as qortim e as këshillë. Vetëm u përshtaten 
dëshirave të veta dhe pandehin se dinë çdo gjë. Këta janë 
ata më të rrezikshmit. 


O biri im! Nëse Allahu të ka krijuar nga njerëzit që 

numërova në grupin e parë, gëzohem dhe e falënderoj 
Allahun. Nëse je nga grupi i dytë, të këshilloj që t’ua vësh 
veshin këshillave dhe qortimeve. Bëj kujdes që të mos jesh 
nga grupi i tretë! Ata nuk janë në një gjendje të mirë as para 
Allahut, as para njerëzve. 

O biri im! Padishahët u ngjajnë njerëzve që kanë pesho- 
re në dorë, por padishahu i vërtetë është ai që e mban drejt 
peshoren që ka në dorë! Kur të bëhesh padishah, të këshilloj 
ta mbash drejt peshoren. Atëherë edhe Allahu i lartë të jep 
mirësi dhe të bën prej të devotshmëve. Ai di gjithçka...” 

Ky dialog plot urtësi, këshilla dhe intuitë midis babait 
dhe të birit tregon më së miri mbi çfarë themelesh ishte 
ndërtuar perandoria Osmane. 

Në të vërtetë, njerëzit janë si shtetet dhe shtetet si nje- 
rëzit. Sepse ai që e ndërton, drejton dhe shkatërron shtetin 
është njeriu. Morali i njerëzve ose e lartëson shtetin, ose e 
rrënon atë. Kur njerëzit që përbëjnë bashkësinë janë të paji- 
sur me moral dhe botë shpirtërore edhe shteti merr ngjyrën e 
bashkësisë. Dhe e kundërta, kur njerëzit që përbëjnë shtetin 
janë të pamoralshëm dhe me botë shpirtërore të varfër, 
shteti bëhet arenë e despotizmit dhe padrejtësive. 

Është shumë e rëndësishme që bota e brendshme e 
njeriut të ushqehet vazhdimisht me virtyte, në mënyrë që 
të triumfojë mbi prirjet negative të egos. Ata që e arrijnë 
këtë, janë njerëzit më fatlumë, si në këtë botë dhe në botën 
tjetër. 

Zoti ynë! Na mundëso edhe ne pjesë nga zjarri i 

dashurisë së zemrave të miqve të së vërtetës! Dhe na 
mundëso të orientohemi me vërejtjet, paralajmërimet 
dhe këshillat e begata të miqve të Allahut. Na ruaj 
prej dobësive dhe kurtheve të kësaj bote..! Na bëj prej 
robërve Tuaj të dashur. 

Amin..! 






të jetosh 
do të ^desësh 





Çdo ditë dhe çdo moment që kalon na afron më shumë me 
vdekjen. Jeta e njeriut është si një godinë cjë vjetërohet, 
por që nuk mund t'i hëhet konstruksion. Si çdo gjë në 
këtë botë edhe jeta është e përkohshme. 

Kursejeta e pafundme dhe e përjetshme është një e vërtetë 
shumë e madhe për t'u kufizuar midis lindjes dhe vdekjes. 
Jeta e kësaj bote përballë jetës së botës tjetër është si një 
pikë ujë në oqean. 









SI TË JETOSH DO TË VDESËSH 


Me të vërtetë, atyre që thonë: “Zoti ynë është 
Allahu”, e pastaj vazhdojnë të vendosur në rru- 
gën e drejtë, do t’u zbresin engjëjt (para vdek- 
jes) e do t’u thonë: “Mos u frikësoni dhe mos 
u pikëlloni! Dhe gëzojuni Xhenetit që ju është 
premtuar. (Fussilet, 30) 

Pejgamberi duke dashur të tregonte përkohshmërinë 
dhe karakterin sprovues të kësaj bote në luftën e Hendekut, 
ku myslimanëve po u humbiste durimi dhe gjakftohtësia, u 
predikonte për botën tjetër, duke u thënë se jeta e vërtetë 
është jeta në botën tjetër dhe çdo vuajtje dhe shqetësim në 
këtë botë është një kapital për botën tjetër. 

Përsëri kur Pejgamberi dhe myslimanët arritën fitoren 
historike dhe madhështore të çlirimit të Mekës, për të mos 
u bërë pre e krenarisë dhe mendjemadhësisë,vazhdimisht 
thoshte: “Jeta e vërtetë është jeta e botës tjetër.” 

Ata që e pandehin mjerimin lumturi, kur pyeten se çfarë 
është jeta? Thonë: “Jeta është kjo që jetojmë këtu dhe që 
mbaron me vdekjen.” Sa e mjerueshme gjendja e atyre që 
mendojnë se jeta përfundon në varr. 

A nuk mjaftojnë fatkeqësitë, sëmundjet, rreziqet dhe 
surprizat e ndryshme në jetë për të treguar vijën e hollë 
ndarëse midis vdekjes dhe njeriut?! Është fatkeqësi të jesh 

kaq indiferent ndaj të vërtetës përballë kaq shumë shenjave 
orientuese. 

Në të vërtetë, ne çdo ditë në mënyrë të pavetëdijshme 
i afrohemi më shumë vdekjes. Jeta e amëshuar është një e 
vërtetë, që në asnjë mënyrë nuk mund të kufizohet midis 
lindjes dhe vdekjes. Jeta e kësaj bote përballë jetës së botës 
tjetër është si një pikë ujë në oqean. 

Prandaj jeta e vërtetë është jeta e jetuar sipas Kuranit 
dhe Pejgamberit $|f, për të fituar parajsën në botën tjetër. 
Rruga për në Xhenet kalon përmes kalimit me sukses të 
sprovave të kësaj bote. 

Poeti e shpreh kështu jetën plot qetësi, të ndërtuar sipas 
qëllimit të krijimit. 

Ditën që linde qave 
Kurse njerëzit pranë teje qeshnin 
Bëj një jetë që kur të vdesësh të qeshësh 
Dhe njerëzit të qajnë!.. 

Njeriut, gjatë përjetimit të agonisë, i shfaqen të gjitha 
veprat e mira dhe të këqija përpara porsi një pasqyrë. Që 
të mos na shfaqet një panoramë e trishtueshme, duhet të 
bëjmë një jetë sipas Kuranit dhe Sunetit të Pejgamberit Jfl, 
sepse Ai thotë: “Njeriu si të jetojë do të vdesë dhe si të 
vdesë do të ringjallet. ” 

Agonia është momenti i fundit i kësaj bote të përkoh- 
shme. Ky moment është shumë i rëndësishëm për të shikuar 
vendin në botën tjetër. 






SI TE JETOSH DO TE VDESESH r****t>r> 


Nuk duhet të harrojmë që besimtarët e sinqertë e vazh- 
dojnë jetën e qetë dhe të lumtur të kësaj bote edhe në botën 
tjetër. Sipas hadithit profetik, jeta e besimtarëve në varr do 
të jetë një bahçe prej bahçeve të Xhenetit. 










cGëre barrën dhe J^alo 





Dhënia pas kësaj bote, duke harruar Ahiretin është pasojë 
e neglizhencës dhe indiferencës së njeriut ndaj jetës së 
amëshuar në botën tjetër. jobesimtarët dhe të shthururit, 
në Ditën e Gjykimit, për të shpëtuar nga dënimi i ashpër, 
do tëjenë të gatshëm tëjapin gjithë pasurinë cfë kanë në 
dynja. Por ata e kanë humbur mundësinë e tyre. 









LËRE BARRËN DHE KALO 


Një njeri i dashur i Allahut tregon një ngjarje të përjetuar 
dhe plot urtësi, që shpreh mjaft mirë ambicien e njeriut. 

“Një ditë isha ulur për të pushuar nën hijen e një peme. 
Më tërhoqi vëmendjen një milingonë e cila kishte mbi kurriz 
një thërrmijë buke shumë herë më të madhe se trupi i saj. 
Nganjëherë përballej me pellgaçe, të cilave u vinte përqark 
për të kaluar në anën tjetër, nganjëherë pengohej nga ndonjë 
fije bari. Por me gjithë këto vështirësi, as thërrmijën e bukës 
nuk e linte dhe as nuk e copëtonte për ta transportuar më 
lehtë. Më në fund, arriti së bashku me thërrmijën në kurriz 
tek foleja. Por korridori ishte i ngushtë për të kaluar thërr- 
mijën. Me gjithë përpjekjet e mëdha, nuk arriti ta kalonte 
thërrmijën e bukës. Provoi të gjitha mënyrat për ta kaluar, 
por përsëri nuk ia arriti qëllimit. 

Kjo panoramë më nxiti të mendoj për veten time. Më 
erdhi në mendje se me çfarë logjike përpiqemi të fusim në 
varr pasuritë e grumbulluara të kësaj bote, kur në botën 
tjetër na presin gjëra shumë më të bukura!..” 

Dhënia pas pasurisë së kësaj bote dhe kënaqësive të 
përkohshme është një humbje për lumturinë dhe pasurinë 

e përhershme në botën tjetër. Shitja e ahiretit për një çmim 
fare të vogël i ngjason shitjes së Jusufit SSSsK, për dy-tre 
kacidhe. 

Kur vëllezërit smirëzinj e hodhën Jusufin në pus, 
Allahu e mbrojti atë. Kur një udhëtar hodhi kovën për të 
tërhequr ujë, gjeti Jusufin SKSk Udhëtari mbeti i mahnitur 
nga bukuria e Jusufit S&3, por udhëtari nuk arriti të mahnitej 
edhe nga bukuria shpirtërore e tij. Prandaj vendosi ta shesë 
për një çmim të vogël. Udhëtari duhej të vlerësonte bukuri- 
në shpirtërore të Jusufit SSB, mirëpo duke qenë indiferent 
përballë anës shpirtërore, e shiti atë në këmbim të një vlere 
tepër të vogël materiale. 

Mevlana e shpreh kështu rendjen pas bukurive të kësaj 
bote, duke harruar bukuritë e botës tjetër: 

“Ata që e kanë të lidhur zemrën me pasuritë e kësaj 
bote, janë si gjuetari i hijeve. Si mund të gjuhet hija? Prandaj, 
një gjuetar idiot, duke e pandehur hijen e zogut vetë zogun 
deshi ta kapte. Përballë këtij veprimi edhe zogu që ishte mbi 
degën e pemës mbeti i shtangur.” 

Është shumë mësimdhënëse ndodhia e Behlul Danës 
me Kalifin Harun Reshid. 

Behlul Dana ishte një nga njerëzit më të urtë të kohës, 
i cili me urtësinë e tij këshillonte njerëzit. Herë pas here 
këshillonte edhe halifen. Por edhe Harun Rashidi e res- 
pektonte. 

U bë një kohë mjaft e gjatë që Behlul Dana nuk kishte 
shkuar te Haruni Rashidi. Harun Rashidi kur e takoi, e pyeti: 

- Behlul, ku ke qenë, u bën shumë kohë që nuk të 
shikoj? 

- Vizitova Xhehenemin. 

- Si hyre atje, a nuk te dogji zjarri? 

Behlul Dana i dha këtë përgjigje mbresëlënëse: 

- Jo nuk më dogji, at\) nuk pashë fare zjarr, sepse të 
gjithë e sillnin zjarrin e vet nga kjo botëi. 

Janë pikërisht dëshirat e njerëzve në këtë botë ato që 
shndërrohen në gaca zjarri në Ditën e Kiametit. Çdo gjë 
që dërgojmë në botën tjetër është e jona, kurse çdo gjë që 
lëmë këtu është e trashëgimtarëve. 

Në një transmetim të Ebu Hurejres thuhet: 

“Kur vdes njeriu, melekët thonë ‘çfarë solli’? kurse 
njerëzit thonë ‘çfarë la?” (Bejhaki, shuubuliman, VII, 10475) 

Pejgamberi $H, një ditë u tha sahabëve: 

-Cili prej jush e do pasurinë e trashëgimtarëve të vet 
më shumë se pasurinë e vet? 

Ata thanë: 

-Për çdonjërin nga ne më e dashur është pasuria jonë 
sesa pasuria e trashëgimtarëve. 

Atëherë, i Dërguari i Allahut tha: 

“Vërtet, pasuria e tij është ajo që e ka shpenzuar, 
ndërsa pasuria e trashëgimtarëve të tij është ajo që e ka 
lënë pas. ” (Buhari , Rikak, 12) 

Këtë të vërtetë e ilustron shumë bukur shembulli i 

Pejgamberit £|g, kur theri një dele dhe pasi e shpërndau 
një pjesë të mirë, pyeti Aishen se sa kishte mbetur. 
Aishja i|§, i tha: 

- Ne na ka mbetur vetëm një pjesë shumë e vogël. 

Pejgamberi $H, tha: 

- Thuaj na ka mbetur e gjitha, përveç një pjese të vogël. 
(Tirmidhi, Kijame, 33) 

Prandaj besimtari nuk duhet të harrojë që pasuria është 
si një thikë me dy presa. Pasuria mund të përdoret për mirë- 
si, por mund të përdoret edhe për keq. Njerëzit indiferentë 
ndaj botës tjetër e shpenzojnë pasurinë pa kriter vetëm 
për të plotësuar dëshirat e ulëta të kësaj bote. Pasuria nuk 
duhet të jetë qëllim në vetvete, por duhet të shërbejë si mjet 
për të fituar botën tjetër. Sepse në Ditën e Gjykimit do të 
japim llogari për pasurinë e fituar. Siç e konfirmon ajeti 
kuranor: “Atë ditë do të pyeteni për mirësitë (e kësaj 
bote)! (Tekathur, 8) 

Sa fatkeqësi e madhe për ata që mirësitë e Allahut 
i përdorin për të plotësuar dëshirat e kësaj bote dhe sa 
fatlumë ata që mirësitë e Allahut i përdorin si mjet për t’u 
afruar me Allahun. 

Dhënia pas kësaj bote, duke harruar Ahiretin është 
pasojë e neglizhencës dhe indiferencës së njeriut ndaj jetës 
së amëshuar në botën tjetër. Jobesimtarët dhe të shthururit, 
në Ditën e Gjykimit, për të shpëtuar nga dënimi i ashpër, do 
të jenë të gatshëm të japin gjithë pasurinë që kanë në dynja. 
Por ata e kanë humbur mundësinë e tyre. Këtë gjendje, ajeti 
kuranor e përshkruan kështu: 

“Atë Ditë qielli do të bëhet si llumi i vajit e malet 
do të bëhen si lesh i shprishur, shoku s’do të pyesë për 
shokun, edhe pse do të vihen të shohin njëri-tjetrin. 
Për të liruar veten nga dënimi i asaj dite, fajtori do të 
sakrifikonte me gjithë qejf fëmijët e vet, edhe gruan, 
edhe vëllanë e vet, edhe farefisin, që i gjendej pranë 
(në jetën e Tokës), si dhe të gjithë ata që gjenden në 
faqe të Tokës, nëse kjo do të mund ta shpëtonte. Por 
jo, (fajtori do të hidhet në zjarr)! Ai është zjarr flakërues.” 
(Mearixh, 8-15) 

Kurse në një hadith, gjendja e jobesimtarëve përshkru- 
het kështu: 

“Në Ditën e Gjykimit sillet një jobesimtar dhe i thu- 
het: ‘A je gati të japësh gjithë pasurinë si shpagim për 
të shpëtuar?’ Ai do të thotë ‘Po’, pastaj i thuhet: ‘Ty 
t’u kërkua diçka më e lehtë kur ishe në dynja, por iu 
shmange. ” (Buhari, Rikak, 49) 

Kurse një njeri i urtë tregon: 

“Pashë një ëndërr sikur isha mbi një urë që kalonte mbi 
Xhehenem. Gjithë frikë thashë me vete si do të kaloja? Kur 
një zë aty pranë më tha: “Lërë barrën dhe kalo!” 

I thashë: “Çfarë barre?” 

Tha: 

“Dynjanë.” (Ruhul Bejan, II, 470) 

Kuptimin e braktisjes së dynjasë Rumiu e shpreh 
kështu: 

“Dije mirë se dynjaja nuk është pasuri, para, mall, tregti 
dhe gra. Dynjaja është indiferenca ndaj Krijuesit” 

Prandaj duhet që besimtari të pastrojë zemrën nga çdo 
gjë që sjell harresën e Allahut. 

Allahu na bëftë prej atyre që mirësitë e kësaj bote 
i shfrytëzojnë si kapital për botën tjetër... i lutemi Zotit 
që Ditën e Gjykimit të na përfshijë në mëshirën e Tij. 

Amin... 










Lumturia efemrës është e mundur përmes jetës së saj 
prej zonje. Nëse gruaja del jashtë detyrës që i është 
ngarkuar, atëherë familja fillon tëftohet. Pjesëmarrja e 
gruas në aktivitete jashtëfamiljes është vetëm për raste 
të domosdoshme. Shkaqet që e detyrojnë gruan të dalë në 
punë duhet të vlerësohen sa më objektivisht. Vetëm nëse 
shkaqet janë objektive dhe detyra i përshtatet natyrës së 
gruas, mundet të dalë në punë jashtë familjes. Edhe në 
këtë rast ajo duhet t’i shërbejë shoqërisë, por gjithmonë 
brenda kufijve legjitimë të përcaktuar ngafeja. 










GRUAJA E DEVOTSHME -1- 


Vetmia dhe njësimi i përket vetëm Allahut. Allahu i ka 
krijuar të gjitha krijesat çift. Tek njeriu dhe kafshët kemi 
çiftin mashkull-femër, kurse tek përbërjet kimike kemi çiftin 
pozitiv-negativ. 

“Dhe nga çdo gjë, Ne kemi krijuar dy palë, në 
mënyrë që ju të vini veshin!” (Dharijat, 49) 

“Qoftë lavdëruar Ai që i ka krijuar çift të gjitha 
llojet: çka mbin prej tokës, ata vetë dhe ato që nuk i 
dinë!” (Jasin, 36) 

Për shkak të kësaj veçorie, të gjitha krijesat kanë nevojë 
për njëra-tjetrën, sepse vetëm në këtë mënyrë mund të 
plotësohen. Duke plotësuar njëri-tjetrin ata përbëjnë një 
të tërë. 

Nevoja e burrit dhe e gruas për njëri-tjetrin është për 
të siguruar vazhdimësinë e prejardhjes njerëzore. Por nuk 
është ky qëllimi i vetëm. Sepse krijimi i një familjeje të 
shëndoshë dhe të lumtur është po aq i rëndësishëm për 
shoqërinë njerëzore. 

Në të gjitha krijesat ekziston ndjenja e dashurisë. Para 
se të krijohej gjithësia, Zoti ishte një thesar i fshehur. Ai me 





NJE KESHILLE, NJE MIJE E NJE MESIME 


dashurinë e Tij krijoi gjithësinë. Prandaj thelbi i çdo gjëje 
është dashuria. 

Dashuria që u dhuroi Allahu të gjitha krijesave është një 
mjet për të arritur tek dashuria hyjnore. Dhe për të arritur 
dashurinë e Allahut, Ai i dhuroi njeriut dashurinë bashkë- 
shortore si një hap i parë për të arritur dashurinë hyjnore. 

Por, që dashuria midis burrit dhe gruas të shërbejë si 
mjet për të arritur dashurinë e Allahut, duhet të realizohet 
sipas urdhëresave hyjnore. Një martesë e bazuar thjesht në 
pasion nuk e arrin dot gradën e dashurisë në fjalë. Në një 
familje të tillë nuk mund të krijohen kushtet e përshtatshme 
për të arritur pjekurinë e duhur shpirtërore, sepse në mar- 
tesa të tilla njerëzit bëhen skllevër të epsheve. Një martesë 
e tillë, jo vetëm që nuk e ndihmon procesin e pjekurisë 
shpirtërore, por përkundrazi, e dëmton atë duke e çuar 
deri në shkatërrim. 

Kurse martesat që ndihmojnë në pjekurinë shpirtërore 
dhe plotësojnë gjysmën e fesë janë martesat ideale, të cilat 
synohen të arrihen. 

Në këtë kontekst, jeta familjare e pejgamberëve është 
një shembull ideal për të gjithë njerëzit. Tradita e martesës 
ideale ka filluar me Ademin dhe Havanë në Xhenet, duke 
u trashëguar më vonë nga pasardhësit e tij. Kurse feja isla- 
me e përjetësoi martesën ideale. Allahu, i cili e krijoi jetën 
familjare midis Ademit dhe Havasë në Xhenet, u dhuroi jetës 
familjare të trashëgimtarëve të Ademit atmosferën e 
Xhenetit. 

Prandaj martesa është traditë e pejgamberëve, Sunet 

i Muhamedit H, kështjellë e nderit dhe moralit dhe dallim 
i njeriut nga krijesat e tjera, sepse në krijesat e tjera nuk 
mund të bëhet fjalë për martesë. 

Martesa është një ligj hyjnor, karakteristikë vetëm për 
njeriun. Prandaj martesa në Islam është një themel kryesor 
për të ruajtur prejardhjen, për të edukuar fëmijët dhe për të 
mbrojtur harmoninë e ndjeshmërinë njerëzore. 

Familjet janë gurë themeli për shoqërinë. Historia ka 
treguar që familjet e shëndosha krijojnë shoqëri të shëndo- 
shë, kurse familjet e ndërtuara në baza jo të shëndosha sjellin 
degjenerimin dhe shkatërrimin e shoqërisë. 

Mevlana në lidhje me çështjen në fjalë, thotë: 

“Bashkëshortët duhet të ngjajnë me njëri-tjetrin. Shiko 
këpucët! Nëse njëra këpucë rri ngushtë në këmbë, atëherë 
as tjetra nuk mund të përdoret.” 

Përsëri Mevlana i këshillon kështu të rinjtë, në mënyrë 
që të mos bien pre e epsheve gjatë martesës. 

“Qëndro larg atyre që në pamje janë të bukura, kurse 
nga brenda janë të shëmtuara. Sepse Profeti thotë: 

“Kujdes..! Kujdes..! Ruajuni nga lulja që ka çelur në 
mbeturina, në fis të keq dhe vese të këqija.” 

Familjet që ndërtohen pa treguar këtë ndjeshmëri, në 
vend që të jenë burim qetësie dhe zhvillimi për shoqërinë, 
bëhen burim fatkeqësie. 


Gruaja është si një abazhur diamanti, që ndriçon dho- 
mën e qetësisë dhe lumturisë. Martesa ndriçon shoqërinë dhe 

ruan nderin dhe dinjitetin e familjes. Familja është mburoja 
kryesore kundër erozionit shoqëror dhe moral. Përndryshe, 
brezat e rinj do të shndërroheshin në një gërmadhë. Prishja 
e brezit çon në dobësimin e marrëdhënieve farefisnore. 
Në këtë gjendje, përhapet intriga dhe shthurja, poshtërsitë 
dhe shqetësimet pushtojnë shoqërinë, kurse ndjenjat e larta 
dhe sublime humbasin: këto janë simptomat e perëndimit 
të një shoqërie. 

Përmes martesës së ligjshme, gruaja hyn në një botë 
krejt të re. Ndoshta mund t’i qëllojë të jetojë me një njeri 
krejt të panjohur deri atëherë. Por në saj të natyrës që i 
ka dhënë Allahu martesës, dy persona krejt të panjohur 
më parë, menjëherë bëhen miq të ngushtë me njëri-tjetrin. 
Familja e re e ndërtuar rishtas fillon të bëhet më e dashur 
dhe e ngrohtë se familja e babait. Në lidhje me këtë, Allahu 
në Kuran thotë: 

“Dhe një prej shenjave të Ttj është që prej jush krijoi 
për ju bashkëshortet tuaja, që të qetësoheni pranë tyre, 
duke vënë ndërmjet jush dashuri dhe mëshirë. Me të 
vërtetë, në këtë ka shenja, për njerëzit që mendojnë.” 

(Rrum, 21) 

Një familje e ndërtuar sipas Kuranit dhe Sunetit është 
themeli i një jete të lumtur dhe një nga mirësitë më të mëdha 
që Allahu i ka dhuruar njeriut. Për vazhdimësinë e kësaj 
atmosfere është e domosdoshme sakrifica dhe përpjekja e 
të dy palëve. 

Në periudhën moderne po propagandohet fort barazia 
gjinore. Kjo ka sjellë dëmtimin e natyrës së gruas, për të cilën 

ajo është krijuar, humbjen e qetësisë familjare, dëmtim të 
personalitetit të individit dhe tronditje të jetës shoqërore. 

Femra nuk mund të jetë e barabartë me mashkullin, 
sepse natyra fizike dhe shpirtërore e saj nuk janë të njëjta 
me të mashkullit. E rëndësishme nuk është barazia midis 
gjinive, por ekuilibri i të drejtave dhe detyrave midis tyre. 


Allahu i ka krijuar burrin dhe gruan si plotësues të njëri- 
tjetrit dhe për këtë u ka ndarë detyra të veçanta dhe secilit 
i ka dhënë aftësi të veçanta për plotësimin e detyrës. Burri 
dhe gruaja e arrijnë qëllimin e krijimit vetëm kur bëhet bash- 
kimi materialo-shpirtëror i tyre. Atëherë lind pjekuria dhe 
harmonia midis çiftit, kjo pastaj sjell qetësinë shoqërore. 


Lumturia e femrës është e mundur përmes jetës së saj 
prej zonje. Nëse gruaja del jashtë detyrës që i është ngar- 
kuar, atëherë familja fillon të ftohet. Pjesëmarrja e gruas në 
aktivitete jashtë familjes është vetëm për raste të domosdo- 
shme. Shkaqet që e detyrojnë gruan të dalë në punë duhet 
të vlerësohen sa më objektivisht. Vetëm nëse shkaqet janë 
objektive dhe detyra i përshtatet natyrës së gruas, mundet 
të dalë në punë jashtë familjes. Edhe në këtë rast ajo duhet 
t’i shërbejë shoqërisë, por gjithmonë brenda kufijve legjitimë 
të përcaktuar nga feja. Kurse shkelja e kufijve me pretekste 
boshe dhe të paarsyeshme, nuk është gjë tjetër veçse vetë- 
mashtrim. Në të tilla raste, përfundimi ka qenë gjithmonë i 
keq. Sa e sa vajza janë mbytur në këtë batak në periudhën 
e fundit. Shumë vajza kanë qenë të verbëra përballë realitet 
hyjnor, duke humbur në këtë mënyrë lumturinë e kësaj bote 
dhe botës tjetër. 

Është krejt e palogjikshme t’i largosh gratë nga detyra 
për të edukuar fëmijët, duke i drejtuar nëpër detyra që nuk 
janë në përputhje me natyrën e tyre. Sepse lumturia dhe 
qetësia në familje mund të arrihet vetëm përmes ndarjes 
së detyrave të bashkëshortëve sipas aftësive dhe qëllimit të 
krijimit të tyre. 

Madhështia morale, shoqërore dhe kombëtare e gruas 
qëndron në jetën familjare. 

Një nga shkaqet kryesore të erozionit të familjes dhe 
për pasojë atij shoqëror, është ndërrimi i roleve burrë-grua. 
Allahu nuk i ka dhënë aftësi të njëjta burrit dhe gruas. Kryerja 
e detyrave përkatëse nga burri dhe gruaja në të mirë të 
shoqërisë është përcaktuar nga feja. Përgjegjësitë e tyre 
janë përcaktuar sipas krijimit, aftësive dhe veçorive fiziko- 
shpirtërore të tyre. 

Allahu e ka krijuar gruan më të pasur me ndjenja sesa 
burri. Kjo pasuri ndjenjash është me qëllimin e kryerjes së 
detyrës për të cilën është krijuar. Dhe detyra e saj është 
ruajtja e prejardhjes njerëzore dhe edukimi i fëmijëve me 
dashurinë fetare, njerëzore dhe atdhetare. Nëse dilet jashtë 
këtij përcaktimi hyjnor, natyra e gruas është përdhosur. 

Burrit, i cili është ngarkuar me detyrën e sigurimit të 
jetesës për familjen, i janë dhënë aftësi të veçanta për përm- 
bushjen e detyrës. Tek burri forca shpirtërore, fizike dhe 
psikologjikë është më e zhvilluar në krahasim me gruan. Të 
gjitha këto veçori e bëjnë burrin përgjegjës për sigurimin e 
jetesës së familjes. 

Për shkak të veçorive të veçanta të gruas, ajo nuk është 

bërë përgjegjëse për sigurimin e jetesës së familjes. Nëse 
do të ndodhte kjo, do të ishte padrejtësi dhe shtypje për të. 
Sepse natyra fizike dhe shpirtërore nuk janë krijuar për të 
përballuar luftën e jetesës. Asaj i është ngarkuar një detyrë 
shumë e shenjtë, e cila është kujdesi për foshnjën e porsali- 
ndur, që ka shumë nevojë për dhembshurinë dhe ndjeshmë- 
rinë e nënës për të pasur një rritje dhe zhvillim të shëndoshë. 
Por nëse kushtet dhe mundësitë janë të përshtatshme për 
punë, pa e cenuar natyrën e gruas, ajo mund të punojë dhe 
shërbejë në profesione të ndryshme në të mirë të shoqërisë, 
siç janë mësueset etj. 

Veçoritë e ndryshme të mashkullit dhe femrës janë për 
të plotësuar njëri-tjetrin dhe jo për të sunduar mbi njëri tjet- 
rin. Autoriteti i burrit në familje nuk duhet kuptuar si sundim 
dhe forcë mbi gruan dhe as bindja e gruas nuk duhet kuptuar 
si skllavëri. Nëse rolet në një familje përcaktohen sipas rre- 
gullave islame, në atë familje nuk ka vend për shtypës dhe 
të shtypur, por gjithësecili është i pari në rolin e vet. 


Dalja e gruas jashtë kufijve të bindjes dhe nderit është 
padrejtësi për burrat, kurse përdorimi i autoritetit nga ana 
e burrit për plotësimin e dëshirave të tij është padrejtësi që 
i bëhet gruas.Të dyja sjellin shkatërrimin e familjes. Burri, i 
cili lufton jashtë për të siguruar jetesën e familjes herë-herë 
mund të përjetojë gjendje nervozizmi. Në të tilla raste është 
shumë i rëndësishëm qëndrimi i qetë plot dashuri i gruas në 
përmirësimin e gjendjes së burrit. Në të njëjtën kohë, është 
e drejta e gruas që ndaj saj të tregohet interes dhe dashuri 
nga burri. Prandaj burri dhe gruaja duhet t’i dinë mirë detyrat 
dhe të drejtat që u ka ngarkuar Allahu. Në familje burri duhet 

të tregojë mëshirë, kurse gruaja bindje dhe respekt. 

Në shumë familje në themel të mungesës së lumturisë 
martesore qëndron mosrespektimi dhe mosvlerësimi për 
njëri-tjetrin. Mirëpo bashkëshortët mund ta shndërrojnë 
familjen në parajsë ose ferr. Nëse gruaja është e kujdesshme 
ndaj detyrimeve hyjnore dhe e bindur ndaj kërkesave legjiti- 
me të burrit, ajo grua është në rrugën për në Xhenet. 

Ajo që e mban në këmbë një familje është dashuria dhe 
respekti i ndërsjelltë. Por nuk duhet të harrojmë siç kanë 
thënë të parët tanë që: “Fo\enë e krijon zogu femër.”, 
prandaj gruaja duhet të luajë një rol më të rëndësishëm në 
ruajtjen e familjes. Përpjekja dhe sakrifica e gruas nga ky 
këndvështrim është më i rëndësishëm se i burrit. Sepse nga 
ky këndvështrim, Allahu i ka dhënë gruas më përparësi se 
burrit. Normalisht që kjo është për ato gra që nuk i kanë 
humbur aftësitë natyrore për të cilat edhe janë krijuar. Sepse 
ka dhe nëna pa zemër dhe pa shpirt që i braktisin rrugëve 
fëmijët e tyre të pafajshëm. Mirëpo, këto janë shpirtra që i 
kanë humbur aftësitë dhe vlerat natyrore. 

Nënë bëhesh duke zotëruar jo vetëm disa veçori fizike, 
por duke zotëruar edhe veçori të larta shpirtërore. Nuk 
mund të bëhesh nënë vetëm duke lindur fëmijë, por janë një 
sërë detyrash të tjera të domosdoshme. Nëse një grua nuk i 
përmban këto veçori, ajo nuk mundet të bëhet monument 
dhembshurie dhe dashurie. Gratë duhet ta ruajnë me të 
gjitha forcat thesarin e mëmësisë. Sepse ato do të përballen 
me fëmijët e tyre në Ditën e Gjykimit dhe në rast se nuk ia 
kanë dhënë hakun, do të gjykohen. Pra, fëmijët do të dalin 

përballë prindërve ose në favor ose kundër tyre në Ditën e 
Gjykimit. Prandaj nëna më e mirë është ajo që i mirëdukon 
dhe i përgatit fëmijët për botën tjetër, duke u bërë kështu 
shkak për fitimin e xhenetit. Nëna duhet t’i japë fëmijës 
edukatë fetare, moral të bukur dhe ndërgjegje kolektive. 

Një fjalë e urtë thotë: “Nëna është shkollë.” Nëna është 
mësuesja e parë dhe më e rëndësishmja, e cila, duke u bërë 
shembull për fëmijët, lë gjurmë të qëndrueshme në moralin 
dhe karakterin e fëmijës. 

Islami nuk e shikon nënën thjesht si një organizëm biolo- 
gjik. Por ajo është shumë e rëndësishme edhe për sa i përket 
anës shpirtërore të edukimit të fëmijëve. Nëse nënvlerësohet 
edukimi i një brezi, përfundimi është shumë i dhembshëm 
për shoqërinë. Fëmija shpirtërisht bëhet i huaj për familjen, 
madje mund të humbë edhe lidhja biologjike midis fëmijës 
dhe familjes. Thirrja dhe lotët e nënës nuk kanë dobi për 
të rregulluar gjendjen. Prandaj, për të pasur një fëmijë të 
përsosur, duhet një nënë dhe baba i përsosur. 

Çdo fjalë që del prej gojës së nënës është si një tullë që 
vendoset në mur për të ndërtuar një shtëpi. Zemra e nënës 
është si një shkollë ku mëson fëmija, burimi më i madh i 
mëshirës është nëna. Fëmijët që privohen nga edukimi i 
nënës, është shumë vështirë të edukohen në shkollë. Njerëzit 
me karakter dhe personalitet, në përgjithësi janë fëmijët që 
janë rritur nga nëna të devotshme. 


Një nënë që menaxhon punët e shtëpisë, edukon fëmijët 
dhe kujdeset për bashkëshortin, meriton një falënderim dhe 
respekt të përjetshëm. 

Kombet lartësohen përmes burrave të tyre, por duhet të 
dimë që janë gratë ato që e plotësojnë lartësimin. Përparimi 
është i mundur vetëm me kontributin e të dyve. Një burrë 
që është i shqetësuar në familje, nuk mund të pritet prej 
tij të ketë sukses në punë dhe profesion. Prandaj një vend 
zhvillohet dhe përparon në saje të pjekurisë dhe urtësisë së 
femrës. Dhe e kundërta e kësaj, nëse një grua poshtëro- 
het, ai vend humb vlerat dhe është i destinuar të rrënohet. 
Historia është e mbushur plot me shembuj të tillë. Prandaj 
është i domosdoshëm ndërtimi i familjeve të shëndosha. 

Asnjë grua nuk mund ta dojë bashkëshortin ashtu siç 
e kanë dashur bashkëshortet Pejgamberin Po ashtu, 
asnjë burrë nuk mund t'i dojë bashkëshortet ashtu siç 
i ka dashur Pejgamberi *§&. Asnjë fëmijë nuk mund ta 
dojë babain si Fatimja if§ dhe asnjë baba nuk mund ta 
dojëfëmijën e tij siç i donte Pejgamberi jH, sepse ai 
përmes shembullit ideal pati kultivuar në zemrat e tyre 
një dashuri dhe lidhje të veçantë. Në shtëpinë e tij për 
ditë të tëra nuk ndizej zjarr dhe nuk gjendej ushqim për 
të ngrënë, por aty përjetohej kënaqësia c\ë të jep durimi 
dhe nënshtrimi total ndaj Allahut. 









GRUAJA E DEVOTSHME -2- 


Personi që kërkon qetësi dhe lumturi familjare duhet të 
përpiqet të përfitojë prej atmosferës shpirtërore të familjes 
shembullore të Pejgamberit H. 

Ajo ishte një familje aq e lumtur dhe e qetë, saqë, 
megjithëse në shtëpinë e tyre për ditë të tëra nuk gatuhej 
ushqim për shkak të varfërisë, aty buronte vetëm gëzim, 
lumturi, qetësi dhe harmoni. Dhomat e bashkëshortëve ishin 
shumë modeste dhe të thjeshta. Megjithatë, ajo familje ishte 
shembull tipik i mirësisë, kënaqësisë, durimit dhe nënshtrimit 
të plotë. Metoda edukative që përdori Pejgamberi $|S, në 
jetën familjare i mbushi zemrat e bashkëshorteve me plot 
respekt dhe dashuri për Të. 

Pejgamberi H, ka qenë shumë i drejtë me bashkëshortet 
e Tij. Ai ka treguar kujdes të veçantë në respektimin e drej- 
tësisë, por në të njëjtën kohë, ka pohuar edhe vështirësinë 
për të siguruar drejtësinë. 


Në jetën familjare duhet të sundojë dashuria, respek- 
ti harmonia dhe sakrifica, të gjitha këto nën atmosferën 
shpirtërore. 

Pejgamberi 2f|, e përshkruan kështu atmosferën e 
dashurisë në një familje të tillë: 

“Kush zgjon gruan në mesin e natës dhe të dy së 
bashku falin nga dy rekat namaz, Allahu i shkruan midis 
burrave dhe grave që përmendin shumë Allahun.” (Ebu 
Davud, Tatavvu 18, Vitir 13) 

u Allahu e mëshiroftë një mashkull i cili ngrihet për 
të falur namaz nate, zgjon edhe gruan e tij dhe, nëse ajo 
nuk zgjohet, ia lag fytyrën me ujë. Gjithashtu, Allahu e 
mëshiroftë një grua e cila zgjohet për të falur namaz nate 
dhe e zgjon burrin e saj dhe, nëse ai nuk zgjohet, ia lag 
fytyrën e tij me ujë.” 

Nga këto dy hadithe kuptojmë që lumturia familjare 
është e lidhur me plotësimin e dy kushteve. 

1. Sinqeriteti midis bashkëshortëve. 

2. Inkurajimi reciprok për devotshmëri. 

Lumturia arrihet duke ruajtur vlerat bashkëshortore. 
Ditët e lumtura, të gëzuara, të qeta dhe të sinqerta të bash- 
këshortëve arrihen vetëm nën mburojën e martesës. 

Por nuk duhet të harrojmë që bashkëshortët përveç 
gëzimit, lumturisë dhe kënaqësisë duhet të ndajnë midis 
tyre edhe shqetësimet, problemet dhe momentet e hidhura 
që u servir jeta. Bashkëshortët duhet t’i gjenden gjithmonë 
pranë njëri-tjetrit. Ata sidomos duhet ta inkurajojnë dhe 
ndihmojnë njëri-tjetrin në çështjet shpirtërore. Ata duhet 
të jenë si dy duar që lajnë njëra-tjetrën duke u bërë kështu 
burim qetësie dhe lumturie. 

Sepse jeta nuk është gjithmonë me ngjyra, ajo shpesh 
i servir njeriut momente të vështira. Asnjëherë nuk duhet 

harruar që jeta është e mbushur plot me ulje-ngritje. E 
ardhmja e njeriut është e mbushur plot me surpriza dhe të 
panjohura. 

Kaderi është i panjohur për ne. Prandaj burimi më i 
madh i forcës sonë duhet të jetë besimi dhe mbështetja tek 
Allahu. Kurse burimi i dytë i forcës janë bashkëshortët e 
bashkuar si një zemër e vetme. 


Duhet bërë kujdes, sepse njerëzit e lodhur dhe të 
pashpresë, kur përballen me vështirësi, probleme dhe fat- 
keqësi, nëse nuk gjejnë mbështetje në familje, rrënohen 
plotësisht. Ose fillojnë të kërkojnë mbështetje jashtë familjes, 
që është hapi i parë drejt shkatërrimit të familjes. 

Kurse familjet e shëndosha dhe të pjekura shpirtërisht i 
përballojnë shumë më lehtë problemet dhe vështirësitë me 
të cilat përballen në jetë. Fuqia e familjes, paralel me pjeku- 
rinë shpirtërore është e lidhur ngushtë edhe me aftësinë e 
bashkëshortëve për të jetuar dhe kaluar jetën së bashku. 

Sipas Islamit, institucioni i familjes është i një vlere të 
veçantë, sepse ai siguron vazhdimin e jetës, edukimin e 
brezave dhe ruajtjen e njerëzillëkut. 


Islami e ka vlerësuar aq shumë familjen, saqë çdo ele- 
ment që mund ta cenojë atë e ka konsideruar mëkat të madh 
dhe në mënyrë kategorike e ka refuzuar. Prandaj Islami 
ka konsideruar imoralitetin si një nga mëkatet e mëdha, 
sepse imoraliteti është një lloj krimi që shkatërron bukurinë, 
freskinë dhe hijeshinë e martesës. Nuk mund të ketë më 
injorancë dhe idiotësi sesa të ndërrosh burimin e qetësisë 
dhe lumturisë me diçka të fëlliqur dhe të shpifur. 

Gjëja më e shtrenjtë dhe e çmuar e një gruaje është 
nderi i saj. Gruaja mund ta ruajë prestigjin dhe dinjitetin e 
saj vetëm përmes nderit. Feja jonë i ka dhënë shumë rëndësi 
nderit. Merjemja është lëvduar në Kuran për shkak të pastër- 
tisë dhe nderit të saj dhe për këtë është përmendur plot 34 
herë. Asnjë grua nuk e ka pasur nderin të përmendet kaq 
shumë sa Merjemja në Kuran. 

Kjo tregon se ajo që e bën gruan më të shtrenjtë është 
nderi. Nëse femra humbet nderin, atëherë ajo shndërrohet 
në lodër, argëtim dhe dëfrim për të tjerët. 

Një cilësi e Fatimes ka qenë “Betul”, që do të thotë 
femër gjithmonë e pastër dhe e dëlirë. 

Prandaj Islami i ka dhënë shumë rëndësi mbulesës. 
Sepse mbulesa është një mburojë fizike dhe shpirtërore 
për gruan. Femra pa mbulesë humbet shumë vlera. Kurse 
mbulesa i siguron nder, autoritet dhe e shndërron atë në 
monument të nderit dhe dëlirësisë. 

Urdhri për t’u mbuluar është shfaqje e pozitës dhe vlerës 
së lartë që Islami i ka dhënë gruas. Thesaret me vlerë dhe 
të çmuara mbrohen në mënyrën më të mirë. Prandaj është 
kërkuar mbulesa e gruas, në mënyrë që ajo të jetë e mbrojtur 
dhe e ruajtur nga çdo gjë që ndot dëlirësinë e saj. Kjo është 
edhe urtësia më e madhe e mbulesës së gruas. 

Fatkeqësisht, sot shoqëria jonë është shndërruar në një 
vatër zjarri. Dhe ato që do ta shpëtojnë shoqërinë janë vajzat 
tona të ndërgjegjshme, të arsimuara dhe të mirëedukuara. 

Për të parashikuar të ardhmen e një kombi nuk duhet 

të jesh profet. Për të parashikuar të ardhmen mjafton të 
shikosh rininë dhe prirjet e tyre. Prandaj është bërë e domos- 
doshme shpëtimi i fëmijëve tanë nga disa institucione që janë 
shndërruar në një luginë ujqërish. Institucioni që udhëheq 
në këtë luginë, padyshim që është media. 

Fëmijët duhet të jenë një lëmoshë e vazhdueshme për 
ne. Por, nëse ne tregojmë mospërfillje dhe jo kujdes për 
ta, atëherë ata në Ditën e Gjykimit do të jenë argument 
kundër nesh. 


Aftësia dhe arti i nënës duket në edukimin e fëmijës. 
Ashtu si aftësia e një mekaniku shfaqet në rregullimin e 
makinës edhe aftësia e nënës shfaqet në edukimin e fëmi- 
jëve të saj. Që nënat ta kryejnë siç duhet rolin e tyre të 
edukimit të fëmijëve dhe të sigurojnë mbrojtjen e tyre nga 
kurthet e jetës, duhet që ato vetë të marrin një edukim të 
mjaftueshëm. 


Sot fatkeqësisht disa nëna pa asnjë shkak legjitim, në 
mënyrë krejt kriminale dhe çnjerëzore abortojnë fëmijët e 
tyre. Nëse në periudhën paraislamike i varrosnin për së gjalli 
vajzat, sot po i vrasin fëmijët që në bark, duke u bërë kurban 
i një krimi modern. Kjo së pari është një mosmirënjohje ndaj 
mirësive të shumta të Allahut. Përveç kësaj, këta nuk e dinë 
se me çfarë surprizash do të përballen në jetë. Ata që bëjnë 
këtë krim duhet të mendohen mirë, sepse ndoshta në të 
ardhmen do të mbeten krejt të vetmuar dhe ai fëmijë do të 
jetë një burim ngushëllimi dhe gëzimi për ta. Ata duhet të 
mendohen mirë, sepse edhe jeta e tyre kaq e shtrenjtë për 
ta mund të kishte përfunduar në mënyrë të tillë. 

Historia është dëshmitare e një numri të pafund ngjar- 
jesh të hidhura që mund të vijnë kur njerëzit jetojnë larg besi- 
mit dhe jepen pas egos dhe kënaqësive të kësaj bote. Gjendja 
e shoqërisë e zhytur në imoralitet, korrupsion, drogë dhe 
vese të këqija është shumë më e keqe se gjendja e një sho- 
qërie të goditur nga një tërmet i fuqishëm dhe shkatërrues. 

Allahu na bëftë të mundur të rrisim dhe edukojmë 
breza me moral të mirë dhe të dobishëm për shoqërinë 
dhe Allahu na ruajtë prej vorbullës së kënaqësive të 
kësaj bote. Lusim Allahun që t’i bëjë familjet tona burim 
të qetësisë dhe lumturisë. Allahu na i bëftë familjet 
portë të Xhenetit! 

Amin...! 









~y) CodeH i gruas së dProtsbme 
në epo^ën e lumturisë 



Nëna e devotshme është një burim mëshire, që 
Allahu i ka dhuruar njerëzimit. Zemra e nënës 
është mulliri ku bluhen dhe shkrihen tekat efëmi- 
jëve. Një nënë e devotshme meriton falënderime, 
mirënjohje dhe respekt të përjetshëm. 

Esmaja, halla e sahabiut të famshëm Muadh ibn Xhebelit 
ishte një nga gratë sahabe të zgjedhura. Duke qenë një 
grua inteligjente, mendjemprehtë dhe oratore, i ishte dhënë 
titulli “zëdhënësja e grave”. Prej saj janë transmetuar 81 
hadithe. 

Gratë e Medinës e dërgonin si përfaqësuese të tyre tek 
Pejgamberi, për të marrë përgjigje për pyetjet, problemet 
dhe shqetësimet e tyre rreth fesë. Kur Pejgamberi $H, shi- 
konte Esmanë, thoshte: 

- Esmaja bën pyetje që nuk i vijnë ndërmend asnjërit. 

Njëherë Esmaja vjen tek Pejgamberi gjithë edukatë: 

- O i Dërguari i Allahut! Cili është faji i grave? Dhe më 
tej vazhdon: 

- O i Dërguari i Allahut, nëna dhe babai im të qofshin 
falë, unë erdha tek Ti si përfaqësuese e grave. Por të gjitha 
gratë kudo që janë, në lindje dhe perëndim, janë të një 
mendimi se Ti je i dërguari i Allahut për burrat dhe gratë. 
Ne të kemi besuar ty dhe Zotit tënd. Ngaqë jemi gra, jetoj- 

më brenda mureve të shtëpisë. Ne edukojmë fëmijët dhe 
jemi burim qetësie dhe lumturie për burrat tanë. Por ne 
në ndryshim nga burrat kemi disa privime, për sa i përket 
mundësisë për t’u afruar me Allahun. Burrat falin namazin e 
xhumasë, pesë vaktet i falin me xhemat, vizitojnë të sëmurët 
më shumë se ne, marrin pjesë në shoqërimin e xhenazes, 
shkojnë në Haxh më tepër se ne. Dhe më e rëndësishme 
se këto, burrat dalin në luftë për hir të Allahut, kurse ne 
mbrojmë pasurinë e shtëpisë, përgatisim rroba për ta dhe 
ushqejmë fëmijët. Sipas kësaj, a jemi ne ortakë me ta në 
ndarjen e shpërblimeve dhe sevapeve? 

Pejgamberit $H, i pëlqyen shumë këto fjalë largpamëse 
dhe të urta të Esmasë. Dhe duke u kthyer nga sahabët, tha: 

- A keni dëgjuar nga gra të tjera fjalë më të bukura në 
lidhje me çështjet e fesë se sa këto? 

Thanë: 

- O i Dërguari i Allahut! Nuk e kishim mendur se një 
grua mund të flasë kaq bukur! 

Pejgamberi $H, duke u kthyer nga Esmaja tha: 

- Esma! Dëgjo me vëmendje dhe informoji gratë e tjera 
se, nëse një grua kalon mirë me bashkëshortin dhe fiton 
kënaqësinë e burrit, ajo është e njëjtë me burrin për sa i 
përket fitimit të shpërblimit.” 

Esmaja mbeti shumë e kënaqur nga kjo përgjigje dhe 
kënaqësinë e shprehte duke madhëruar dhe falënderuar 
Allahun. 

E ngjashme me këtë ndodhi është edhe: 

Ummu Ri’le, një nga gratë sahabe, vjen te Pejgamberi iH 
dhe pasi shpreh shqetësimin që janë të zënë me punët e shtë- 
pisë, me shërbimin ndaj bashkëshortëve dhe fëmijëve tha: 

- O i Dërguari i Allahut! Ne nuk kemi mundësi të marrim 
pjesë në luftë për të fituar shpërblime të mëdha. Na mëso 
diçka që t’i afrohemi Allahut. 

Pejgamberi $H, tha: 

Përmendeni Allahun ditë e natë. Ruani sytë dhe 
veshët tuaj nga të huajt...” (Ibn Haxher, el-Isabe, VIII, 204) 

Siç kuptohet nga këto dy transmetime, shqetësimi i 
grave ishte pamundësia për t’i shërbyer fesë dhe në këtë 
mënyrë, privimi nga fitimi i sevapeve për shkak të preoku- 
pimit me punët e shtëpisë. Ato mendonin se duke qëndruar 
në shtëpi nuk po fitonin sevape si burrat e tyre, të cilët 
shkonin në xhihad, jepnin lëmoshë dhe bënin më shumë 
ibadet. Ishte ky entuziazëm dhe dëshirë për të bërë vepra 
të mira, që i kishte detyruar të dërgonin disa herë rresht 
përfaqësues te Pejgamberi iH. 

Nëse reflektojmë sado pak mbi këto dy ngjarje, do të 
vërejmë se ato përmbajnë shumë urtësi dhe mësime. 


Allahu i ka krijuar njerëzit nevojtarë për njëri-tjetrin dhe 
të gjithëve u ka dhuruar aftësi dhe talente të ndryshme. Një 
i varfër për këtë botë ka nevojë për një të pasur, kurse një 
i pasur për të fituar Ahiretin ka nevojë për një të varfër. 
Një i sëmurë ka nevojë për një të shëndetshëm, që të kuj- 

deset për të, kurse një i shëndoshë ka nevojë për lutjen e 
të sëmurit. Fëmijët kanë nevojë për edukimin e prindërve, 
kurse prindërit kanë nevojë për lëmoshën e vazhdueshme 
të fëmijëve të mbarë në Ditën e Gjykimit. 

Si çdo gjë tjetër edhe burri me gruan kanë nevojë për 
njëri-tjetrin në jetën e kësaj bote. Aftësitë dhe natyrat e 
tyre janë të ndryshme, por ato janë elementë që plotësojnë 
njëri-tjetrin. Të dy palët duhet të inkurajojnë njëri-tjetrin për 
mirësi dhe detyrat duhet t’i kryejnë për hir të Allahut. 

Nëse gruaja jeton në harmoni dhe sipas natyrës së saj 
të krijimit, shoqëria bëhet parajsë. Nga historia mësojmë se 
shoqëritë janë lartësuar me edukimin e gruas dhe kanë rënë 
me prishjen e saj. Sepse gruaja ka një rol të jashtëzakonshëm 
në familje, e cila formon bërthamën e shoqërisë. 

Prandaj vajzat tona duhet të jenë burim i moralit, karak- 
terit dhe personalitetit islam. Nuk duhet të harrojmë që të 
gjithë dijetarët e famshëm mësimet e para i kanë marrë 
prej nënave të tyre. 

Në familje burri duhet të jetë i mëshirshëm dhe xhentil, 
kurse gruaja duhet të jetë e bindur dhe respektuese. Femra 
duhet të inkurajojë burrin, fëmijët madje edhe fqinjët për 
punë dhe vepra të mira. Gruaja e devotshme është si një 
lule xheneti që përhap erë të mirë përreth. 

Nëna e devotshme është një burim mëshire që Allahu i 
ka dhuruar njerëzimit. Zemra e nënës është mulliri ku bluhen 
dhe shkrihen tekat e fëmijëve. Farat e lules së lumturisë janë 
lënë në zemrën e nënës. Prandaj Pejgamberi $H, ka thënë: 

“Xheneti është nën këmbët e nënës.” Përsëri kur u pyet se 
cili person duhet të duhet më shumë, përsëriti tri herë rresht 
nënën, herën e katërt babain. 

Një transmetim i Abdullah ibn Mesudit e shpreh shumë 
bukur modelin e gruas së edukuar nën atmosferën e Kuranit 
dhe Sunetit. 


Kur një sahab hynte në shtëpi, gjëja e parë që bënte 
bashkëshortja ishin dy pyetje: 

1- Sa ajete u shpallën sot nga Kurani? 

2- Sa hadithe mësove nga Pejgamberi $H? Dhe hadithet 
që ke mësuar kërkoj të m’i më mësosh edhe mua. 

Kur bashkëshorti dilte nga shtëpia, porosia që i jepte 
bashkëshortja ishte: 

“Frikësoju Allahut, mos fito pasuri haram, sepse ne në 
këtë botë e durojmë urinë, por nuk mund të durojmë zjarrin 
në Xhehenem.” (Abdulhamid Kishk, Fi Rihabi ‘t Tefsir, I, 26) 

Një grua të zbukuruar me këto cilësi, Pejgamberi $H, e 
ka përshkruar kështu: 

“Gruaja e devotshme, kur e shikon bashkëshorti, e 
mbush atë me gëzim, i bindet atij dhe në mungesë të burrit 
ruan nderin dhe pasurinë e tij.” (Ibn Maxhe, Nikah, 5/1857) 


Përcaktimi hyjnor për njeriun në këtë botë është i ndry- 
shëm për njerëz të ndryshëm. Prandaj, një sërë familjesh 
janë të lumtura dhe të qeta. Këto familje janë sprovuar me 
sprovën e falënderimit. 

Kurse në një sërë familjesh të tjera zotëron pakënaqë- 
sia, problemet dhe shqetësimet. Këto duhet të mbështeten 
tek Allahu dhe në këtë mënyrë të vazhdojnë martesën pa 
menduar për divorc, sepse ky grup është sprovuar me durim. 
Në kohën tonë fenomeni i divorcit është përhapur shumë, 
duke u bërë shkak për shkatërrimin e shumë familjeve. 
Divorcet lënë pasoja shumë negative prapa. 

Disa familje nuk munden të kenë fëmijë. Ata duhet të 
marrin shembull nënën tonë Aishen Ajo mori në kuj- 
destari fëmijët jetimë të motrës, duke u dhënë një edukatë 
shembullore. (Muvatta, Zekat, 10) 

Për njerëzit që kujdesen për jetimët, Pejgamberi ka 
thënë: “Me ata do të jem kështu (dhe ngriti ngjitur gishtin 
tregues dhe të mesit) në Xhenet.” 

Disa vajza dhe djem nuk mund të martohen, sepse nuk u 
ka dalë një rast i përshtatshëm. Edhe ata duhet ta përballojnë 
me durim këtë gjendje. Ajeti kuranor urdhëron: “Ata që 
nuk kanë mundësi për martesë, le të përmbajnë veten, 
derisa Allahu t’i begatojë me dhuntinë e Tij.” (Nur, 33) 

Kurse në një ajet tjetër: “...Ju mund të urreni një gjë, 
ndërkohë që ajo është e mirë për ju e mund ta doni një 
gjë, ndërkohë që ajo është e dëmshme për ju. Allahu 
di, kurse ju nuk dini.” (Bekare, 216) 

Për disa të tjerë mund të ekzistojnë disa pengesa dhe 
vështirësi për martesë. 

Për ta përmbledhur, një besimtar në çfarëdo kushtesh 

dhe situatash qoftë, duhet të jetë gjithmonë i kënaqur me 
Allahun dhe të përpiqet të lartësojë vlerat islame, në çdo 
vështirësi që has duhet të mbështetet tek Allahu. Allahu në 
Kuran thotë: 

“...Allahu i mjafton kujtdo që mbështetet tek Ai...” 

(Talak, 3) 

O Zot! Na zbukuro dhe ndriço zemrat me dritën që 
u ndriçuan zemrat e sahabëve dhe na e bëj të mundur 
të takohemi me Ty të zbukuruar me atë dritë që ndriçoi 
zemrat e tyre. 

Amin!.. 










Aesm/a/ e nje nene 




Islami nuk e konsideron nënën thjesht si një organizëm 
biologjik. Sipas Islamit nëna është një shkollë më vete, 
sepse, nëse prindërit neglizhojnë edukimin e fëmijëve, 
pasojatjanë tëfrikshme. Fëmijët bëhen të huaj përfamiljen. 

Nëse prindërit nuk i orientojnë fëmijët drejt edukimit 
shpirtëror, por ia lënë edukimin e tyre rastit dhe rrugës, 
ata kanë shkatërruar ahiretin e vet dhe tëfëmijëve. 










KËSHILLAT E NJË NËNE PËR VAJZËN 


Fëmijët janë pjesë e qenies së prindërve. Prandaj pri- 
ndërit dëshirojnë lumturinë dhe suksesin e fëmijëve të tyre 
dhe për lumturinë dhe mirëqenien e tyre kapërcejnë të gjitha 
vështirësitë, qëndrojnë pa gjumë, pa veshur dhe pa ngrë- 
në. Kur sëmuren fëmijët, kujdesen gjithë përkushtim dhe 
mëshirë për ta. 

Kur ata rriten dhe bëhen për t’u martuar, prindërit me 
shpresën për t’u siguruar një jetë të lumtur, të nisur edhe nga 
përvoja që kanë fituar gjatë jetës së tyre, përpiqen t’u japin 
fëmijëve të tyre disa këshilla. Përpiqen sipas nivelit arsimor, 
kulturor dhe edukativ t’i udhëzojnë fëmijët në rrugën më të 
mirë dhe të drejtë. 

Por fatkeqësisht sot, për shkak të dobësimit të karak- 
teristikave shpirtërore, një sërë prindërish, në vend që t’i 
këshillojnë për dashuri, respekt, durim dhe sakrificë, i nxisin 
për hakmarrje, kryeneçësi dhe mosbindje. Në këtë mëny- 
rë, ata shkatërrojnë me duart e tyre jetën dhe lumturinë e 
fëmijëve të tyre. 


Këto sugjestionime, të cilat e kushtëzojnë negativisht 
zemrën që në fillim të rrugës, nuk mund t’i japin jetë famil- 
jes. Ato bëhen shkak për shkatërrimin e shpejtë të saj. Nën 








NJE KESHILLE, NJE MIJE E NJE MESIME 


shtimin e numrit të divorceve, të problemeve familjare, të 
krizave shpirtërore dhe psikologjike qëndrojnë pikërisht 
sugjestionime të tilla, të cilat kanë lënë gjurmë në subko- 
shiencën e tyre. 

Kurse në traditën islame qëllimi i këshillave është shndë- 
rrimi i jetës në kopsht xheneti. Islami nxit për altruizëm dhe 
jo egoizëm dhe në këtë mënyrë, i mbush zemrat me dashuri 
reciproke. Në traditën tonë prindërit i këshillojnë kështu 
vajzat që janë për t’u martuar: 

-Bijë! Siç dole nga shtëpia jonë me vello, të dalësh nga 
shtëpia e burrit me qefin.. 

Në këtë mënyrë e inkurajonin për besnikëri dhe sakrificë 
në familjen e re ku do të shkonte për të kaluar jetën. Dhe 
për të qëndruar fort përballë vështirësive dhe surprizave që 
të ofron jeta, i këshillonin: 

- Edhe nëse të jepet gjak për të pirë, thuaj piva shurup 
thane... 

Një çift bashkëshortësh që rrjedh nga familje të mira 
dhe të moralshme, arrin të krijojë të njëjtën atmosferë të 
bukur edhe në familjen e re, të sapokrijuar. 

Këshillat për të rinjtë që do të martohen do të jenë 
gurë themeli për lumturinë e tyre. Ne, këto këshilla të cilat 
kanë kaluar nëpër sitën e kohës, duhet t’ua transmetojmë 
brezave pas nesh. 

Tani të shohim një shembull madhështor të një nëne, 
e cila këshillon vajzën e saj që është gati për të shkuar tek 
familja e burrit. 

Këshillat e Umame binti Harisit për vajzën që po bëhej 
gati për martesë, ishin: 

“Bija ime! Nëse këshilla do të ishte vetëm për edu- 
katë dhe për të përmirësuar sjelljet, nuk do të ishte e 
nevojshme të këshilloja ty. Por këshilla është kujtesëpër 
të diturin dhe mësim për të paditurin, prandaj është e 
dobishme për të gjithë. 

Bijë! Nëse një vajzë nuk do të kishte nevojë për bash- 
këshortin për shkak të pasurisë, atëherë ti do të ishe e 
para që nuk ke nevojë. Por çështja nuk është kështu, 
burrat dhe gratë janë krijuar për njëri-tjetrin. 

Bijë! Ti tani po shkon në një shtëpi të panjohur, 
ndryshe nga shtëpia ku ke lindur dhe je rritur. 

Prandaj bindu, shërbe dhe bëhu burim lumturie për 
të, në mënyrë që edhe ai të bëhet robi i yt, të të dojë dhe 
të përpiqet me gjithë shpirt të të bëjë të lumtur. 

Tani do të tregoj dhjetë këshilla. Këto këshilla mësoji 
dhe nguliti mirë në mendje, në mënyrë që të bësh një 
jetë bashkëshortore të lumtur. 

1. Prano me kënaqësi çdo gjë që të sjell burri. 

2. Qëndro larg gjërave që të ka ndalur dhe zbato 
të gjitha urdhrat e tij, dëgjoje dhe bindu. 

3. Trego kujdes në pastërtinë e shtëpisë dhe higjie- 
nës vetjake. 

4. Qëndro larg çdo gjëje që nuk i pëlqen bashkë- 
shortit. 

5. Ndiqi me përpikëri kohët kur ha dhe kur fle 
bashkëshorti, në mënyrë që ai ta gjejë tryezën 
e bukës dhe dhomën e gjumit gati. Sepse uria 
e zemëron njeriun, kurse pagjumësia e nervo- 
zon. 

6. Ruaj dhe mos e harxho pa kriter pasurinë e bash- 
këshortit. 

7. Ruaj prestigjin e burrit dhe respekto të afërmit 
e tij. 

8. Mos e kundërshto në asnjë çështje. 

9. Ruaj sekretet e familjes. Nëse nuk i bindesh, 
fiton urrejtjen e tij dhe nëse i zbulon sekretin, 
fiton mllefin e tij. 

10. Bijë! Kujdes mos shfaq shenja gëzimi dhe lum- 
turie kur bashkëshorti është i mërzitur dhe mos 
shfaq shenja mërzie kur ai është i gëzuar dhe i 
lumtur. 

Nëse do t’i analizonim këto këshilla mund themi: 


Për shkak të ekuilibrit që Allahu ka vendosur në univers, 
bashkëshortët janë dy pjesë të domosdoshme për njëri- 
tjetrin. Ato janë dy përmasa që plotësojnë njëra-tjetrën. 
Bashkimi i tyre është i domosdoshëm për vazhdimin e jetës 
në tokë. Çdo çift bashkëshortor ndjen nevojë për shijimin e 
lumturisë familjare. Allahu e ka bërë familjen burim lumturie 
dhe gëzimi dhe vazhdimësinë dhe lumturinë e shoqërisë e 
ka kushtëzuar me familjen. 



Prandaj çifti që dëshiron të krijojë familje duhet të tre- 

gojë kujdes se mbi çfarë parimesh do ta ndërtojë familjen, 
në mënyrë që të arrijë qetësinë dhe lumturinë e dëshiruar. 

Në këtë kontekst, parimi që duhet respektuar më shumë 
janë ndalesat dhe urdhëresat hyjnore, sepse lumturia është 
dhuratë e Allahut. Familja është e lumtur në raport të drejtë 
me respektimin e urdhëresave hyjnore. Prandaj çifti nuk 
duhet t’i harrojë në asnjë mënyrë detyrat që ka përpara 
Allahut. Madje edhe martesa duhet konsideruar si ibadet 
ndaj Allahut. 

Një tjetër parim që duhet respektuar në familje, është 
vetëdija për përgjegjësitë që i takojnë çdo njërit prej bashkë- 
shortëve. Harmonia në familje është e varur drejtpërdrejt me 
vetëdijen e detyrimeve dhe përgjegjësive respektive. Nëse 
njëra palë nuk i kryen detyrat e veta ose i kalon kufijtë duke 
i bërë padrejtësi palës tjetër, atëherë në atë familje fillojnë të 
ngrenë krye problemet, pakënaqësitë dhe mëritë. Armiku 
më i madh i familjes është të presësh sakrificën gjithmonë 
prej palës tjetër. Mirëpo, nëse çdo njëri prej çiftit do të tre- 
gonte sakrificë sipas mundësisë dhe fuqisë që ka, jo vetëm 
familja, por gjithë shoqëria do të shndërrohej në një burim 
lumturie dhe kënaqësie. 

Një nga qëllimet madhore të familjes është rritja dhe edu- 
kimi i fëmijës sipas normave dhe edukatës islame. Prindërit 
duhet të mendojnë seriozisht për të ardhmen shpirtërore të 
fëmijëve. Fëmijët kanë shumë nevojë për edukimin e pri- 
ndërve, sidomos në periudhën e hershme dhe adoleshencës. 
Prindërve që u japin një edukatë dhe moral të mirë fëmijëve, 
Pejgamberi $H, u ka dhënë një sihariq të madh: 

“Allahu i lartëson gradën besimtarit nëXhenet, per- 
soni i habitur nga /cy vlerësim pyet: 

- O Zot, për çfarë ishte ky vlerësim dhe lartësim? 

Allahu Teala i përgjigjet: 

“Të lartësova për shkak të istigfarëve dhe lutjeve që 
kanë bërë fëmijët tuaj për ty...” (Ibn Maxhe, Edeb, 1) 

Nëse ndodh e kundërta, pra neglizhohet edukimi shpirt- 
ëror dhe molepsen pas veseve të këqija, në Ditën e Gjykimit 
ata fëmijë do të jenë palë akuzuese për prindërit e tyre. 

Allahu në Kuran urdhëron: 

“O ju, që besoni! Ruani veten dhe familjet tuaja nga 
zjarri, lënda djegëse e të cilit janë njerëzit dhe gurët.” 

(Tahrim, 6) 

Pejgamberi $H, me qëllimin e komentimit të ajetit tha: 

“Nëse i largoni fëmijët nga ndalesat dhe i inkurajo- 
ni për të kryer urdhëresat, atëherë i keni shpëtuar dhe 
mbrojtur nga Xhehenemi.” (Alusi, xxvm, 156) 

Nën ndikimin e programeve mediatike dhe internetit, 
rinia po zhytet gjithnjë e më shumë në vorbullën e telasheve, 
erozioni moral i shkaktuar të jep përshtypjen e një lugine 
ujqërish. Kjo gjendje kërkon një kujdes të veçantë kryesisht 
për vajzat, të cilat do të marrin përsipër edukimin e brezave 
të ardhshëm. Sepse mangësitë morale të prindërve ndikojnë 
direkt në formimin e gjithanshëm të fëmijëve. Përgatitja e 
fëmijëve vetëm nga ana materiale nuk u siguron atyre lum- 
turinë, as në këtë botë dhe as në botën tjetër. Përkundrazi, 
i fut në rrugë pa krye. 

Libri më i rëndësishëm i edukimit të besimtarit është 
Kurani. Është kusht mbrujtja e karakterit të besimtarit me 
Kuranin dhe Sunetin e Pejgamerit H. 

Pejgamberin $f|, të cilin e ka dërguar mëshirë për gjithë 
njerëzimin, Allahu e ka bërë shembullin më të përkryer për 
besimtarët. Prandaj shembulli model që duhet t’u japim 
fëmijëve është Pejgamberi ynë i dashur. 


Në këtë kontekst, duhet të kuptojmë shumë mirë mëny- 
rën si e edukoi Pejgamberi $H, vajzën e tij, Fatimen D|L 
Orientimi i saj drejt jetës shpirtërore, thjeshtësisë, devot- 
shmërisë dhe asketizmit, duke u larguar pothuajse plotë- 
sisht nga kënaqësitë e kësaj bote, megjithëse Fatimja ip, 
kishte një vend të veçantë në zemrën e Pejgamberit jfl, të 
gjitha këto janë kritere të rëndësishme mbi të cilat duhet të 
mendojë mirë çdo mysliman. 

Pejgamberi $f|, në lidhje me arsimin dhe edukimin e 
vajzave thotë: 


“Kushdo që ka tri vajza ose tri motra dhe kujdeset, 
i rrit dhe i edukon, i marton dhe sillet mirë me to, ka 
fituar Xhenetin. ” (Ebu Davud, Edeb, 120-121/5147) 


u Kushdo që ka dy vajza, për të cilat kujdeset dhe 
i edukon, në Ditën e Gjykimit do të jetë pranë meje.” 
(Muslim, Birr, 149) 


“Kushdo që përballet me vështirësi për shkak të edu- 
kimi të vajzave, ato vajza do të jenë mburojë nga zjarri i 
Xhehenemit.” (Buhari, Zekat,10) 


Përmendja e vajzave në këto hadithe është edhe për 

të çrrënjosur traditën injorante ndaj vajzave në periudhën 
paraislamike, por edhe për të theksuar rëndësinë e edukimit 
të vajzave në përsosjen e shoqërisë. 

Sepse vajza nuk është thjesht vetëm një individ, ajo 
është foleja, mësuesja dhe shkolla e brezit të ri. Brezat e rinj 
mugullojnë në zemrat plot dashuri, mëshirë dhe dhembshuri 
të vajzave. Nëse prindërit nuk u japin edukatën dhe moralin 
e duhur, por ia lënë edukimin rastit dhe rrugës, atëherë ata 
kanë shkatërruar veten dhe fëmijët e tyre. 

O Zot! Na bëj të mundur një jetë nën atmosferën 
shpirtërore të Kuranit dhe Sunetit! Zbukuroji brezat e 
ardhshëm me bukuritë e Islamit! Bëji ata burim gëzimi, 
drite dhe kënaqësie për prindërit e tyre! 

Amin..! 












Fatkeqësisht në ditët tona, ndër karakteristikat që kër- 
kohen më shumë tek vajza dhe djali që dëshiron të mar- 
tohet është interesi material. Mirëpo Pejgamberi s|S, e 
ka këshilluar umetin e vet t'i japë përparësi fesë dhe 
moralit të bukur. 

"Kur të vijë tek ju dikush me moralin dhe besi- 
min e të cilit jeni të kënaqur, jepjani vajzën tuaj. 
Nëse nuk veproni kështu, do të shfaqen trazira dhe 
shthurje." 

Duke u nisur nga urtësia e qëllimit të krijimit, femra 
është pajisur me një intensitet shumë të madh ndjenjash. 
Prandaj femra është krijesë shumë e brishtë. Edhe fiziku i 
tyre në krahasim me atë mashkullit është më i dobët. Ato 
nuk janë rezistente dhe të fuqishme sa burri. Në përgjithësi, 
sigurimi i fitimit të jetesës është në duart e burrave. 

Prika është një e drejtë e ligjshme, që i është njohur 
gruas në Islam, pikërisht për të kompensuar këto dobësi 
të gruas. 

Siç është e njohur, prika në një kuptim është një garan- 
ci monetare që burri i jep gruas kur martohet. Vlera për- 
caktohet nga kërkesa e gruas dhe mundësitë e burrit për 
ta paguar. Me këtë shumë parash gruaja mund të sigurojë 
jetesën, qoftë edhe për një kohë të shkurtër në rast divorci 
apo vdekje të bashkëshortit. 

Prika nuk është një shumë parash që i jepet familjes së 
vajzës, por i jepet vetë vajzës. Dhënia e një shume parash 
familjes së vajzës është një traditë pa baza në Islam. 

Prika është një garanci materiale. Por garancia më e 
madhe për të cilën njeriu ka nevojë është garancia shpirt- 




NJE KESHILLE, NJE MIJE E NJE MESIME 


ërore, e cila e ndihmon dhe i gjendet pranë njeriut në Ditën e 
Gjykimit. Në një këndvështrim, qëllimi parësor i prikës është 
ruajta dhe sigurimi i anës shpirtërore të gruas. I Dërguari 
i Allahut 5H, i ka këshilluar burrat t’u japin grave të drejtat 
materiale dhe shpirtërore, t’i pajisin ato me siguri materiale 
dhe shpirtërore. Por në rast të pamundësisë për të paguar 
prikë, vajzave u sugjerohet të kënaqen me diçka simbolike 
dhe të preferojnë devotshmërinë dhe moralin e bukur për- 
ballë pasurisë materiale. 

Një ngjarje e ndodhur në kohën e Pejgamberit $f|, e 
shpjegon shumë bukur këtë: 

Një grua i ofroi Pejgamberit $H, propozim për martesë. 
Pejgamberi $H, heshti. Përballë heshtjes së tij, dikush nga të 
pranishmit tha: “O i Dërguari i Allahut! Martoje me mua.” 

Pejgamberi $H, e pyeti: 

“Ç’ke ndonjë gjë për t’i dhënë?” 

Ai itha: 

“Nuk kam asgjë.” 

Pejgamberi $H, i tha: 

“Shko e kërko ndonjë gjë, edhe sikur të jetë një unazë 
hekuri.” 

Burri shkoi, pastaj u kthye dhe tha: 

“Jo, për Allah, nuk kam gjetur asgjë, as edhe një unazë 
hekuri. Por kjo është rroba ime dhe gjysmën ia jap asaj.” 

Por ai nuk kishte rrobë nga mesi e lart. Profeti $H, i tha: 

“Ç’të bëjë ajo me gjysmën e rrobës tënde? Në qoftë se 

e vesh ti atë, ajo s’do të ketë gjë; në qoftë se e vesh ajo, t’i 
s’do të kesh asgjë.” 

Kështu ai u ul dhe, pasi ndenji një kohë të gjatë, u ngrit 
për të ikur. Kur Pejgamberi sf§, e pa të largohej, e thirri atë 
dhe i tha: 

“Sa di përmendsh nga Kurani?” 

Ai iu përgjigj: 

“Di këtë sure e atë sure”,- tha, duke përmendur emrat 
e disa sureve. 

Kështu Pejgamberi $f|, i tha: 

“Të martojmë ty me të për atë që di nga Kurani.” 
(Buhari. Nikah, 49) 

Nga ky hadith mund të nxjerrim dy mësime shumë të 
rëndësishme: 

Dashuria, lidhja dhe nënshtrimi i plotë i një gruaje saha- 
be ndaj të Dërguarit të Allahut. Ishte kjo dashuri që e kishte 
shtyrë atë të ofronte veten si dhuratë për Pejgamberin $f|. 

Siç dihet, Pejgamberit sf|, i është lejuar të martohet 
me gratë që i dhurohen. Në lidhje me këtë çështje, Kurani 
shprehet: 

“O Profet! Ne t’i kemi lejuar ty (për martesë), gratë 
që u ke dhënë dhuratat e martesës, skllavet, që t’i ka 
dhënë ty Allahu (si pre të luftës), vajzat e xhaxhallarëve, 
hallave, dajave dhe tezeve të cilat mërguan bashkë me 
ty, si edhe gruan besimtare, që u vetëdha për Ty, nëse 
Ti dëshiron të martohesh me atë. Kjo të është lejuar 

vetëm ty e jo besimtarëve të tjerë. Ne e dimë çfarë u 
kemi caktuar atyre për gratë e tyre dhe për ato që gje- 
nden nën pushtetin e tyre, që për ty të mos ketë fajësim. 
Allahu është Falës e Mëshirëplotë.” (Ahzab, 50) 

Propozimi i gruas u prit me heshtje nga Profeti dhe 
kjo për të mos plagosur zemrën e saj. Një sahab, duke parë 
heshtjen e Pejgamberit iH dhe duke kërkuar leje prej Tij, 
kërkoi dorën e gruas në fjalë për martesë. Përsëri këtu na del 
në pah dashuria dhe nënshtrimi i kësaj gruaje të devotshme 
ndaj Pejgamberit ?§§. Ajo pranoi të martohej me sahabin pa 
asnjë mëdyshje dhe hezitim. 

Pika tjetër që ia vlen të preket në këtë ngjarje, është 
varfëria ekstreme e sahabiut, i cili nuk kishte asnjë unazë 
të thjeshtë. 

Pranimi për t’u martuar me një burrë të tillë, që nuk 
zotëron asgjë materiale në kushtet e sotme mund të duket e 
pakonceptueshme, sepse sot të gjithë kërkojnë të sigurojnë 
anën materiale. Nëse një burrë nuk ka shtëpi, makinë, punë, 
pagë të mirë, sado besimtar dhe i devotshëm të jetë, është 
i destinuar t’i refuzohen shumë propozime për martesë. 
Mirëpo Pejgamberi $H, ka thënë: “Kur të vijë tek ju dikush 
me moralin dhe besimin e së cilit jeni të kënaqur, jepja- 
ni vajzën tuaj. Nëse nuk veproni kështu, do të shfaqen 
trazira dhe shthurje.” 

Mbi këtë, një sahab u shpreh: 

-O i Dërguari i Allahut! Po nëse ajo është e varfër dhe 
nga familje jo e fisme? 

I Dërguari i Allahut, duke e përsëritur tri herë, tha: 
“Kur të vijë një njeri me fenë dhe moralin e të cilit jeni të 
kënaqur, martojeni”. 

Pra, kushti i parë për martesë është besimi. I Dërguari 
i Allahut $H, duke e martuar vajzën e tij të dashur, Fatimen 
if§, me Aliun ka dhënë shembullin e vet për të treguar 
epërsinë e besimit dhe moralit ndaj interesave dhe të mirave 
materiale. 

Edhe në ngjarjen e mësipërme, gruaja e nderuar sahabe 
pranoi me kënaqësi të martohej me një burrë në skamje 
të plotë, sepse burri dinte Kuran dhe pranoi t’ia mësojë 
edhe asaj. Ajo grua ishte në merak për të garantuar botën 
e përtejme, jo këtë botë. Sepse ajo ishte e vetëdijshme për 
përkohshmërinë e rehatisë dhe mirëqenies së kësaj bote dhe 
në fund do ta priste vdekja dhe Ahireti. E vetmja monedhë e 
vlefshme në Ahiret është besimi dhe vepra e mirë. Kjo grua 
së pari dëshiroi të ishte gruaja e Pejgamberit 5f§, pa asnjë 
përfitim, pastaj me ndërhyrjen e tij pranoi pa asnjë hezitim 
të martohej pa kërkuar asnjë të mirë materiale prej burrit. 

Personave që janë të dhënë pas të mirave të kësaj 
bote mund t’u duket e habitshme dhe absurde kjo lloj mar- 
tese. Sepse sot në shoqërinë tonë vlerat shpirtërore kanë 
pësuar tronditje, duke e bazuar çdo gjë në interesa materiale. 
Prandaj sakrifica është harruar, madje në disa raste po kon- 
siderohet si egoizëm. Është shumë e vështirë të japë gjykime 
të sakta një mendje materialiste krejtësisht larg atmosferës 
shpirtërore. 

Por njëkohësisht, është e padrejtë t’u kërkosh grave 

të heqin dorë nga kjo e drejtë e tyre, duke u nisur nga ky 
shembull i lartë që tregoi kjo grua. Një ngjarje e ndodhur 
në kohën e Omerit 4fe, na ndihmon të shikojmë situatën 
në një prizëm tjetër. 

Në periudhën e Omerit 4fe, për shkak të prikës së 
lartë që kërkonin gratë, shumë veta nuk kishin mundësi të 
martoheshin. Kur u shtuan shqetësimet në lidhje me këtë, 
Omeri 4§s>, ndjeu nevojën të ndërhynte për një rregullim 
ligjor. Kur u ngjit në minber, iu drejtua njerëzve: 

- Kam vënë re që gratë kërkojnë prikë shumë të lartë, 
gjë e cila vështirëson shumë martesën. Unë nuk e shikoj të 
përshtatshme që prika të jetë mbi 400 dirhem... 

Pa mbaruar fjalën, Omeri 4^b, u përball me kundër- 
shtimin e një gruaje kurejshite. 

- Halife! Ti nuk ke të drejtë për këtë! Allahu në Kuran 
nuk ka vendosur asnjë kufi tavan. Atëherë, ku bazohesh që 
e kufizon prikën me 400 dirhem dhe lexoi ajetin: 

“Në qoftë se dëshironi të ndërroni grua, duke e 
lëshuar njërën për të marrë një tjetër, asaj që i keni 
dhënë pasuri, mos merrni nga ajo (pasuri) asgjë. A do ta 
merrnit atë padrejtësisht, duke bërë gjynah të qartë?!” 

(Nisa, 20) 

Argumenti kuranor dhe protesta legjitime e gruas mja- 
ftoi për ta bindur Omerin 4^, për të hequr dorë nga vend- 
imi dhe për të pranuar gabimin. Pas kësaj, Omeri mbajti 
fjalën historike: 

“O Zot, më fal! Të gjithë njerëzit janë më të ditur se 

Omeri!.. O njerëz! Unë jua ndalova prikën mbi 400 dirhem. 
Por të gjithë janë të lirë të kërkojnë prikë sa të duan.” (Ibn 
Haxher, Metalib, II, 4,5) 

Është për t’u admiruar ndjeshmëria që tregoi Omeri 4^, 
përballë kufijve hyjnorë. Ai pranoi gjithë modesti, përpara 
gjithë xhematit, gabimin e bërë duke iu nënshtruar plotësisht 
gjykimit hyjnor. 

Për ta përmbledhur, prika nuk ka as kufi tavan, as dyshe- 
me. Çdo grua mund të kërkojë prikë sipas dëshirës që ka. 
Nëse dëshiron, mund të kërkojë si prikë vetëm diçka shpirt- 
ërore, si në rastin e gruas që përmendëm në fillim. 

Janë për t’u përgëzuar shumë vajza, të cilat duke mos 
i dhënë rëndësi vlerës materiale, kërkojnë për prikë një 
shumë monetare që përballon umren ose haxhin. Me këtë 
tregojnë intuitën dhe zgjuarsinë e tyre për ta shndërruar të 
drejtën e tyre materiale në një përfitim shpirtëror. 

I lutemi Allahut të na ruajë zemrat nga çdo lloj vesi 
të egos dhe nxitje të shejtanit. Allahu na bëftë prej atyre 
që i binden pa vështirësi çdo gjykimi hyjnor! O Zot, 
na bëj të mundur të mbërrijmë tek Ti me një zemër të 
pastër dhe të dëlirë! 

Amin..! 

